
Στις Ευρωεκλογές 

Στηρίξτε - Ψηφίστε ΟΚΑΕ 

ΓΣΕΕ 

Εργαζόμενοι 

Απολύσεις στο 

σελ. 5 


Πρωτομαγιά 
Εκδήλωση Μνήμης 
και Διαδήλωση στην 
Καισαριανή 

σελ. 11 

Ιδεολογία 
Από την ένταξη 
στην ΕΟΚ μέχρι τη 
χρεοκοπία 

σελ. 14 


Ισπανία: Εξέγερση «αξιοπρέπειας» εργαζόμενων και νέων 


Στιγμές ιστορικές ζει αυτές τις ημέ¬ 
ρες το ισπανικό προλεταριάτο, το οποίο 
πραγματοποιεί μια μίνι εξέγερση (ανύ¬ 
παρκτη για τα ελληνικά μνημονια- 
κά ΜΜΕξαπάτησης) στην καρδιά της 
Ευρωπαϊκής Ένωσης. Τεράστιες μά¬ 
ζες εργαζομένων, ανέργων, νεολαίας, 
φοιτητών και μαθητών κινητοποιού¬ 
νται, κατά εκατοντάδες χιλιάδες ακόμα 
και εκατομμύρια σε κάποιες περιπτώ¬ 
σεις (22 Μάρτη). Εκατοντάδες σωμα¬ 
τεία, εργατικές οργανώσεις, σύλλογοι, 
επιτροπές και μορφές αυτοοργάνωσης 
κάθε είδους (λαϊκές συνελεύσεις, συ¬ 
ντονιστικά) βρίσκονται σε μια πυρετώ- 
δη δραστηριοποίηση, με συνεχείς μαχη¬ 
τικές πορείες, μαζικές συγκρούσεις κ.α. 
Οι λεγάμενες «Πορείες Αξιοπρέπειας», 
που οργανώθηκαν σε όλη την χώρα, 
ενώθηκαν στις 22 Μάρτη στην Μαδρί¬ 
τη, σε μια από τις μαζικότερες πορείες 
των τελευταίων χρόνων, που αντιμετω¬ 
πίστηκε βάναυσα απ’ την αστυνομία με 
χημικά, πλαστικές σφαίρες κ.λπ. 2 εκα¬ 
τομμύρια διαδήλωσαν ενάντια στην 


πληρωμή του χρέους και την καταστο¬ 
λή, για αξιοπρεπή εργασία, υπεράσπι¬ 
ση του εισοδήματος και των κοινωνι¬ 
κών δικαιωμάτων, για τις δημοκρατι¬ 
κές ελευθερίες, ζητώντας να φύγει η δι¬ 
εφθαρμένη κυβέρνηση του δεξιού Λαϊ¬ 
κού Κόμματος του Ραχόϊ και όλο το πο¬ 
λιτικό προσωπικό που εξυπηρετεί τα 
συμφέροντα μιας μικρής κλίκας και του 
μεγάλου κεφαλαίου. Πολύ σημαντικό 
είναι ότι μια απ’ τις «ατμομηχανές» του 
κινήματος είναι η φοιτητική και η μα¬ 
θητική νεολαία, που οργάνωσε κινητο¬ 
ποιήσεις σε 70 πόλεις σ’ όλη την Ισπα¬ 
νία, πρωτοφανείς σε μαζικότητα συνε¬ 
λεύσεις και πορείες ενάντια στις περι¬ 
κοπές ύψους 150 δις. 

Η πολιτική κρίση βρίσκεται σε πα¬ 
ροξυσμό. Πρόκειται ουσιαστικά για το 
τέλος της ισπανικής «μεταπολίτευσης», 
την αποσύνθεση του καθεστώτος που 
προέκυψε από το Σύνταγμα του 1978, 
την πλήρη απονομιμοποίηση του πο¬ 
λιτικού προσωπικού της μπουζουαζί- 
ας και του παλατιού. Τα συνεχή σκάν¬ 


δαλα και η διαφθορά τροφοδοτούν το 
ισπανικό προλεταριάτο με αηδία και μί¬ 
σος για τα προνόμια και την χλιδή της 
πολιτικής και οικονομικής ελίτ, την ίδια 
στιγμή που πάνω από 35.000 οικογένει¬ 
ες έχουν χάσει τα σπίτια τους, οι δαπά¬ 
νες για την υγεία έχουν μειωθεί κατά 
13% και η επίσημη ανεργία έχει φτάσει 
στο 26%. 

Εργαζόμενοι, άνεργοι και νέοι 
στην Ισπανία δείχνουν έναν νέο δρό¬ 
μο και μια νέα προοπτική, ενάντια στα 
μνημόνια και βάρβαρα αντεργατικά- 
αντιλαϊκά μέτρα, για την ανατροπή των 
μνημονιακών κυβερνήσεων και πολιτι¬ 
κών δυνάμεων, για τη σύγκρουση με το 
«τέρας» του Ευρώ και της Ε.Ε., με την 
κρίση του σάπιου καπιταλισμού που για 
να σωθούν απαιτούν εξόντωση των ερ¬ 
γαζομένων και της νεολαίας. Ο συντο¬ 
νισμός, η ένωση και κλιμάκωση αυ¬ 
τών των αγώνων μπορεί ν’ ανοίξει τον 
δρόμο για νίκες και ανατροπές, για μια 
άλλη Ευρώπη, των εργαζομένων, δημο¬ 
κρατική, ριζοσπαστική, σοσιαλιστική. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Απρίλιος 2014 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Μντ^ιόνια και Εργασιακές Σχέσεις 

Συγγραφέας: Τηλέμαχος Λάχανης 
Χρονολογία έκδοσης: Φεβρουάριος 2014 
Σελίδες: 70 
Τιμή: 2 ευρώ 


Στις 7 Νοεμβρίου 2012 «ψηφίστηκε» ο νόμος 4093 
(το Μεσοπρόθεσμο Πλαίσιο Δημοσιονομικής Στρατη¬ 
γικής 2013-2016, εν συντομία Μεσοπρόθεσμο Ί3-Ί6), 
του οποίου τα περισσότερα μέτρα άρχιζαν να εφαρμό¬ 
ζονται από τις 12 Νοεμβρίου 2012, δηλαδή από την ημέ¬ 
ρα δημοσίευσής του στην Εφημερίδα της Κυβέρνησης. 
Στις 13 Φεβρουάριου 2012 «ψηφίστηκε» ο νόμος 4046 
(το Μνημόνιο II), στις 29 Ιουνίου 2011 «ψηφίστηκε» ο 
νόμος 3986 (το Μεσοπρόθεσμο Πλαίσιο Δημοσιονο¬ 
μικής Στρατηγικής 2012-2015) και στις 6 Μαΐου 2010 
«ψηφίστηκε» ο νόμος 3845, το Μνημόνιο I. Μέσα σε 
31 μήνες ή περίπου 2,5 χρόνια έχουν «ψηφιστεί» 2 
Μνημόνια, που το κάθε ένα περιείχε άλλα 2 ή 3 Μνη¬ 
μόνια, ένα Μνημόνιο Οικονομικής και Χρηματοπι¬ 
στωτικής Πολιτικής (ΜΟΧΠ), ένα Τεχνικό Μνημόνιο 
Συνεννόησης (ΤΜΣ) και ένα Μνημόνιο Συνεννόησης 
στις Συγκεκριμένες Προϋποθέσεις Οικονομικής Πολι¬ 
τικής (ΣΠΟΠ)! Στο ίδιο διάστημα έχουν «ψηφιστεί» 
2 Μεσοπρόθεσμα, καθώς και 6 βασικοί εφαρμοστι- 
κοί νόμοι (Ν.3847/2010, Ν.3863/2010, Ν.3871/2010, 


Ν.3899/2010, Ν.3979/2011, Ν.4024/2011), δεκάδες 
πράξεις νομοθετικού περιεχομένου (ΠΝΠ) και αμέ¬ 
τρητες υπουργικές αποφάσεις (ΥΑ) ή πράξεις υπουργι¬ 
κού συμβουλίου (ΠΥΣ), ερμηνευτικές εγκύκλιοι κ.α., 
στο όνομα «της δημοσιονομικής προσαρμογής και της 
ανάγκης υλοποίησης των απαραίτητων μεταρρυθμίσε¬ 
ων», για τη σωτηρία-αποφυγή της χρεωκοπίας της χώ¬ 
ρας». 

Απέναντι σε αυτό το συνεχή καταιγισμό βάρβα¬ 
ρων και αντεργατικών μέτρων είναι απόλυτη ανά¬ 
γκη να μπει φρένο και για να γίνει αυτό πρέπει πρώ¬ 
τα απ’ όλα να γνωρίσουμε και να κατανοήσουμε πλή¬ 
ρως αυτά τα μέτρα. Σαν Αντεπίθεση των Εργαζομένων 
αποφασίσαμε να εκδώσουμε τα παραπάνω κείμενά 
μας για τις αλλαγές -στις εργασιακές σχέσεις- που επι- 
χειρούνται με τα Μνημόνια, έτσι ώστε να καλύψουμε, 
ως ένα βαθμό τουλάχιστον, τις ανησυχίες, τα ερωτή¬ 
ματα και τους προβληματισμούς που υπάρχουν στους 
ίδιους τους εργαζόμενους. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο σ-ιηώΐΐ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙίΕίρα1ί@οΕά€.§Γ 





































Απρίλιος 2014 


Η άΠΟΨή ΜΑΣ 


Εργατική Πάλη 3 


“Δυακεφαλαιοποίηση” 
της τραπεζικής μαφίας 


Μ έσα από δαιδαλώδεις ρυθ¬ 
μίσεις, το πραξικοπημα¬ 
τικό πολυνομοσχέδιο- 
σκούπα της συγκυβέρνη¬ 
σης ολοκληρώνει μεταξύ άλλων τη σκαν¬ 
δαλώδη ανακεφαλαιοποίηση των τρα¬ 
πεζών. Η μέχρι τώρα διάσωσή τους στο 
πλαίσιο των Μνημονίων έχει κοστίσει 
40 δις ευρώ (από το 2008 εκτιμάται ότι 
η στήριξή τους έχει στραγγίξει πάνω από 
220 δις κρατικό χρήμα, με διάφορες μορ¬ 
φές) και ο έλεγχός τους πέρασε τυπικά 
στο Ταμείο Χρηματοπιστωτικής Σταθε¬ 
ρότητας (ΤΧΣ), υπό την εποπτεία βέβαια 
των δανειστών ΔΝΤ και Ε.Ε. Τώρα παρα- 
δίδονται ξανά έναντι ελάχιστου αντιτί¬ 
μου στους «υγιείς» ιδιώτες καπιταλιστές. 

1. Το ΤΧΣ θα διαθέσει τις μετοχές του 
στους ιδιώτες σε τιμή χαμηλότερη όχι 
μόνο απ’ αυτή στην οποία τις απέκτησε, 
αλλά και της τρέχουσας χρηματιστηρια¬ 
κής. Εννοείται ότι κερδοσκοπικά κεφά- 
λαια/ίυηάδ μπορούν πρώτα να «χτυπή¬ 
σουν» τις τραπεζικές μετοχές στο Χρημα¬ 
τιστήριο Αθηνών, ώστε η τιμή ανάκτησής 
τους απ’ τους ιδιώτες να διαμορφωθεί 
ακόμα πιο χαμηλά. Τα ίδια τα ίιιηάδ μπο¬ 
ρούν κάποια στιγμή αργότερα να πουλή¬ 
σουν ακριβότερα. Αυτό το κερδοσκοπι¬ 
κό παιχνίδι έχει παιχτεί ήδη από γνωστά 
διεθνή ίϊιηά (ΥογΕ, Ραιιΐδοη, δίιπΐίοιχΐ, 
Εώι-ίάχ κ.α.) με τις αυξήσεις μετοχικού 
κεφαλαίου των Αίρΐια και Πειραιώς. 

Η περίπτωση της ΕιίΓοΕαηΕ είναι χα¬ 
ρακτηριστική. Η ανακεφαλαιοποίησή της 
είχε κοστίσει 11 δις κρατικό χρήμα, ένα¬ 
ντι των οποίων το ΤΧΣ πήρε το 95% των 
μετοχών της. Αν σήμερα της επιτραπεί ν’ 
αυξήσει το μετοχικό της κεφάλαιο (αυτή 
η διαδικασία προβλέπεται και για τις τέσ¬ 
σερις λεγάμενες «συστημικές» τράπεζες, 
δηλ. να προσελκύσουν ιδιωτικά κεφά¬ 
λαια εκδίδοντας μετοχές) με τιμή μετο¬ 
χής 0,35-0,50 ευρώ, τότε το ποσοστό του 
ΤΧΣ μειώνεται αυτόματα στο 35%. 

Ας θυμηθούμε και την πρόσφα¬ 
τη σκανδαλώδη κρατική χείρα βοήθει¬ 
ας προς την οικογένεια Λάτση, με την 
πρόταση συγχώνευσης (με ανταλλαγή 
μετοχών) της ΕιίΓοΒαηΕ με την Εθνική. 


Μ’ αυτή, ο Λάτσης είχε απαλλαχθεί από 
κάθε υποχρέωση ανακεφαλαιοποίησης 
της ΕιίΓοΒαηΕ, λαμβάνοντας παράλλη¬ 
λα -χωρίς να πληρώσει ούτε ένα ευρώ- 
μετοχές της Εθνικής. Δηλ. έδινε μετο¬ 
χές της χρεοκοπημένης ΕιίΓοΒαηΕ (στην 
οποία ωστόσο παρέμεινε βασικός μέτο¬ 
χος, έχοντας μέχρι σήμερα το δικαίωμα 
να προσφύγει για ακύρωση της συμφω¬ 
νίας), παίρνοντας δωρεάν «καλές» μετο¬ 
χές της Εθνικής! 

2. Το ΤΧΣ θ’ αγοράσει τα λεγόμενα 
«μετατρέψιμα δικαιώματα» (τίτλοι ιδιο¬ 
κτησίας που κατέχουν οι ιδιώτες, οι οποί¬ 
οι συμμετείχαν στις αυξήσεις μετοχικού 
κεφαλαίου) προσφέροντας τιμή ανώτερη 
της χρηματιστηριακής. 

3. Εκεί όπου το ΤΧΣ θα παραμείνει 
βασικός μέτοχος, η άσκηση των δικαιω¬ 
μάτων του περιορίζεται. Μπορεί ν’ ασκεί 
το δικαίωμα ψήφου στις Γενικές Συνελεύ¬ 
σεις των μετόχων μόνο για ζητήματα που 
απαιτούν αυξημένη πλειοψηφία και εφό¬ 
σον το ποσοστό του είναι πάνω από 50%. 
Έτσι, το κράτος απεκδύεται όποια δυνα¬ 
τότητα θα είχε μέσω του ΤΧΣ να παρέμ- 
βει στον καθορισμό των πιστώσεων, επι¬ 
τοκίων κ.λπ. που χορηγούν οι τράπεζες 
και βέβαια στον αριθμό των εργαζομέ¬ 
νων που θα διατηρήσουν, στις εργασια¬ 
κές σχέσεις κ.λπ. 

4. Το ΤΧΣ μπορεί να παραιτείται απ’ 
το δικαίωμα συμμετοχής του στις αυξή¬ 
σεις μετοχικού κεφαλαίου χωρίς κανέ¬ 
να συγκεκριμένο περιορισμό για τη δια¬ 
σφάλιση των συμφερόντων του ελληνι¬ 
κού δημοσίου (ελάχιστο ύψος τιμής, επι¬ 
στροφή κεφαλαίων που δόθηκαν απ’ το 
δημόσιο κ.λπ.) 

5. Απαγορεύεται ρητά η διάθεση με¬ 
τοχών του ΤΧΣ σε «επιχείρηση που ανή¬ 
κει (άμεσα ή έμμεσα) στο κράτος». 


6. Οι ιδιώτες που θα συμμετάσχουν 
στις αυξήσεις μετοχικού κεφαλαίου απο¬ 
κτούν σημαντικά διευρυμένα δικαιώμα¬ 
τα. 

7. Κατοχυρώνεται το ακαταδίωκτο 
της διοίκηση του ΤΧΣ (όπως π.χ. για την 
κυρία Σακελαρίου, που ενέκρινε θαλασ¬ 
σοδάνεια ως μέλος της διοίκησης του 
Ταχυδρομικού Ταμιευτηρίου), καθώς οι 
αποφάσεις τους θεωρούνται εκ των προ- 
τέρων «σύμφωνες με το δημόσιο συμφέ¬ 
ρον»! Μάλιστα, το ΤΧΣ θα καλύπτει τα 
δικαστικά έξοδα όποιου μέλους του αντι¬ 
μετωπίζει διώξεις! 

Έρχεται και «κούρεμα» καταθέσεων 

Το πολυνομοσχέδιο εισάγει και τη 
λεγάμενη «εσωτερική διάσωση» (Βώΐ 
ίη), που έχει ήδη αποφασιστεί για την 
Ευρωζώνη (μετά την πρώτη εφαρμογή 
της στην Κύπρο) και την οποία απαίτη¬ 
σε ρητά με επιστολή του προς τη συγκυ¬ 
βέρνηση ο επίτροπος της Ε.Ε. Αλμούνια. 

Πρόκειται για το γνωστό «κούρεμα». 
Όταν οι ανάγκες μιας τράπεζας (δείκτες 
επάρκειας με βάση τα ίδια κεφάλαια, 
«κόκκινα» δάνεια κ.α.) δεν μπορούν να 
καλυφτούν από την προσέλκυση κε¬ 
φαλαίων (αυτός είναι ο βασικός ρόλος 
των αυξήσεων μετοχικού κεφαλαίου), 
θα «κουρεύονται» μετοχές και ομόλογα 
μειώμενης εξασφάλισης των τραπεζών. 
Υποτίθεται αυτό γίνεται ώστε οι διασώ¬ 
σεις των τραπεζών να μην επιβαρύνουν 
τα κράτη και τους πολίτες (να μην οδη¬ 
γούν σε μνημόνια). Πρόκειται για ένα 
μέτρο αναγκαστικό για ένα στοιχειώδες 
συμμάζεμα, όσο αυτό είναι εφικτό, του 
τραπεζικού τομέα πανευρωπαϊκά. 

Όμως, είναι παραπάνω από βέβαιο 
ότι το «κούρεμα» δεν θα σταματήσει 
στο εσωτερικό των καπιταλιστών (όπου 


πολλά μικρά ψάρια θα θυσιαστούν για 
να σωθούν τα μεγάλα), αλλά θα προ¬ 
χωρήσουν σύντομα στις καταθέσεις των 
εργαζομένων και λαϊκών στρωμάτων, 
απαλλοτριώνοντάς τις προς όφελος 
του μεγάλου κεφαλαίου. Το όριο των 
100.000 ευρώ, μέχρι το οποίο οι κατα¬ 
θέσεις είναι υποτίθεται εγγυημένες, σύ¬ 
ντομα θ’ αλλάξει ή θα παραβιαστεί στην 
πράξη. Κανείς δεν μπορεί να έχει σχετι¬ 
κά την παραμικρή αυταπάτη. 

Μετά απ’ αυτά, τι να πει κανείς για 
το ελεεινό ψέμα των μνημονιακών κυ¬ 
βερνήσεων, ότι τα λεφτά της ανακεφα- 
λαιοποίησης θα επέστρεφαν στο δημό¬ 
σιο, μειώνοντας το χρέος! Σαν βρυκό- 
λακας το χρεοκοπημένο τραπεζικό σύ¬ 
στημα ρουφάει το αίμα των εργαζομέ¬ 
νων και του λαού, ενώ είναι ουσιαστι¬ 
κά νεκρό, δεν ασκεί τις ουσιαστικές για 
μια καπιταλιστική οικονομία λειτουργί¬ 
ες του («ρευστότητα», πιστώσεις κ.λπ.), 
εκτός υπέρ λίγων «εκλεκτών» (όπως οι 
επιχειρήσεις ΜΜΕ Πήγασος, ΔΟΛ, Τη- 
λέτυπος, που πήραν πρόσφατα δάνεια 
250 εκ.). Οι ίδιες τράπεζες που οργίασαν 
πριν το ξέσπασμα της κρίσης, με κέρδη 
πάνω από 11 δις την περίοδο 2004-09, 
έχοντας κερδοσκοπήσει πάνω στην 
εκτίναξη του δανεισμού επιχειρήσεων 
(+191%) και νοικοκυριών (+596%) το 
διάστημα 2000-2010 (τα συνολικά δά¬ 
νεια που χορήγησαν εκτινάχθηκαν από 
περίπου 30 δις το 2004 σε πάνω από 65 
δις το 2009). 

Το πρόβλημα της χρεοκοπίας των 
τραπεζών, της κερδοσκοπίας και του πα¬ 
ρασιτισμού τους, θα επανέλθει σύντομα, 
γιατί αποτελεί συστατικό στοιχείο της 
κρίσης του καπιταλιστικού συστήματος. 
Μόνο η εθνικοποίηση κάτω από εργατι- 
κό/κοινωνικό έλεγχο, χωρίς αποζημίω¬ 
ση των ζάπλουτων τραπεζιτών, με τη δη¬ 
μιουργία μιας ενιαίας κεντρικής τράπε¬ 
ζας που θα κινήσει την οικονομία με ρι¬ 
ζικά άλλες προτεραιότητες και κριτήρια, 
μπορεί να λύσει αυτό το κομβικό πρό¬ 
βλημα υπέρ των εργαζομένων και των 
λαϊκών στρωμάτων. 



Η καπιταλιστική βαρβαρότητα... 


με την γλώσσα ίων αριθμών 


Η βρετανική εταιρεία ταχυδρομικών 
υπηρεσιών Κογαΐ Μαίΐ, που πρόσφα¬ 
τα ιδιωτικοποιήθηκε, ανακοίνωσε ότι 
θα προχωρήσει στην κατάργηση περί¬ 
που 1.300 θέσεων εργασίας σε μια προσπάθεια να 
εξοικονομήσει 50 εκ. λίρες (59 εκ. ευρώ) τον χρό¬ 
νο. Η Κογαΐ Μαίΐ, που πουλήθηκε τον προηγούμενο 
Οκτώβριο σε μια από τις μεγαλύτερες ιδιωτικοποι¬ 
ήσεις στη Βρετανία εδώ και δεκαετίες, έχει ήδη κα¬ 
ταργήσει σχεδόν 50.000 θέσεις εργασίας σε διάστη¬ 
μα 11 ετών, καθώς προχώρησε σε «αναδιοργάνω¬ 
ση» για να γίνει πιο ανταγωνιστική. 

Οι απολύσεις θ’ αυξήσουν κι άλλο την ανερ¬ 
γία, που το τελευταίο τρίμηνο του 2013 έφτασε το 
7,2% (2,34 εκ.), ενώ οι ελαστικές σχέσεις εργασίας, 
μάλιστα στις πιο ακραίες τους μορφές, εξαπλώνο¬ 
νται διαρκώς (π.χ. οι «συμβάσεις μηδενικής ώρας», 
όπου οι «προσλαμβανόμενοι» δεν έχουν συγκεκρι¬ 
μένο αριθμό ωρών/ημερών εργασίας και αντίστοι¬ 
χο μισθό, αλλά καλούνται να εργαστούν (οπότε και 
μόνο τότε πληρώνονται) ανάλογα με τις εταιρικές 
ανάγκες σε ημερήσια βάση). 


Η 28η Απριλίου έχει καθιερωθεί ως 
παγκόσμια ημέρα για την υγεία και 
ασφάλεια στην εργασία από την 

Διεθνή Οργάνωση Εργασίας (ΙΕΟ - 
ΙηίοΓπαίίοηαΙ ΕαΒοιίΓ θΓ§αηίζαΐίοη), ειδικευμένη 
οργάνωση του ΟΗΕ. Σ’ όλο τον κόσμο, οι 
επαγγελματικές ασθένειες εξακολουθούν να είναι 
η κυρία αιτία των θανάτων που σχετίζονται με την 
εργασία. Σύμφωνα με εκτιμήσεις της ΙΕΟ, από τα 
2,34 εκ. επαγγελματικών θανάτων κάθε χρόνο, 
μόνο οι 321.000 οφείλονται σε ατυχήματα. Οι 
υπόλοιποι 2,2 εκ. προκαλούνται από διάφορα είδη 
ασθενειών που σχετίζονται με την εργασία, δηλαδή 
κατά μέσο όρο 5.500 θάνατοι καθημερινά. Με 
βάση τα παραπάνω στοιχεία, προκύπτει ότι κάθε 
15 δευτερόλεπτα ένας εργαζόμενος πεθαίνει από 
εργατικό ατύχημα ή ασθένεια, ενώ 151 εργαζόμενοι 
εμπλέκονται σε εργατικό ατύχημα. Θάνατοι και 
τραυματισμοί κατέχουν ιδιαίτερα μεγάλο ποσοστό 
στις «αναπτυσσόμενες» χώρες, όπου μεγάλο 
μέρος του πληθυσμού ασχολείται στη γεωργία, 
κατασκευαστικές εργασίες, αλιεία, εξόρυξη κ.λπ. 


Χ έρι σε 700 τραπεζικούς λογα¬ 
ριασμούς οφειλετών την ημέ¬ 
ρα βάζουν οι φορολογικές αρ¬ 
χές της Ελλάδας, ενώ μόνο τον 
Ιανουάριο δεσμεύτηκαν 1.392 κατοικί¬ 
ες και οικόπεδα. Η Εφορία πραγματοποι¬ 
εί 160 κατασχέσεις την ώρα, «σηκώνοντας» 
από μόνη της τα λεφτά, τα οποία βρίσκει 
σε τραπεζικούς λογαριασμούς φορολο¬ 
γουμένων (που περιέχουν μισθούς, συντά¬ 
ξεις, επιδόματα ή βοηθήματα) προκειμέ- 
νου να εισπράξει τα χρέη. Είναι χαρακτη¬ 
ριστικό ότι μέσα σ’ ένα χρόνο αυτές οι κα¬ 
τασχέσεις τριπλασιάστηκαν, φτάνοντας τις 
17.365 τον Ιανουάριο του 2014 (από 5.871 
πριν δώδεκα μήνες, αύξηση σχεδόν 200%). 
Τον περασμένο Ιανουάριο καταγράφεται 
και έξαρση των παραγγελιών για κατά¬ 
σχεση, καθώς σε 3.189 ανήλθαν οι φορο¬ 
λογούμενοι που δεν κατάφεραν να πληρώ¬ 
σουν τους μνημονιακούς φόρους και χαρά¬ 
τσια (από 2.320 που ήταν ένα χρόνο πριν). 

Υπογραφή ΕΓΣΕΕ 2014 

Φύλλο σιικης για την ηγεσία της ΓΣΕΕ 

Σταγόνα σε ωκεανό χαμένων εργατικών δικαιωμάτων 


Σ τις 26 Μαρτίου υπογράφηκε η νέα 
Εθνική Γενική Συλλογική Σύμβαση Ερ¬ 
γασίας (ΕΓΣΣΕ) από τη ΓΣΕΕ και τους 
εκπροσώπους των εργοδοτικών οργα¬ 
νώσεων (ΣΕΒ, ΓΣΕΒΕΕ, ΕΣΕΕ, ΣΕΤΕ). 
Η διάρκεια της νέας ΕΓΣΣΕ είναι ενός έτους, από 
1/1/2014 έως και 31/12/2014. 

Η ηγεσία της ΓΣΕΕ «θριαμβολογεί», όπως και 
πέρσι για την ΕΓΣΕΕ 2013, γιατί θεωρεί ότι «παρά 
τα εμπόδια της πρωτοφανούς για τη χώρα ύφεσης 
και του ασφυκτικού νομικού πλαισίου που επέβα¬ 
λε σοβαρούς περιορισμούς στη συλλογική αυτονο¬ 
μία», αυτή «διέσωσε»: (α) τη χορήγηση του επιδό¬ 
ματος γάμου (προσαύξηση 10% επί του βασικού μι¬ 
σθού ή ημερομισθίου), καθώς και άλλων επιδομά¬ 
των ή προσαυξήσεων των μισθών (π.χ. τριετίες, επι- 
δόματα/δώρα εορτών), (β) τους λεγάμενους θεσμι¬ 
κούς ή μη μισθολογικούς όρους (διαφόρων ειδών 
άδειες, αποζημίωση εργατοτεχνιτών, ωράρια κ.α.), 
που είχαν θεσπιστεί με τις προηγούμενες ΕΓΣΣΕ και 
τις αντίστοιχες Διαιτητικές Αποφάσεις, και κυρίως 
(γ) τον θεσμό των ελεύθερων συλλογικών διαπραγ¬ 
ματεύσεων. 

Η ηγεσία της ΓΣΕΕ «θριαμβολογεί», επίσης, για¬ 
τί φέτος κατακτήθηκε και η επέκταση του δικαιώ¬ 
ματος παροχής μειωμένου ωραρίου λόγω φροντίδας 
παιδιού και στους δύο γονείς, δηλαδή και στον πα¬ 
τέρα! Ενδεικτικά το Γραφείο Δημοσίων Σχέσεων της 
ΓΣΕΕ αναφέρει ότι: «η ΓΣΕΕ για άλλη μια φορά απέ¬ 
δειξε ότι ως σοβαρός κοινωνικός εταίρος μπορεί όχι 
μόνο να αγωνίζεται για τη διατήρηση(!) των δικαιω¬ 
μάτων των εργαζομένων, αλλά μέσα από κοινή συ¬ 
νεννόηση και παρά τις επαίσχυντες νομοθετικές πα¬ 
ρεμβάσεις, να πετυχαίνει και την επέκτασή τους»! 

Αυτές οι θριαμβολογίες δεν μπορούν να ξεγε¬ 
λάσουν κανένα εργαζόμενο, δεν έχουν καμία σχέ¬ 
ση με τη ζοφερή πραγματικότητα που καθημερινά 
βιώνουν οι μισθωτοί. Μπροστά στο μέγεθος και τη 
φύση των προβλημάτων των εργαζομένων, μπροστά 
στη μέχρι τώρα κρίση και την αντεργατική επίθεση 
κυβερνήσεων-Τρόικας-εργοδοτών, αυτή η συμφω¬ 
νία, στην καλύτερη περίπτωση, δεν είναι παρά μια 
σταγόνα στον ωκεανό - και αργά ή γρήγορα, αν δεν 
αλλάξει κάτι στο ίδιο το εργατικό κίνημα, θα εξαφα- 
νισθεί και αυτή. 

Αυτή η συμφωνία αποτελεί για την ηγεσία της 
ΓΣΕΕ ένα φύλο συκης για να κρύψει τον πραγματι¬ 
κό της ρόλο ή την ανικανότητά της να οργανώσει 
αποφασιστικά, δυναμικά, ενωτικά, συντονισμένα 
και μέχρι τέλους, έναν αγώνα διάρκειας, έναν αγώ¬ 
να ζωής ή θανάτου των εργαζομένων και των άνερ¬ 
γων, ενάντια στα Μνημόνια, στη ζούγκλα της αγο¬ 
ράς και στους εργοδότες/καπιταλιστές. 

Η συγκεκριμένη ΕΓΣΣΕ είναι και επικίνδυνη, 
γιατί είναι ένα Μνημόνιο ταξικής συνεργασίας και 
υποταγής στη λογική των αφεντικών, αλλά και καλ¬ 
λιέργειας ενός πνεύματος συντεχνιασμού, ωχαδερ¬ 
φισμού και υποκρισίας απ’ τη μεριά της πλειοψηφί- 
ας της ηγεσίας της ΓΣΕΕ. Δεν είναι τυχαίες οι ανα¬ 
φορές στην νέα ΕΓΣΕΕ για ν’ αναλάβουν η ΓΣΕΕ 
και οι εργοδότες «...άμεσα κοινές πρωτοβουλίες 
προς την κυβέρνηση για την αντιμετώπιση του εφι¬ 
αλτικού προβλήματος της ανεργίας, (...) την πάτα¬ 
ξη της ανασφάλιστης και αδήλωτης εργασίας, την 
τροποποίηση του νέου νομικού πλαισίου που θέτει 
σοβαρούς περιορισμούς στο πεδίο των συλλογικών 
συμβάσεων» ή ότι «... συμφωνούν για τη διερεύνη- 
ση και εξεύρεση λύσεων, (...) για την ενίσχυση της 
ανταγωνιστικότητας της οικονομίας, όχι όμως στην 
κατεύθυνση του μισθολογικού κόστους»! 

Η απίστευτη υποκρισία της ηγεσίας της ΓΣΕΕ, 
μαζί με την ΑΔΕΔΥ, μοιάζει ακόμη πιο τερατώ¬ 
δης όταν την ίδια ώρα προκηρύσσει 24ωρη Γενι¬ 



κή Απεργία για την Τετάρτη 9 Απριλίου, για «την 
τρέχουσα κατάσταση και το σύνολο των προβλημά¬ 
των που αντιμετωπίζουν οι εργαζόμενοι έπειτα και 
από τις νέες απαιτήσεις της Τρόικα», ενάντια «στα 
νέα καταστροφικά μέτρα περιορισμού του Δημόσι¬ 
ου Τομέα, στις απολύσεις χιλιάδων εργαζομένων και 
στην κατεδάφιση των τελευταίων εργασιακών και 
κοινωνικών δικαιωμάτων». 

Την ώρα που γράφονται αυτές οι γραμμές, δημο¬ 
σιεύεται από την Ελληνική Στατιστική Υπηρεσία ότι 
το φετινό χειμώνα 3 εκ. συνάνθρωποί μας ήταν χω¬ 
ρίς θέρμανση! Οι δείκτες φτωχοποίησης έχουν χτυ¬ 
πήσει κόκκινο, σαν αποτέλεσμα της εφαρμογής των 
αντεργατικών πολιτικών που οδήγησαν σε παροξυ¬ 
σμό της κρίσης και μετέτρεψαν την ελληνική οικο¬ 
νομία σε κουφάρι. Με 1,5 εκ. και πλέον ανέργους και 
άλλους τόσους υποαπασχολούμενους, με πάνω από 
1 εκ. άτομα να δουλεύουν χωρίς ασφαλιστική κάλυ¬ 
ψη, με 900.000 εργαζόμενους (σύμφωνα με το ΙΝΕ 
της ΓΣΕΕ) που δεν πληρώνονται καθόλου ή παίρ¬ 
νουν μόνο τμήμα του μισθού τους, με μια ήδη υπαρ¬ 
κτή ζούγκλα αγοράς εργασίας και με μια ήδη υπαρ¬ 
κτή κοινωνική και ανθρωπιστική κρίση που θα χει- 
ροτερεύσει (λόγω των νέων αντεργατικών μέτρων, 
που ήδη έχει συμφωνήσει η συγκυβέρνηση με την 
Τρόικα και τα οποία προγραμματίζονται για μετά τις 
εκλογές). 

Μέτρα που θίγουν ή κατακρεουργούν και τα 
όποια ασφαλιστικά δικαιώματα, κυρίως μέσα από 
τον οικονομικό στραγγαλισμό των Ταμείων: Περι¬ 
ορισμοί εισφορών και κατάργηση 43 «φόρων υπέρ 
τρίτων», που περιορίζουν κατά αρκετά δις ευρώ 
τα έσοδα των Ταμείων, χωρίς πρόβλεψη για κάλυ¬ 
ψη αυτών των ποσών. Μείωση της κρατικής χρημα¬ 
τοδότησης! Προώθηση της ενοποίησης των ταμεί¬ 
ων σύνταξης, με ενοποίηση των παροχών-συντάξε- 
ων προς τα κάτω κ.λπ. Περικοπή των τριετιών, κατά 
50%, για τους μακροχρόνια ανέργους. Μέτρα που 
θα καταργούν και τα τελευταία εναπομείναντα ερ¬ 
γατικά δικαιώματα όπως: κατάργηση τριετιών, κα¬ 
τάργηση κάθε άλλου επιδόματος σε μισθούς (δηλα¬ 
δή περιορισμό όλων των μισθών, όλων των εργαζο¬ 
μένων, σ’ ένα ποσό γύρω στα 180 ή 200 ευρώ, χωρίς 
καμία απολύτως προσαύξηση) κ.α. 

Συμφώνησαν επίσης και σχεδιάζουν την πλήρη 
απελευθέρωση της λειτουργίας των Εταιρειών Προ¬ 
σωρινής Απασχόλησης (Εταιρείες Ενοικίασης Εργα¬ 
ζομένων), για να μπορούν να «προσλαμβάνονται» 
ενοικιαζόμενοι και στο δημόσιο! 

Συμφώνησαν και σχεδιάζουν την πλήρη απελευ¬ 
θέρωση των ομαδικών απολύσεων. Τον περιορισμό 
του δικαιώματος κήρυξης απεργίας από τους εργα¬ 
ζόμενους, όσο και την επαναφορά -μετά από πολ¬ 
λές δεκαετίες- του «δικαιώματος» να κηρύσσουν οι 
εργοδότες ανταπεργία (ΙοοΕ οιιΐ), δηλαδή να κλεί¬ 
νουν αυτοί την επιχείρηση ως απάντηση σε απεργία 
των εργαζομένων. 

Έχουν επίσης συμφωνήσει και σχεδιάζουν, μέσα 
στο 2014, να θεσμοθετήσουν ένα νέο εργατικό κώ¬ 
δικα, που μάλλον θα πρέπει να ονομαστεί, αν κα¬ 
ταφέρουν να κάνουν κάτι τέτοιο, εργοδοτικός κώ¬ 
δικας! 


επίκαιρα... 

Καθαρίστριες Υπουργείου Οικονομικών: 
μαθήματα αγώνα 

Οι καθαρίστριες του ΥΠΟΙΚ παραμένουν το πιο 
μαχητικό, επίμονο κομμάτι «διαθέσιμων» εργαζομέ¬ 
νων, συνεχίζοντας να διαδηλώνουν και ν’ αντιμετωπί¬ 
ζουν τις δυνάμεις καταστολής. Στις 17/3, ενώ επιχει¬ 
ρούν να μπουν στο κτίριο του υπουργείου για να βρε¬ 
θούν με τον Στουρνάρα, τα ΜΑΤ τις απώθησαν. Μια 
εργαζόμενη καταφέρνει να πάρει το γκλομπ ενός ΜΑ- 
Τατζή. Δείχνοντάς το φωνάζει: «Δεν ντρέπεστε, χτυπά¬ 
τε μ’ αυτό τις μανάδες σας;». Οι αστυνομικοί παρακο¬ 
λουθούν αμήχανα. Η ντροπή όμως εξανεμίζεται γρήγο¬ 
ρα: στις 26/3, όταν οι καθαρίστριες διαδηλώνουν ξανά 
στο υπουργείο, τα ΜΑΤ τις σέρνουν στα σκαλιά και τις 
ξυλοκοπούν. Αποτέλεσμα: τέσσερις τραυματίες στον 
Ευαγγελισμό. 

Οι καθαρίστριες του ΥΠΟΙΚ εργάζονταν για 350 
ευρώ με συμβάσεις έργου («μπλοκάκι») και 4ωρο. 
Υπήρξαν ωστόσο περιπτώσεις που ενώ προσλήφθηκαν 
και πληρωνόταν ως 4ωρες, στην πραγματικότητα δού¬ 
λευαν 8ωρο. 

Νέα «κέντρα κράτησης» μεταναστών 

Συλλαλητήριο ενάντια στη μετατροπή δύο κτηρίων 
του Νοσοκομείου Αγ. Βαρβάρα σε «κέντρα κράτησης» 
μεταναστών πραγματοποίησαν αντιρατσιστικές 
οργανώσεις στις 26/3 έξω από το Λοιμωδών της Αγ. 
Βαρβάρας στη Δυτική Αθήνα. Το πρωί της ίδιας μέρας, 
κάτοικοι της περιοχής απέτρεψαν μπουλντόζα να 
εισέλθει στο χώρο όπου θα γίνονταν οι εργασίες. Τα 
κτήρια που προορίζονται για «κέντρα κράτησης» (ένα 
για άντρες, ένα για γυναίκες) βρίσκονται στην πτέρυγα 
ασθενών με τη νόσο του Χάνσεν. 

Αλλο ένα τέτοιο «κέντρο» επιχειρείται να δημιουρ- 
γηθεί σε κτήρια ιδιοκτησίας ΟΑΕΔ στη λεωφόρου Σχι¬ 
στού στο Σκαραμαγκά, όπου στεγάζεται το «θεραπευ¬ 
τήριο χρόνιων παθήσεων Παίδων». 

Σε τέτοια στρατόπεδα συγκέντρωσης κρατούνται 
περίπου 6.000 ενήλικες και ανήλικοι μετανάστες. Χωρίς 
πόσιμο νερό, με τροφή άθλια ή και νηστικοί, με μία του¬ 
αλέτα ανά 50 ή 100 άτομα, χωρίς φάρμακα, με προαυλι- 
σμό 10-20 λεπτά τη μέρα, χωρίς επαφή με τον έξω κό¬ 
σμο, με συχνά βασανιστήρια και ξυλοδαρμούς από τους 
«φρουρούς». 

Θάνατοι από γρίπη: είμαστε πρωταθλητές... 

Στην Ελλάδα έχουν καταγραφεί κατά το τρέχον 
έτος οι περισσότεροι θάνατοι από γρίπη, σε σχέση με 
οποιαδήποτε άλλη ευρωπαϊκή χώρα, συγκριτικά με 
τον πληθυσμό της. Σύμφωνα με το Ευρωπαϊκό Κέ¬ 
ντρο Πρόληψης και Ελέγχου Νοσημάτων, έχουν κα¬ 
ταγραφεί 106 θάνατοι σε πληθυσμό περίπου 11 εκ. 
Στην Ισπανία έχουν καταγραφεί 155 θάνατοι, ωστό¬ 
σο ο πληθυσμός της είναι τέσσερις φορές μεγαλύτε¬ 
ρος (περίπου 46 εκ.). Στη Σουηδία, που έχει συγκρίσι¬ 
μο πληθυσμό με την Ελλάδα, έχουν καταγραφεί μόνον 
4 θάνατοι, ενώ στη Βρετανία ούτε ένας. 

Σύμφωνα με το Κέντρο Ελέγχου και Πρόληψης 
Νοσημάτων (ΚΕΕΛΠΝΟ), έχουν καταγραφεί 83 θά¬ 
νατοι από εργαστηριακά επιβεβαιωμένη γρίπη, ενώ 55 
άνθρωποι νοσηλεύονται σε εντατικές σε σοβαρή κα¬ 
τάσταση, λόγω επιπλοκών απ’ τη γρίπη. Απ’ την αρχή 
της περιόδου, 242 εργαστηριακά επιβεβαιωμένα κρού¬ 
σματα γρίπης έχουν νοσηλευθεί σε εντατικές. 

Οι αιτίες των θανάτων είναι: α) Χαμηλό ποσοστό 
εμβολιασμού, καθώς χιλιάδες παιδιά αλλά και άτο¬ 
μα ευπαθών ομάδων (ηλικιωμένοι, καρδιοπαθείς κ.α.) 
δεν εμβολιάζονται, επειδή έχουν χάσει την πρόσβα¬ 
ση στο σύστημα υγείας. Το Δεκέμβριο, οι Γιατροί του 
Κόσμου δήλωσαν ότι η Ελλάδα βρίσκεται πολύ κοντά 
στο να υπερβεί το λεγόμενο «φράγμα εμβολιασμού», 
β) Ο διαρκής πλέον υποσιτισμός ολόκληρων πληθυ- 
σμιακών ομάδων και οι άσχημες συνθήκες διαβίωσης, 
που αδυνατίζουν τον οργανισμό, κάνοντάς τον ευά¬ 
λωτο σε ιούς κ.α. και δυσκολεύοντας την αντιμετώπι¬ 
ση των ασθενειών. 

ΕΡΓΑΖΟΜΕΝΟΙ 


Εργατική Πάλη 5 


Απολύσεις στο Δημόσιο Τομέα 

Γράφτηκε επίσημη ο επίλογος της μονιμότητας 



Μ ια ακόμη κατάκτηση του 
εργατικού κινή ματος 
γκρεμίζεται από τη συμ¬ 
μορία Σαμαρά-Βενιζέλου. 
Οι απολύσεις δημοσίων υπαλλήλων μετά 
από 103 χρόνια είναι πραγματικότητα. Τα 
πρώτα θύματα: εκπαιδευτικοί (από 200 
μέχρι 700) και σχολικοί φύλακες (1.044). 
Ακολουθούν οι καθαρίστριες του υπουρ¬ 
γείου Οικονομικών, γιατροί και διοικητι¬ 
κό προσωπικό του ΕΟΠΥΥ, διοικητικοί 
υπάλληλοι των ΑΕΙ και ΤΕΙ, εργαζόμε¬ 
νοι σε ασφαλιστικά ταμεία και σε οργανι¬ 
σμούς του Δημοσίου που κλείνουν και έπε- 
ται λαίλαπα απολύσεων από τους χώρους 
της υγείας, της παιδείας και των δήμων. 
Κυβέρνηση και τρόικα διαλύουν τα δη¬ 
μόσια αγαθά και τις παροχές και οδηγούν 
στην ανεργία 15.000 δημοσίους υπαλλή¬ 
λους (για το 2014), στέλνοντάς τους να 
προστεθούν στα σχεδόν 2 εκατομμύρια 
ανέργους του ιδιωτικού τομέα. Αυτά για 
αρχή, αφού η τρόικα ζητά 150.000 λιγότε- 
ρους (μέσω συνταξιοδοτήσεων και απολύ¬ 
σεων) δημοσίους υπαλλήλους μέχρι το τέ¬ 
λος του 2015. 

Η κυβέρνηση χρησιμοποίησε τις δυ¬ 
νάμεις καταστολής — αστυνομία και ει¬ 
σαγγελείς — οι οποίοι δεν δίσταζαν να 
χτυπούν, να πνίγουν στα δακρυγόνα και 
να συλλαμβάνουν εκπαιδευτικούς, φύ¬ 


λακες, καθαρίστριες και 
όποιον εργαζόμενο αντι¬ 
στεκόταν. Από κοντά και 
οι κυβερνητικές παρα¬ 
τάξεις ΔΑΚΕ (ΝΔ) και 
ΠΑΣΚ (ΠΑΣΟΚ) κα¬ 
θώς και όλες οι διασπά¬ 
σεις τους (τύπου Μπαλα- 
σόπουλου και λοιποί), οι 
οποίες όχι μόνο δεν είχαν 
προετοιμάσει τους εργα¬ 
ζόμενους για την επίθε¬ 
ση, αλλά δεν προκήρυ¬ 
ξαν (π.χ. στους ΟΤΑ) ούτε μία μέρα απερ¬ 
γίας ή δεν στήριξαν καμία πρόταση για 
απεργία διάρκειας (ΟΛΜΕ-ΔΟΕ) και προ¬ 
σπαθούσαν με αξιοζήλευτη επιμονή να δι- 
αφθείρουν τις συνειδήσεις των «διαθέσι¬ 
μων» και να τους πείσουν ότι δεν θα απο¬ 
λυθούν και ότι θα τους «τακτοποιήσουν» 
αυτοί, αν φυσικά σταματήσουν να αγω¬ 
νίζονται. Δεν ήταν όμως μόνο αυτοί. Άξι¬ 
ος υποστηρικτής της κυβέρνησης υπήρξε 
και το ΠΑΜΕ (ΚΚΕ), το οποίο όχι μόνο 
δεν βοήθησε στην οργάνωση του αγώνα 
των εκπαιδευτικών και των σχολικών φυ¬ 
λάκων, αλλά τον εμπόδιζε και τον σαμπο¬ 
τάριζε κρυφά και φανερά. Είναι χαρακτη¬ 
ριστικό ότι ενώ η ΑΔΕΔΥ είχε εξαγγεί¬ 
λει δύο 48ωρες απεργίες (13-14/3 και 19- 
20/3) και είχαν γίνει γενικές συνελεύσεις 
των ΕΛΜΕ, είχαν κολληθεί αφίσες, είχαν 
γίνει επισκέψεις-ενη μερώσεις σε σχολεία 
και χώρους δουλειάς γι' αυτές τις απερ¬ 
γίες, το ΠΑΜΕ για μια ακόμη φορά έκα¬ 
νε το «θαύμα» του: χωρίς να προβάλει κα¬ 
μιά αιτιολόγηση, πήρε την πρωτοβουλία 
και μαζί με ΠΑΣΚ, ΔΑΚΕ και Μπαλασό- 
πουλο, αντί για την πρώτη 48ωρη, αποφά¬ 
σισαν μία 24ωρη απεργία στις 12 Μάρτη! 

Μέσα σε αυτό το περιβάλλον, οι εκ¬ 
παιδευτικοί σε διαθεσιμότητα — χωρίς να 
έχουν αγωνιστικές εμπειρίες και χωρίς οι 


δυνάμεις που αναφέρονται στο κίνημα να 
τους βοηθήσουν ουσιαστικά — έδωσαν 
έναν μακρόχρονο και πολύμορφο αγώνα, 
χωρίς όμως να μπορέσουν να του δώσουν 
εκείνα τα χαρακτηριστικά (της αποφασι¬ 
στικότητας για ολοκληρωτική σύγκρου¬ 
ση με την κυβέρνηση και της ενότητας με 
τους άλλους κλάδους) που θα οδηγούσαν 
στην τελική νίκη, δηλαδή στο να σταμα¬ 
τήσουν τις απολύσεις, να επαναλειτουρ- 
γήσουν όλοι οι τομείς των ΕΠΑΛ-ΕΠΑΣ 
και να επιστρέφουν στα σχολεία τους. 

Μετά από τη δεκάωρη κατάληψη στο 
πολιτικό γραφείο του υπουργού Διοικη¬ 
τικής Μεταρρύθμισης Κυριάκου Μητσο- 
τάκη, στις 20 Μάρτη, οι εκπαιδευτικοί σε 
διαθεσιμότητα και η ΟΛΜΕ συνάντησαν 
τον υπουργό της ρεμούλας (θυμίζουμε το 
σκάνδαλο της δίειηεηδ), της βίας και των 
απολύσεων. Με τρομακτική κυνικότητα 
δήλωσε ότι η κυβέρνηση αλλά και ο ίδιος 
θεωρούν επιβεβλημένες τις απολύσεις στο 
Δημόσιο και ότι δεν προτίθεται να βγάλει 
άλλη θέση για μετακίνηση εκπαιδευτικών. 
Στους 15.000 δημοσίους υπαλλήλους που 
θα απολυθούν θα περιλαμβάνονται και 
εκπαιδευτικοί, απλά ο κύριος αυτός δεν 
ξέρει ακόμα πόσοι θα είναι!!! 

Έτσι γκρεμίστηκαν και οι τελευταί¬ 
ες αυταπάτες των εκπαιδευτικών, ότι ένα 
κίνημα μπορεί να σταματήσει τις απολύ¬ 
σεις χωρίς να ρίξει την κυβέρνηση. Μαζί 
με τους συναδέλφους που απολύθηκαν ή 
θα απολυθούν το επόμενο διάστημα (μετά 
την παράταση της διαθεσιμότητας, μέ¬ 
χρι να βγουν οι οριστικές λίστες μετατά¬ 
ξεων) θα πρέπει να θεωρούμε μετέωρους 
και τους συναδέλφους που «σώζονται». Η 
κυβέρνηση μάς έχει αποδείξει ότι δεν μπο¬ 
ρούμε να τους θεωρούμε εξασφαλισμέ¬ 
νους. Εκτός του ότι οι περισσότερες θέ¬ 
σεις είναι αρκετά επισφαλείς, δεν υπάρχει 
καμία χρονική δέσμευση για την τοποθέ¬ 


τησή τους στις νέες θέσεις. Δεν πρέπει να 
ξεχνάμε ότι αυτές οι θέσεις δεν ήταν δώρο 
της κυβέρνησης αλλά δικές μας κατακτή¬ 
σεις, καθώς και τις δηλώσεις του Μητσο- 
τάκη ότι οι δημόσιες υπηρεσίες θα απορ¬ 
ροφούν τόσους από τις λίστες μετάτα¬ 
ξης όσους θα χρειάζονται κάθε φορά. Η 
κυβέρνηση προσπαθεί να καθυστερήσει 
τα μέτρα που θέλει να εφαρμόσει, για να 
αποφύγει την πανωλεθρία στις εκλογές, 
άρα μετά τις 25 Μάη ο κίνδυνος απόλυσης 
είναι μεγάλος και για όσους είναι προς με¬ 
τάταξη. 

Ο αγώνας που δώσαμε αυτούς τους 
οκτώ μήνες ήταν μεγάλος. Αλλά δεν ήταν 
αρκετός. Έχουμε να αντιμετωπίσουμε μια 
χούντα, μια συμμορία δολοφόνων, που ση¬ 
μαίνει ότι απαιτείται ανυποχώρητος αγώ¬ 
νας διάρκειας, καλά οργανωμένος, ενωτι- 
κός και πιο ριζοσπαστικός. Ως «Αντεπίθε¬ 
ση των Εκπαιδευτικών» δηλώνουμε ότι θα 
δώσουμε όλες μας τις δυνάμεις, όπως κά¬ 
ναμε όλο το προηγούμενο διάστημα, για 
να συνεχιστεί ο αγώνας, με μεγαλύτερο 
πείσμα, αυταπάρνηση και μαχητικότητα, 
να προχωρήσουμε μέχρι να δικαιωθούμε. 
Καλούμε όλους τους εκπαιδευτικούς και 
τους εργαζόμενους να συνειδητοποιήσουν 
την κρισιμότητα της κατάστασης και να 
πορευτούν μαζί μας στον δρόμο του αγώ¬ 
να. Η οργή μας να μετατραπεί σε αγωνι¬ 
στικότητα και να τους τσακίσει. Ενωμένοι 
σαν γροθιά, με αυτοοργάνωση και αλλη¬ 
λεγγύη να τηρήσουμε την υπόσχεσή μας: 
ότι δεν θα λυγίσουμε αν οι συνάδελφοί 
μας δεν γυρίσουν πίσω. 

Μέχρι τη νίκη, μέχρι να μην απολυθεί 
κανένας εργαζόμενος, μέχρι να διώξουμε 
κυβέρνηση και τρόικα, για να μπορέσουμε 
να οικοδομήσουμε μια κοινωνία βασισμέ¬ 
νη στις δικές μας ανάγκες. 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 


Οι απεργίες των ΑΔΕΔΥ και ΟΛΜΕ 


Τ ην Τετάρτη 19 Μαρτίου πραγματοποιήθη¬ 
κε η πρώτη μέρα της 48ωρης πανελλαδι¬ 
κής απεργίας, που είχε εξαγγείλει η ΑΔΕΔΥ 
στο δημόσιο. Στη συγκέντρωση στην πλα¬ 
τεία Κλαυθμώνος και πορεία στη Βουλή συμμετείχαν 
πάνω από 4.000 εργαζόμενοι στο δημόσιο τομέα, ιδιαί¬ 
τερα όσοι βρίσκονται σε διαθεσιμότητα (εκπαιδευτικοί, 
νοσηλευτές, σχολικοί φύλακες, δημοτικοί και δημόσιοι 
υπάλληλοι), για να διαμαρτυρηθούν ενάντια στις μαζι¬ 
κές απολύσεις, διαθεσιμότητες, «αξιολογήσεις» και τα 
κλεισίματα οργανισμών. Πήραν μέρος με τα πανό τους: 
Συντονισμός Νοσοκομείων, Σύλλογοι Εργαζομένων 
Γεννηματά, Αγ. Κυριάκού, Θριασίου, Αγ. Σάββα, Ευαγ¬ 
γελισμού, εργαζόμενοι ΨΝΑ, η Πανελλήνια Ομοσπον¬ 
δία Εργαζομένων ΙΚΑ, Σύνδεσμος Κοινωνικών Λει¬ 
τουργών Ελλάδας, Ομοσπονδία Εργαζομένων ΥΠΠΟ, 
Σύλλογος Εργαζομένων ΥΠΕΚΑ, υπάλληλοι Περι¬ 
φέρειας Αττικής, φοιτητικοί σύλλογοι Αθήνας, Ομο¬ 
σπονδία Εργαζομένων ΟΑΕΔ, εργαζόμενοι Αποκέ¬ 
ντρωσης Διοίκησης Αττικής, Σωματείο Μισθωτών Τε¬ 
χνικών, Μηχανικοί Δημοσίου, Συνέλευση Μηχανικών, 
ΠΟΕ-ΟΤΑ , Σύλλογος Εργαζομένων Δήμου Βριλησ- 
σίων, Σύλλογος Εργαζομένων Δήμου Μεταμόρφωσης, 
Απολυμένες Καθαρίστριες, Εργαζόμενοι ΕΡΤ-ΠΟΣ- 
ΠΕΡΤ , ΟΛΜΕ, Συντονιστική Επιτροπή Καθηγητών σε 
διαθεσιμότητα, Τ' και Β' ΕΛΜΕ Αθήνας, Ά και ΒΈΛ- 
ΜΕ Έβρου, ΕΛΜΕ Ξάνθης, ΕΛΜΕ Πειραιά, Συντονι¬ 
σμός ενάντια στα κλεισίματα. 

Τα ΜΑΤ είχαν κλείσει το δρόμο προς τη Βουλή με 


διμοιρίες και κλούβες στη Βασ. Σοφίας. Η πορεία επέ¬ 
στρεψε στα Προπύλαια και από εκεί ένα μεγάλο κομ¬ 
μάτι εκπαιδευτικών πραγματοποίησε καθιστική δια¬ 
μαρτυρία έξω από το υπουργείο Εργασίας. 

Τη δεύτερη μέρα (Πέμπτη 20 Μαρτίου), οι εργαζό¬ 
μενοι συγκεντρώθηκαν στην Κλαυθμώνος, με λίγο μι¬ 
κρότερη συμμετοχή (γύρω στις 3.000) αλλά περισσό¬ 
τερο παλμό και αποφασιστικότητα. Κατευθύνθηκαν 
αρχικά προς τη Βουλή και στη συνέχεια, με επικεφα¬ 
λής την ΟΛΜΕ και τη «συντονιστική επιτροπή εκπαι¬ 
δευτικών σε διαθεσιμότητα», κατέληξαν στο πολιτι¬ 
κό γραφείο του Κυρ. Μητσοτάκη στο Παγκράτι, με τις 
αστυνομικές δυνάμεις να προσπαθούν να τους σταμα¬ 
τήσουν στους γύρω δρόμους. Περίπου 100 καθηγητές 
ανέβηκαν στο γραφείο και πραγματοποίησαν κατάλη¬ 
ψη, ζητώντας να μιλήσουν με τον υπουργό. Ο Μητσο- 
τάκης αρνήθηκε και αυτοί συνέχισαν την κατάληψη μέ¬ 
χρι αργά το βράδυ, όπου τελείωσε ύστερα από εκβια¬ 
σμούς και απειλές της αστυνομίας ότι θα τους συλλά- 
βουν. 

Την Παρασκευή 21 Μαρτίου, η ΟΛΜΕ είχε εξαγγεί¬ 
λει 24ωρη απεργία λόγω της λήξης της «διαθεσιμότη¬ 
τας» στις 22 Μαρτίου, που σήμαινε ότι από την επό¬ 
μενη μέρα θα υπήρχαν απολύσεις εκπαιδευτικών. Το 
πρωί, στη συγκέντρωση στην Κλαυθμώνος ήρθαν εκ¬ 
παιδευτικοί απ’ όλη την Ελλάδα και μαζί με τους κα¬ 
θηγητές απ’ την Αθήνα συμμετείχαν στη συγκέντρω¬ 
ση γύρω στους 1.500. Η πορεία κατευθύνθηκε προς τη 
Βουλή και ύστερα κατέληξε στο υπουργείο Διοικητι¬ 



κής Μεταρρύθμισης, όπου υπήρχαν κλούβες των ΜΑΤ 
που έκλειναν τον δρόμο. Με απόφαση της ΟΛΜΕ και 
του «Συντονιστικού», ο κόσμος έφυγε από το υπουρ¬ 
γείο πήγε στο υπουργείο Παιδείας (που βρίσκεται πολύ 
μακριά, στο Μαρούσι), όπου στις 2 μμ θα πήγαινε αντι¬ 
προσωπεία να μιλήσει στο υπουργείο για την «αξιολό¬ 
γηση» των καθηγητών. Το απόγευμα ωστόσο γύρισαν 
στο υπουργείο Διοικητικής Μεταρρύθμισης για ραντε¬ 
βού που είχαν με τον Κυρ. Μητσοτάκη, που επανέλα¬ 
βε στον πρόεδρο της ΟΛΜΕ ότι «δεν μπορεί να πάρει 
πίσω τις απολύσεις γιατί έχει δεσμευτεί στην Τρόικα». 

Σίγουρα, αυτή η εικόνα των κινητοποιήσεων δεν εί¬ 
ναι καλή και πάντως είναι αναντίστοιχη με την επίθε¬ 
ση που αντιμετωπίζουν οι εργαζόμενοι στο δημόσιο 
(και γενικότερα). Υπάρχει μεγάλη ανάγκη για μια ανα¬ 
σύνταξη δυνάμεων, μια ανασυγκρότηση-ανασύνθεση 
του κινήματος, που θα πάει τα πράγματα μέχρι εκεί που 
χρειάζεται, σε μια σύγκρουση/αγώνα διάρκειας, που εί¬ 
ναι έξω από τον ξέπνοο «σχεδιασμό» και τις δυνατό¬ 
τητες των γραφειοκρατικών συνδικαλιστικών ηγεσιών. 

Φοιτητές 


Δίδακτρα; Διαγραφές; Ούτε να το σκέφτεστε! 



Α ρχές Μάρτη άνοιξε και επισήμως από τον 
υπουργό Παιδείας ένα νέο μέτωπο επίθε¬ 
σης στην τριτοβάθμια εκπαίδευση, αυτό 
των διαγραφών των λεγάμενων «αιώνι¬ 
ων» φοιτητών, που σύμφωνα με την κυβέρνηση και 
την τρόικα «υποβαθμίζουν και δυσχεραίνουν με την 
παρουσία τους την ομαλή λειτουργία των ελληνικών 
πανεπιστημίων». Ανακοινώθηκε πως αν όχι τον Ιούνιο, 
σίγουρα το Σεπτέμβριο, 180.000 φοιτητές, που εισή- 
χθησαν σε σχολές πριν το 2006, πρόκειται να διαγρα- 


φούν από τα μητρώα των ιδρυμάτων, δηλαδή με συνο¬ 
πτικές διαδικασίες να τους αφαιρεθεί το δικαίωμα στη 
δωρεάν και δημόσια εκπαίδευση. 

Ο ΟΟΣΑ έσπευσε αμέσως να προτείνει ένα «ισο¬ 
δύναμο» μέτρο: την επιβολή ποινής με τη μορφή διδά¬ 
κτρων σε όσους φοιτητές καθυστερούν να τελειώσουν 
τις σπουδές τους. Άλλωστε, είχε προτείνει τα δίδα¬ 
κτρα πριν από δύο χρόνια και πρόσφατα τα επανέφερε 
με την «εργαλειοθήκη των μεταρρυθμίσεων». Μέτρα 
που αποδέχτηκε πλήρως η συγκυβέρνηση, με κάποια 
να βρίσκονται στο νομοσχέδιο που θα κατεβάσει προς 
ψήφιση (π.χ. για το γάλα, τα φάρμακα κ.α.) και κάποια 
άλλα που θα φέρει μετά τις εκλογές. 

Τι σημαίνουν οι διαγραφές φοιτητών 

Όλα τα «επιχειρήματα» της κυβέρνηση προκειμέ- 
νου να δικαιολογήσει τα αδικαιολόγητα, βασίζονται 
πάνω σ’ ένα χοντροκομμένο ψέμα. Στο ότι οι ανενερ¬ 
γοί φοιτητές αποτελούν εμπόδιο για την ομαλή λει¬ 
τουργία των πανεπιστημίων. Καταρχάς, αυτό είναι 
ένα ψέμα που αποκρύπτει το βασικότερο πρόβλημα 
που βασανίζει σήμερα όλο το εκπαιδευτικό σύστημα, 
αυτό της πρωτοφανούς υποχρηματοδότησής του και 
των συνεπειών της: απολύσεις εργαζομένων (διοικητι¬ 
κών, εργολαβικών κ.α.), κλείσιμο δεκάδων σχολών και 
τμημάτων σ’ όλη τη χώρα (ΑΕΙ και ΤΕΙ), ιδιωτικοποίη- 


Έξω η αστυνομία απ’ τα σχολεία και τις σχολές μας! 


V ^ χουν περάσει πάνω από δυο χρόνια από την 
λ απόφαση της τότε υπουργού παιδείας Δια- 
' μαντοπούλου να καταργήσει το πανεπιστη- 
Α Λ μιακό άσυλο (νόμος-πλαίσιο, Αύγουστος 
2011) και έκτοτε έχουμε συνεχείς εισβολές στους πα¬ 
νεπιστημιακούς χώρους απ’ την αστυνομία, με διάφο¬ 
ρες δικαιολογίες και κάνοντας επίδειξη δύναμης. 

«Μεγάλο θέμα» για την κυβέρνηση και την αστυ¬ 
νομία αποτελούν οι... μικροπωλητές, που έχουν στή¬ 
σει πάγκους στην οδό Πατησίων έξω από την ΑΣΟ- 
ΕΕ. Για την κυβέρνηση και τον κρατικό μηχανισμό, 
αυτοί οι άνθρωποι θεωρούνται «λαθραίοι» και όπως 
είπε πρόσφατα ο αρχηγός της αστυνομίας: «πρέπει να 
τους κάνουμε τον βίο αβίωτο». Η αστυνομία, πιστή 
σ’ αυτές τις οδηγίες, πραγματοποιεί με κάθε ευκαιρία 
επιχειρήσεις-σκούπα. 

Η πιο πρόσφατη έγινε στις 12 Μαρτίου, όταν 
ισχυρές αστυνομικές δυνάμεις περικύκλωσαν τον 
χώρο και επιτέθηκαν στους μικροπωλητές, που βρή¬ 
καν προστασία στο χώρο της ΑΣΟΕΕ. Μέσα σε λίγα 
λεπτά, η ΑΣΟΕ έγινε πεδίο σύγκρουσης μεταξύ των 
αστυνομικών και αλληλέγγυων φοιτητών, που δεν 
συμμερίζονται την άποψη ότι οι άνθρωποι αυτοί εί¬ 
ναι «σκουπίδια». Η στάση της αστυνομίας, για άλλη 
μια φορά, παραπάνω από προκλητική: ο επικεφαλής 
των αστυνομικών δυνάμεων σε ερώτηση συνδικαλι¬ 
στή φοιτητή για τον λόγο της παρουσίας της αστυνο¬ 
μίας στο χώρο, απάντησε με χυδαίες βρισιές! Η έντα¬ 
ση κορυφώθηκε όταν η αστυνομία άρχισε να πετάει 
δακρυγόνα και κρότου λάμψης στους φοιτητές, που 
είχαν μαζευτεί στο προαύλιο του πανεπιστημίου και 
διαδήλωναν με συνθήματα ενάντια στην αστυνομία 
και υπέρ της νομιμοποίησης των μεταναστών. 

Δεν είναι οι μετανάστες μικροπωλητές αλλά τα 
ΜΑΤ και η πολιτική της χουντικής συγκυβέρνησης 
που απειλούν τη σωματική ακεραιότητα των φοιτη¬ 
τών και την εύρυθμη λειτουργία των πανεπιστημί¬ 
ων. Πράγματι, μετά τα επεισόδια, η σύγκλητος έκλει¬ 
σε την ΑΣΟΕ. Φυσικά, όχι για να διαμαρτυρηθεί ενά¬ 
ντια στην αστυνομία, απλά επειδή μάθημα με μυρω¬ 
διά δακρυγόνου δεν γίνεται. Στην ανακοίνωσή της, 
η πρυτανεία στρέφεται ουσιαστικά κατά των φοιτη¬ 
τών και των μεταναστών μικροπωλητών, αφού δηλώ¬ 
νει ότι «τα επεισόδια που γίνονται με την αστυνομία 
διαταράσσουν σοβαρά τη λειτουργία του πανεπιστη¬ 
μίου», δηλώνει ότι «αυτοί που κάνουν το παραεμπό¬ 


ριο είναι που προκαλούν την αστυνομία», ενώ χαρα¬ 
κτηρίζει τους αλληλέγγυους φοιτητές ως «υποστηρι- 
κτές του παραεμπορίου». 

Κι αν η κατάργηση του πανεπιστημιακού ασύλου 
ήταν εδώ και πολλά χρόνια γνωστός στόχος των κυ¬ 
βερνήσεων, φέτος παρατηρούμε μεγάλη ζέση της κυ¬ 
βέρνησης να επιβάλλει το δόγμα «νόμος και τάξη» 
και στα σχολεία. 

Μετά από την πρωτοφανή, χουντικού τύπου οδη¬ 
γία της ΓΑΔΑ προς τα αστυνομικά τμήματα να δρο¬ 
μολογήσουν στενές επαφές με τους διευθυντές όλων 
των σχολείων και την ανάκριση μαθητών στο Κερα- 
τσίνι, τα περιστατικά με την εμπλοκή της αστυνομίας 
στα σχολεία συνεχίζονται. Με αφορμή την εφαρμο¬ 
γή του... αντικαπνιστικού νόμου(!), αστυνομικοί ει¬ 
σέβαλλαν σε Λύκειο της Καβάλας, όπου έπιασαν «επ’ 
αυτοφώρω» στις τουαλέτες(!) μαθητές να καπνίζουν. 
Η «επίσκεψη» έγινε εντελώς αιφνιδιαστικά, χωρίς να 
ειδοποιηθούν ούτε καν ο σύλλογος διδασκόντων και 
ο διευθυντής. 

Παράλληλα, μέσα στον Απρίλιο δικάζονται πρώην 
μαθητές που συμμετείχαν στις καταλήψεις του 2012, 
στο Λουτράκι και στην Ν. Ιωνία Βόλου. Είναι μάλιστα 
από τις λίγες φορές που δεν χρησιμοποιείται το πρό¬ 
σχημα των καταστροφών στα σχολεία, αλλά δικάζο¬ 
νται για την ίδια την πράξη της κατάληψης. Να υπεν¬ 
θυμίσουμε ότι οι μαθητικές καταλήψεις του 2012 ήταν 
από τις μαζικότερες των τελευταίων ετών και αφορμή 
για την έναρξή τους ήταν ότι οι μαθητές ξεκίνησαν τη 
σχολική χρονιά με ϋνΤ) αντί για βιβλία. 

Αν προσθέσουμε και την καταστολή που έχουν δε¬ 
χτεί επανειλημμένα φέτος οι καθηγητές που βρίσκο¬ 
νται υπό διαθεσιμότητα και απόλυση, καταλαβαί¬ 
νει κανείς τι επιδιώκουν κυβέρνηση και τρόικα στην 
εκπαίδευση, να φτάσουν μέχρι την οριστική διάλυ¬ 
σή της. Γι’ αυτό, ο «χωροφύλακας», το Κράτος'Εκτα- 
κτης Ανάγκης σε σχολεία και πανεπιστήμια θα εί¬ 
ναι μόνιμα και όλο και πιο έντονα στις επιδιώξεις 
τους. Μαθητές και φοιτητές έχουμε καθήκον να απα¬ 
ντήσουμε με τον πιο αποφασιστικό τρόπο σ’ αυτή τη 
νέα δικτατορία, να υπερασπιστούμε με κάθε τρόπο τα 
δημοκρατικά μας δικαιώματα και ελευθερίες, για να 
μπορέσουμε να ανατρέψουμε και όλη την υπόλοιπη 
επίθεση στην εκπαίδευση, τις ζωές, το μέλλον μας. 

■ Χρύσανθος 


ση επιμέρους λειτουργιών (λέσχες, βιβλιοθήκες κ.λπ.) 
κ.α. Δεύτερον, αποκρύπτει σκόπιμα πως ένας φοιτη¬ 
τής που έχει ξεπεράσει το 6° έτος σπουδών του, δεν 
δικαιούται -βάσει του ισχύοντος νόμου- την παραμι¬ 
κρή παροχή: ούτε δωρεάν στέγαση, ούτε δωρεάν σί¬ 
τιση, ούτε φοιτητικό πάσο, ούτε ακόμη δωρεάν συγ¬ 
γράμματα. Πράγμα που σημαίνει πως κάποιος που θε¬ 
ωρείται απ’ το κράτος «αιώνιος» φοιτητής, δεν στοιχί¬ 
ζει ούτε μισό ευρώ(!), ούτε καν τις κόλλες αναφοράς 
για τις γραπτές εξετάσεις, μια που κι αυτές δεν τις πα¬ 
ρέχει η σχολή αλλά τις αγοράζει ο ίδιος! 

Επομένως, είναι προφανές ότι η κυβέρνηση προ¬ 
σπαθεί ν’ αποκρύψει την πραγματική αιτία της κρίσης 
της τριτοβάθμιας εκπαίδευσης (που είναι η οικονομική 
κρίση και οι επιπτώσεις της, καθώς και το πετσόκομ- 
μα των δαπανών) και επιπλέον να ενοχοποιήσει τους 
ίδιους τους φοιτητές γι’ αυτή την κατάσταση, επειδή 
είναι υποτίθεται «τεμπέληδες», «αδιάφοροι» κ.ο.κ. 

Ταυτόχρονα, ο κύριος στόχος της κυβέρνησης δεν 
είναι άλλος από το άνοιγμα του δρόμου για περαιτέρω 
διαγραφές, για ακραία μείωση του χρόνου που δικαι¬ 
ούται κάποιος για να σπουδάζει, εντατικοποίηση των 
σπουδών, που εκτός των άλλων θα αδρανοποιεί πολι¬ 
τικά και αγωνιστικά την μεγάλη μάζα των φοιτητών 
(καθώς λόγω της προσπάθειας που θα καταβάλουν 
για το πτυχίο, δεν θα μπορούν ν’ αγωνίζονται για τα 
δικαιώματά τους). 

Έτσι θα ανοίξει ο δρόμος και για την επιβολή δι¬ 
δάκτρων, αρχικά στους «αιώνιους» -κάτι δηλαδή σαν 
ποινή για τα έξτρα χρόνια σπουδών, όπως πρότεινε και 
ο ΟΟΣΑ στον Αρβανιτόπουλο-, και εν συνεχεία σε 
όλους ανεξαιρέτως, από τα πρώτα έτη μέχρι και τα τε¬ 
λευταία. Και σ’ αυτή την περίπτωση μπορούμε να είμα¬ 
στε σίγουροι πως και στο 50° έτος σπουδών να φτάσει 
κάποιος, δεν θα τίθεται καν θέμα διαγραφής του απ’ 
τη στιγμή που θα είναι τακτικός στις οφειλές του προς 
το πανεπιστήμιο! Αυτό είναι το σχέδιό τους για τα πα¬ 
νεπιστήμια - και δεν αφορά μόνο αυτούς που έχουν 
ξεπεράσει το 8° έτος σπουδών τους, αλλά αντιθέτως 
όλους τους φοιτητές. 

Και στην προσπάθεια τους να «σχολειοποιήσουν» 
τα πανεπιστήμια, να εντατικοποιήσουν τις σπουδές, 
να πειθαρχήσουν και να καταστείλουν τη νεολαία και 
τους αγώνες της, να είμαστε σίγουροι πως δεν πρό¬ 
κειται να έχουν κανέναν ενδοιασμό π.χ. το ισχύον 
ν+2 (ανώτατο όριο φοίτησης στα +2 χρόνια απ’ αυτό 
που προβλέπει το πρόγραμμα των σχολών) να το κά¬ 
νουν ν, ακόμη και ν—2! Για ν’ αδειάσουν τα πανεπιστή¬ 
μια από φοιτητές, να βυθίσουν τη νεολαία συνολικά 
σ’ έναν βούρκο αμορφωσιάς και άγνοιας, σε μια χω¬ 
ματερή ανεργίας και ταπείνωσης, πετώντας τη μαζικά 
έξω απ’ την εκπαίδευση, χωρίς δικαιώματα, χωρίς ζωή. 
Μόνο και μόνο για να ταΐσουν όσο περισσότερο μπο¬ 
ρούν τις χρεοκοπημένες ελληνικές τράπεζες και γενι¬ 
κότερα το σάπιο σύστημά τους. 

Η απάντησή μας 

Μπροστά σ’ αυτή την επίθεση, αλλά και στο σύνο¬ 
λο των επιθέσεων που ξεδιπλώνονται μέρα την ημέ¬ 
ρα, το φοιτητικό κίνημα πρέπει ν’ αντιτάξει ένα σχέ¬ 
διο αγώνων. Ένα σχέδιο αγώνα με το οποίο -εκτός 
από το προφανές, ότι δηλαδή δεν πρέπει να αφήσου- 
με ούτε ένας φοιτητής να διαγράφει, και ούτε ένα 
ευρώ να μην δοθεί ποτέ ως δίδακτρα- μέσα από συ¬ 
νελεύσεις, πρωτοβουλίες, επιτροπές αγώνα θα απο¬ 
κρούσουμε συνολικότερα την επίθεση στην εκπαί¬ 
δευση, θα απαγορεύσουμε στην πράξη τις απολύσεις 
εργαζομένων στα πανεπιστήμια, θα σταματήσουμε 
το ξεπούλημα της περιουσίας τους και τις ιδιωτικο¬ 
ποιήσεις. Και -ίσως το σημαντικότερο- θα πυροδο¬ 
τήσουμε ευρύτερους αγώνες όλης της κοινωνίας και 
της εργατικής τάξης, ώστε να ξεφορτωθούμε επιτέ¬ 
λους αυτή την βάρβαρη χουντική συγκυβέρνηση και 
την τρόικα, που πέρα από καταστροφές και λεηλασί¬ 
ες δεν έχουν να προσφέρει τίποτ’ άλλο στην ελληνι¬ 
κή κοινωνία. 

Κ. (Σοσιαλιστική Σπουδαστική Πάλη) 

Εργατική Πάλη 7 


Αποσύνθεση στη Χρυσή Αυγή 



Ε ικόνα διάλυσης εμφανίζει η 
Χρυσή Αυγή μετά την ανε¬ 
ξαρτητοποίηση του βουλευ¬ 
τή Αλεξόπουλου, τη διαγραφή 
του βουλευτή Μπούκουρα, την άρση 
ασυλίας (ή την εξέλιξη της διαδικασί¬ 
ας) και των υπολοίπων βουλευτών της, 
μετά και τη δημοσιοποίηση του ογκώ¬ 
δους πορίσματος των εφετών ανακρι- 
τριών Κλάπα-Δημητροπούλου. Ιδιαίτε¬ 
ρα οι δύο αποχωρήσεις σημαδεύτηκαν 
και από βαρείς χαρακτηρισμούς του τύ¬ 
που «Ιούδας» και «προδότης» από την 
πλευρά της ΧΑ, και μάλλον πρέπει ν’ 
αποτελούν μόνο την κορυφή του πα¬ 
γόβουνου. Όλα δείχνουν πάντως ότι οι 
σχέσεις στο εσωτερικό της φασιστικής 
συμμορίας έχουν διαταραχθεί σημαντι¬ 
κά και ίσως αναμένονται κι άλλες απο¬ 
χωρήσεις στο μέλλον. 

Η εξέλιξη αυτή προφανώς συνδέεται 
με την εντεινόμενη δικαστική δίωξη και 
την ασκούμενη πολιτική πίεση που δέ¬ 
χεται η ΧΑ, την οποία δεν καταφέρνει 
να αντιμετωπίσει με ιδιαίτερη επιτυχία. 
Οι δύο βουλευτές, με δηλώσεις τους, 
θέλησαν να κρατήσουν αποστάσεις από 
τη ΧΑ, πιθανώς για ν’ αποφύγουν πε¬ 
ραιτέρω δικαστικές περιπέτειες. Ωστό¬ 
σο, το ότι τώρα παριστάνουν τις «μωρές 
παρθένες», κάνοντας ότι δεν ήξεραν, 
δεν τους αθωώνει σε τίποτα. Μπούκου- 
ρας και Αλεξόπουλος ήταν προβεβλη¬ 
μένα στελέχη της ΧΑ, με προεξέχοντα 
πολιτικό ρόλο και συμμετοχή σε διάφο¬ 
ρες ενέργειές της. 

Αναμφισβήτητα αυτή η πίεση από 
τη συγκυβέρνηση πάνω στη ΧΑ μετά 
τη δολοφονία του Παύλου Φύσσα, συ¬ 
νέπεια βεβαίως και της αντίδρασης του 
κινήματος, δεν θα είχε το ίδιο αποτέλε¬ 
σμα αν η στάση της ηγετικής (κυρίως) 


ομάδας, εντός και εκτός φυλακών, ήταν 
πιο συνεπής (ο όρος «αξιοπρεπής» προ¬ 
φανώς δεν ταιριάζει σε νεοναζί υμνητές 
των θαλάμων αερίων και του Χίτλερ). 
Γιατί δεν μπορεί κανείς να μη θυμηθεί 
το «θάρρος» των χρυσαυγιτών, όταν 
βρέθηκαν διωκόμενοι. Αυτοί οι «φου¬ 
σκωμένοι» από ατιμωρησία, ασυλία και 
σε αρκετές περιπτώσεις υποστήριξη απ’ 
τους κρατικούς μηχανισμούς νταήδες, 
άρχισαν ν’ αποκηρύσσουν με ευκολία 
τις ιδέες τους, με πρώτο και καλύτερο 
τον ίδιο τον αρχηγό Μιχαλολιάκο, που 
«καταδίκασε τη βία και δεν αποδέχτη¬ 
κε τον εθνικοσοσιαλισμό», τον Παππά 
που «καταδίκασε το ναζισμό», τον Αλε- 
ξόπουλο που «καταδίκασε τις δράσεις 
της ΧΑ», τον Μπούκουρα που «διαφω¬ 
νούσε με πολλές δράσεις και δεν ήταν 
ποτέ μέλος της ΧΑ» κ.α. 

Προφανώς, η ικανότητα μετάλλαξης 
και καμουφλαρίσματος είναι χαρακτη¬ 
ριστικό σχεδόν όλων ναζιστικών/φα- 
σιστικών οργανώσεων ανάλογα με την 
περίσταση και το ακροατήριο, ωστόσο 
το «βάναυσο» προφίλ της ΧΑ, από το 
οποίο αντλούσε σημαντικά εκλογικά 
ποσοστά και οργανωτικά οφέλη, έχει 
πληγεί κατά πολύ. Ταυτόχρονα, έχει 
παγιωθεί η σύνδεση της εγκληματικής 
δράσης της με την πολιτική. 

Όμως, είναι προφανές ότι η δικα¬ 
στική έρευνα και η ρητορεία, κυρίως 
απ’ την πλευρά της συγκυβέρνησης και 
των μέσων μαζικής εξαπάτησης, περι¬ 
ορίζουν τη συζήτηση στο ζήτημα «βία, 
εγκληματική οργάνωση, ποινικό μέ¬ 
ρος», χωρίς να το συνδέουν με τις πο¬ 
λιτική και τις ιδέες. Γιατί να το κάνουν 
άλλωστε; Η επί της ουσίας ακροδεξιά 
ατζέντα και πολιτική δεν είναι κάτι που 
χαρακτηρίζει μόνο τη ΧΑ, αλλά πρωτί- 


στως την ίδια τη συγκυβέρνηση και με¬ 
γάλο μέρος του αστικού πολιτικού προ¬ 
σωπικού. Στην πραγματικότητα, φα¬ 
σιστική οργάνωση και ιδέες σημαίνει 
εγκληματική δράση, όχι τόσο επειδή 
αυτό αποκαλύπτεται δικαστικά, αλλά 
επειδή αυτό συνεπάγεται η συγκεκριμέ¬ 
νη ιδεολογία. 

Είμαστε όμως πολύ μακριά από την 
εξαφάνιση των ιδεών αλλά και της πο¬ 
λιτικής έκφρασης των φασιστών, για 
λόγους που έχουμε αναφέρει ξανά. Η 
οικονομική και πολιτική κρίση, ο εκφα- 
σισμός της πολιτικής ζωής, η κατάπτω¬ 
ση των ηθικών, πολιτικών και ανθρώ¬ 
πινων αξιών, τα «μνημονιακά» δόγμα¬ 
τα (στην ουσία τους φασιστικά), οι αδυ¬ 
ναμίες του εργατικού κινήματος κ.λπ., 
θα συνεχίσουν να τροφοδοτούν τέτοιες 
ιδέες και μορφώματα, με «εθνικό», «πα¬ 
τριωτικό» ή ακροδεξιό κοστούμι. 

Ο ρόλος των φασιστικών συμμοριών 
στην υπηρεσία του συστήματος, για το 
τσάκισμα του εργατικού κινήματος και 
των οργανώσεών του, είναι ένας ακόμα 
παράγοντας που τους κρατάει στη ζωή. 
Το παράδειγμα της Ουκρανίας, όπου 
με εντολή των ιμπεριαλιστών ΗΠΑ και 
Ε.Ε. έκαναν τη «βρώμικη δουλειά», δεν 
είναι μια εξέλιξη που θα πρέπει να περά¬ 
σει αδιάφορα. Τα όπλα, οι εκτελέσεις, η 
«τιμωρία των πολιτικών», η «αποσταθε¬ 
ροποίηση στους δρόμους», η στρατιω¬ 


τική οργάνωση, χαρακτηρίζουν και τις 
εγχώριες φασιστικές συμμορίες και πιο 
συγκεκριμένα τη ΧΑ. Άλλο αν μια τέ¬ 
τοια πορεία, σ’ αυτή τη φάση, δεν ήταν 
για τα «μέτρα» της ΧΑ ή επιθυμητό απ’ 
το επίσημο αστικό πολιτικό σύστημα. 

Το αν θα επιβιώσει η ΧΑ παραμένει 
ένα ερωτηματικό, αν και δημοσκοπικά 
διατηρεί σημαντικά ποσοστά. Το βάρος 
για το ξερίζωμά της πέφτει στο αντι¬ 
φασιστικό κίνημα, στο εργατικό κίνη¬ 
μα και τις οργανώσεις του, που πρέπει 
ν’ αποφύγουν την παγίδα του «συνταγ¬ 
ματικού τόξου» και της υποτίμησης του 
«επίσημου» κράτους έκτακτης ανάγκης. 
Η ανεξάρτητη, μαζική δράση των ίδιων 
των εργαζομένων, της νεολαίας και του 
κινήματος θα ανακόψουν τους χρυσαυ- 
γίτες αλλά και τον θανάσιμο κίνδυνο 
των μνημονιακών φασιστών. Από την 
άλλη, δεν χρειάζεται καμία αμηχανία 
απέναντι στη δίωξη ή και φυλάκιση των 
φασιστών - αλλά ν’ απαιτήσουμε αυτές 
οι διώξεις να φτάσουν ως το κόκκαλο, 
ως το τσάκισμα των χρυσαυγιτών. Αρ¬ 
κεί ταυτόχρονα να μην υπάρχει καμία 
αυταπάτη ότι η κυβέρνηση και ο Σαμα¬ 
ράς, οι «νόμοι» και οι «θεσμοί» θα «κα¬ 
θαρίσουν», ενώ το κίνημα απλά θα «κα¬ 
ταγγέλλει» και θα «απομονώνει πολιτι¬ 
κά» τους φασίστες. 

■ Χρηστός Ζάκας 


Νέο έγκλημα κατά των μεταναστών στο Αιγαίο 



Π ριν προλάβει να κλείσει μή¬ 
νας από το τραγικό περι¬ 
στατικό στο Φαρμακονήσι, 
άλλο ένα ναυάγιο με θύμα¬ 
τα μετανάστες ήρθε να προστεθεί στη 
λίστα. Στις 18 Μαρτίου, βάρκα με 17 με¬ 
τανάστες βυθίστηκε βορειοανατολικά 
του ακρωτηρίου Κόρακα (περιοχή Συ- 
μακιά). Επτά νεκροί, ανάμεσά τους δύο 
παιδιά και τρεις γυναίκες, είναι ο τραγι¬ 
κός απολογισμός. 

Εκείνο το βράδυ το Λιμενικό ει¬ 
δοποιήθηκε από τις τουρκικές αρχές, 
τις οποίες είχε ενημερώσει διερχόμε- 
νο πλοίο, όταν εντόπισε και διέσωσε 
δύο από τους μετανάστες. Οι συνολικά 
οχτώ διασωθέντες μεταφέρθηκαν στο 
λιμάνι της Μυτιλήνης για παροχή πρώ¬ 
των βοηθειών και ιατρικής περίθαλψης. 
Παράλληλα εντοπίστηκαν και ανασύρ¬ 
θηκαν από άλλο σκάφος δύο σοροί, 


ενός άντρα και ενός κοριτσιού, ενώ άλ¬ 
λοι 50 μετανάστες έχουν εντοπιστεί νε¬ 
κροί το τελευταίο διάστημα στην περι¬ 
οχή (23 στην περιοχή Συκαμιά και 27 
κοντά στην Αντισσα). 

Σε υγρό τάφο έχει μετατραπεί το 
Αιγαίο και όχι μόνο! Πόσοι μετανά¬ 
στες ακόμα θα πρέπει να δολοφονη¬ 
θούν με τέτοιο τρόπο για να γίνει σα¬ 
φές ότι πρέπει να βρεθεί άμεσα μια ρι¬ 
ζοσπαστική λύση στο μεταναστευτικό; 
Για πόσο ακόμα τα επιτελεία της κυβέρ¬ 
νησης και οι υπουργοί θα υποκρίνονται 
και θα καλύπτουν τις βρωμιές τους, 
όπως ο Μ. Βαρβιτσιώτης, που έσπευ- 
σε να καλύψει το Λιμενικό Σώμα και να 
επιρρίψει ευθύνες στους «λαθρομετα¬ 
νάστες» στην υπόθεση του Φαρμακο- 
νησίου; 

Οι φασιστικού τύπου λύσεις που 
εφαρμόζει η χούντα Σαμαρά-Βενιζέ- 
λου είναι να μετατρέπει τα νοσοκομεία 
σε στρατόπεδα συγκέντρωσης (βλ. νο¬ 
σοκομείο Λοιμωδών /Αγία Βαρβάρα), 
στοιβάζοντας εκεί πλήθος μεταναστών 
επ’ αόριστον και χωρίς κανείς να τους 
εξασφαλίζει ούτε τα στοιχειώδη, όπως 
συμβαίνει ήδη στην Αμυγδαλέζα. 

Επίσης, φρόντισαν να «ανασυγκρο¬ 


τήσουν» την ΕΛΑΣ προσθέτοντας τμή¬ 
μα Αλλοδαπών και Προστασίας Συνό¬ 
ρων, ενισχύοντας τη θεωρία των «λα- 
θρομεταναστών-πρακτόρων », ακο¬ 
λουθώντας πιστά τη στρατηγική της 
έντασης, του εκφοβισμού και της τρο¬ 
μοκρατίας. 

Στόχος, όμως, δεν είναι οι μετανά¬ 
στες μόνο, αλλά η νεολαία, οι εργαζό¬ 
μενοι και τα φτωχά λαϊκά στρώματα, 
που ήδη έχουν υποστεί σοβαρά πλήγ¬ 
ματα απ’ τα απανωτά μνημόνια, τα χα¬ 
ράτσια, τους φόρους, την ανεργία, την 
ισοπέδωση της υγείας και της παιδείας, 
τους νόμους που καταπατούν κάθε κοι¬ 
νωνικό και ανθρώπινο δικαίωμα! 

Αντιφασιστικά συλλαλητήρια 

Με τη συμμετοχή πλήθους κόσμου 
πραγματοποιήθηκε το Σάββατο 22 
Μαρτίου αντιφασιστικό συλλαλητήριο 
στο κέντρο της Αθήνας, με αφορμή την 
Παγκόσμια Ημέρα Δράσης κατά του 
Φασισμού και του Ρατσισμού. 

Από νωρίς το μεσημέρι, χιλιάδες πο¬ 
λίτες, μετανάστες, μέλη συνδικάτων, 
αριστερών, αντιρατσιστικών και αντι¬ 
φασιστικών οργανώσεων συγκεντρώ¬ 
θηκαν στην Ομόνοια, από όπου αργό¬ 


τερα ξεκίνησαν πορεία με κατεύθυνση 
το Σύνταγμα, 

όπου ακολούθησε συναυλία. Γύρω 
από την πλατεία Συντάγματος παρατά¬ 
χθηκαν αστυνομικές δυνάμεις. 

Ανάλογες κινητοποιήσεις πραγμα¬ 
τοποιήθηκαν σε Θεσσαλονίκη και Χα¬ 
νιά, καθώς και σε Παρίσι, Λονδίνο, Γλα- 
σκώβη και άλλες ευρωπαϊκές πόλεις. 
Στη Θεσσαλονίκη, εκατοντάδες πραγ¬ 
ματοποίησαν συγκέντρωση στην πλα¬ 
τεία της Αρχαίας Αγοράς και πορεία. 
Με κεντρικό σύνθημα «Τσακίστε τώρα 
τους νεοναζί - ετούτη η κυβέρνηση να 
ανατραπεί», η διαδήλωση κατέληξε στις 
εγκαταστάσεις της πρώην ΕΤ3 στη Λε¬ 
ωφόρο Στρατού, όπου πραγματοποιή¬ 
θηκε η προγραμματισμένη συναυλία. 

Η Παγκόσμια Ημέρα για την Κα¬ 
τάργηση των Ρατσιστικών Διακρίσεων 
είναι αφιερωμένη στα 69 θύματα της 
σφαγής στην πόλη Σαρπβίλ της Νό¬ 
τιας Αφρικής, όπου στις 21 Μαρτίου 
1960 αστυνομικοί του καθεστώτος του 
Απαρτχάιντ άνοιξαν πυρ κατά άοπλων 
διαδηλωτών, οι οποίοι διαμαρτύρονταν 
για τους νόμους που περιόριζαν την κί¬ 
νηση των μαύρων στις περιοχές όπου 
κατοικούσαν λευκοί. 

Η Ο.Κ.Δ.Ε. στις Ευρωεκλογές 

Η Οργάνωση Κομμουνιστών Διεθνιστών Ελλάδας συμμετέχει αυτόνομα, με δικό της ψηφοδέλτιο, στις προσεχείς ευρωεκλογές. 


Η Οργάνωση Κομμουνιστών Διεθνι- 
στών Ελλάδας συμμετέχει αυτόνομα, 
με δικό της ψηφοδέλτιο, στις προσε¬ 
χείς ευρωεκλογές: 

- Για να καταγγείλει και ν’ αγω¬ 
νιστεί ενάντια στις πολιτικές και κοινωνικές δυνάμεις 
που οδήγησαν την οικονομία στη χρεοκοπία, επέβαλ¬ 
λαν τα Μνημόνια, τη χούντα Συγκυβέρνησης-Τρόικας, 
τη σήψη και διαφθορά του πολιτικού συστήματος. 

- Για ν’ αναδείξει την ανάγκη να συγκρουστούμε με 
τον ζουρλομανδύα του Ευρώ και της Ε.Ε., που σημαί¬ 
νουν φτώχεια, ανεργία, νέα δάνεια και χρέη, απώλεια 
λαϊκής και εθνικής κυριαρχίας, κατάργηση των δημο¬ 
κρατικών δικαιωμάτων, πραξικοπήματα που φέρνουν 
πιο κοντά τον κίνδυνο νέων «ψυχροπολεμικών» συ¬ 
γκρούσεων (Ουκρανία). 

- Για να καταδείξει και ν’ αγωνιστεί ενάντια στο τε¬ 
ρατώδες κράτος έκτακτης ανάγκης που χρησιμοποιεί η 
κυβέρνηση και το σάπιο πολιτικό σύστημα για να πα¬ 
ραμείνουν στην εξουσία. 


- Για ν’ αναδείξει τα ουσιαστικά προβλήματα των 
εργαζομένων, των φτωχών λαϊκών στρωμάτων, της νε¬ 
ολαίας. Να προβάλει μια ριζικά διαφορετική, μια αντι- 
καπιταλιστική πολιτική και ένα σχέδιο αγώνων που να 
μπορεί να αντιμετωπίσει τις βάρβαρες επιθέσεις της 
άθλιας συγκυβέρνησης ΝΔ-ΠΑΣΟΚ και ΔΝΤ-Ε.Ε. 


- Για να καταδείξει ότι όσο παραμένουν αυτές οι δυ¬ 
νάμεις στην εξουσία, ο κατήφορος δεν έχει τέλος. Στό¬ 
χος τους είναι η μετατροπή των μισθών και συντάξεων 
σε φιλοδώρημα των 200-300 ευρώ, η πλήρης διάλυση 
των εργασιακών δικαιωμάτων: κατάργηση των συλλο¬ 
γικών συμβάσεων, του δώρου, των σταθερών σχέσεων 
εργασίας, της κοινωνικής ασφάλισης κ.λπ. Η δημόσια 
υγεία και παιδεία θα είναι «προνόμιο» μόνο για όσους 
έχουν να πληρώσουν. Το ξεπούλημα της δημόσιας περι¬ 
ουσίας (υπηρεσίες, οργανισμοί, οικόπεδα, νησιά, δάση 
κ.λπ.), τα «ληγμένα» τρόφιμα, το νοθευμένο λάδι, το 
«φρέσκο» γάλα 15 ημερών... είναι μερικές από τις πο¬ 
λυδιαφημισμένες «μεταρρυθμίσεις» τους, πραγματικά 
εγκλήματα για τη ζωή και το μέλλον της συντριπτικής 
πλειοψηφίας της κοινωνίας. Οι όποιες καταθέσεις και 
τα σπίτια των εργαζομένων και των λαϊκών στρωμάτων 
γίνονται λεία για τη «σωτηρία» των τραπεζών. 


- Για να καταγγείλει το κεφάλαιο και τους υπηρέ¬ 
τες του, ΑΥΤΟΥΣ που με τις πολιτικές τους έχουν δη¬ 
μιουργήσει πάνω από 1,5 εκ. άνεργους και άλλους τό¬ 
σους υποαπασχολούμενους, 3,5 εκ. συνανθρώπων μας 
που ζουν κάτω απ’ το όριο της φτώχειας, χιλιάδες που 
συνωστίζονται καθημερινά για ένα «γεύμα» στα συσ¬ 
σίτια ή ψάχνουν στους κάδους των απορριμμάτων, που 
δεν έχουν θέρμανση και ρεύμα... ΑΥΤΟΥΣ που στή¬ 
νουν στρατόπεδα συγκέντρωσης και πογκρόμ, σήμε¬ 
ρα για τους μετανάστες και πολύ σύντομα για όλους 
όσους αντιδρούν στη βαρβαρότητα του συστήματος 
τους. 


- Για να καταγγείλει όσους (ΠΑΣΟΚ, ΝΔ, ΔΗ- 
ΜΑΡ) κυβέρνησαν χωρίς καμία πολιτική ή δημοκρα¬ 
τική νομιμοποίηση, με διαρκή πολιτικά πραξικοπήμα¬ 
τα, καταργώντας κάθε εθνική και λαϊκή κυριαρχία. Που 
μαζί με την Τρόικα και την κλίκα της Μέρκελ έχουν επι¬ 
βάλλει ένα καθεστώς νεοαποικιακού τύπου, όπως και 
αλλού στην Ευρώπη, για να σώσουν τις τράπεζες και 
το σύστημά τους. 

- Για να δείξει ότι η ρίζα του προβλήματος είναι 
η κρίση του ίδιου του καπιταλισμού, η λογική και το 
σύστημα της εκμετάλλευσης και καταπίεσης, του κέρ¬ 
δους, της ατομικής ιδιοκτησίας στα μέσα παραγωγής, 
του ανταγωνισμού. Και όχι όπως προσπαθούν να μας 
πείσουν οι αστοί πολιτικοί και τα Μέσα Μαζικής Εξα¬ 
πάτησης ότι φταίνε οι «σπατάλες» των εργαζομένων, οι 


«συντεχνίες» και το δημόσιο, η «καθυστέρηση των με¬ 
ταρρυθμίσεων»! 

- Για ν’ αναδείξει το πολιτικό πρόβλημα. Η σαπίλα 
που μας κυβερνά δεν αντιμετωπίζεται με ασπιρίνες, δη¬ 
λαδή απλά με εκλογές, «ανανέωση», «εξυγίανση», «δη¬ 
μοκρατική λειτουργία του κοινοβουλίου». Χρειάζονται 
μεγάλοι αγώνες, συγκρούσεις και ένα επαναστατικό 
πρόγραμμα για να απαλλαγούμε απ’ όλους αυτούς που 
έχουν κάτσει στο σβέρκο μας. Η κυβερνητική χούντα 
Σαμαρά-Βενιζέλου είναι αδύναμη, αλλά ταυτόχρονα 
κτηνώδης, επικίνδυνη και υποστηρίζεται απ’ τους ιμπε¬ 
ριαλιστές. Για να απαλλαγούμε απ’ το σάπιο πολιτικό 
σύστημα και τα νέα αναχώματά του, για να διαγράψου¬ 
με το χρέος, να καταργήσουμε τα μνημόνια και τις δα¬ 
νειακές συμβάσεις, να βάλουμε την οικονομία να λει¬ 
τουργεί κάτω από εργατικό έλεγχο ώστε οι άνθρωποι 
να ζουν με αξιοπρέπεια και όχι να πεθαίνουν της πείνας, 
χρειάζεται ένα αντικαπιταλιστικό πρόγραμμα. 

Όλα αυτά απαιτούν μια αλλαγή στη δομή της εξου¬ 
σίας, μια Κυβέρνηση των Εργαζομένων, στηριγμένη 
στην κινητοποίηση και μόνιμη οργάνωση στους χώ¬ 
ρους εργασίας, στην πάλη για την επιβολή των συμφε¬ 
ρόντων της πλειοψηφίας. 

Η μοναδική διέξοδος στην καπιταλιστική βαρβα¬ 
ρότητα βρίσκεται έξω απ’ την οικονομία της αγοράς 
και γενικά το αστικό και καπιταλιστικό σύστημα, έξω 
απ’ την καπιταλιστική Ε.Ε. και το Ευρώ. Στην εγκα¬ 
θίδρυση της Σοσιαλιστικής Δημοκρατίας στη χώρα 
μας, τη συντριβή της ρατσιστικής και ιμπεριαλιστικής 
Ε.Ε. και τη δημιουργία μιας Ευρώπης δημοκρατικής, 
ριζοσπαστικής, σοσιαλιστικής. Ένας Σοσιαλισμός θε¬ 
μελιωμένος σε κινηματικούς και κοινωνικούς θεσμούς, 
σε όργανα εργατικού/λαϊκού ελέγχου και συμμετοχής, 
άμεσης δημοκρατίας και αυτοδιαχείρισης, όπου τα δη¬ 
μοκρατικά, πολιτικά, συνδικαλιστικά, ατομικά δικαιώ¬ 
ματα και ελευθερίες θα ξεπερνούν κατά πολύ (ποσοτι¬ 
κά και ποιοτικά) αυτά και των πιο ανεπτυγμένων αστι¬ 
κών δημοκρατιών. Μια κοινωνία με τα μέσα παραγω¬ 
γής κοινωνική ιδιοκτησία, με προτεραιότητα τις ανά¬ 
γκες των πολλών, όχι της μειοψηφίας του πλούτου και 
του κέρδους. 

Η ΟΚΔΕ κατεβαίνει στις ευρωεκλογές μιλώντας ει- 
λικρινά, όπως πάντα. Δεν κάνει συμβόλαιο με τη νίκη, 
αλλά με τον αγώνα. Το πρόγραμμα, η πολιτική, η τακτι¬ 
κή και πρακτική της ΟΚΔΕ είναι ένα τέτοιο συμβόλαιο, 
που έχει μέσα του όλες τις προϋποθέσεις για τη νίκη. 
Δεν θέλουμε να ξεγελάσουμε κανέναν, ούτε να σκορπί¬ 
σουμε αυταπάτες δεξιά και αριστερά. Η κατάλυση όλων 


των εργατικών και λαϊκών κατακτήσεων και δικαιωμά¬ 
των ενός αιώνα, που πραγματοποιεί ο ευρωπαϊκός κα¬ 
πιταλισμός και ιδιαίτερα ο ελληνικός καπιταλισμός τα 
τελευταία 3-4 χρόνια, μπορεί ν’ ανατραπεί μόνο με με¬ 
γάλους αγώνες, εξεγέρσεις, κοινωνικές και προλετα¬ 
ριακές επαναστάσεις. Πιστεύουμε ότι έχουμε, σε γενι¬ 
κές γραμμές, μια σαφή αντίληψη αυτής της κατάστα¬ 
σης - και θα προσπαθήσουμε να τη διαδώσουμε με την 
κάθοδό μας στις ευρωεκλογές. Και ακόμη, όσο είναι δυ¬ 
νατόν, να προετοιμάσουμε τους αγωνιστές του κινήμα¬ 
τος, τους εργαζόμενους, νέους και φτωχά λαϊκά στρώ¬ 
ματα γι’ αυτή τη γιγάντια σύγκρουση, την εξαιρετικά 
αποφασιστική για το μέλλον της ανθρωπότητας. 

- Έτσι, η ΟΚΔΕ συμμετέχει στις ευρωεκλογές και 
ως μια συνέχεια των παρεμβάσεών της στους αγώνες 
και μια ανάδειξή τους. Μια συμβολή στην οργάνωση 
της αντίστασης και αντεπίθεσης των εργαζόμενων μα¬ 
ζών, αξιοποιώντας τις πρόσφατες εμπειρίες: εξέγερση 
του Δεκέμβρη 2008, παρατεταμένος κοινωνικός πό¬ 
λεμος απ’ τις αρχές του 2010 (5 η Μάη, κίνημα αγανα- 
κτισμένων, «Ιουνιανά», 12 Φλεβάρη 2012, αγώνες ενά¬ 
ντια στις διαθεσιμότητες και απολύσεις, φοιτητικό και 
εκπαιδευτικό κίνημα κ.λπ.). Για ν’ αναδείξει ένα σχέδιο 
ανασυγκρότησης-ανασύνθεσης του εργατικού κινήμα¬ 
τος. 


- Τέλος, θέλουμε να δείξουμε την αναγκαιότητα 
μιας νέας επαναστατικής δύναμης, που είναι η βασι¬ 
κή προϋπόθεση για μια νικηφόρα σύγκρουση με το σύ¬ 
στημα, τους υπηρέτες και το κράτος του. 

Η ΟΚΔΕ έχει μια πολιτική και πρακτική δημοκρα¬ 
τική, ριζοσπαστική, αντικαπιταλιστική. Είναι απόλυτα 
αντίθετη και εχθρική στα αστικά κόμματα (ΝΔ, ΠΑ¬ 
ΣΟΚ), τη θλιβερή ΔΗΜΑΡ, τους δεξιούς λαϊκιστές των 
ΑΝΕΛ και τα νέα δεκανίκια (ΕΛΙΑ, ΠΟΤΑΜΙ, κίνηση 
58 κ.λπ.), στους υποστηρικτές, φανερούς και κρυφούς, 
των μνημονιακών πολιτικών. Αλλά και απόλυτα εχθρι¬ 
κή στην άλλη όψη του δοσιλογισμού και μνημονιακού 
φασισμού, στη Χρυσή Αυγή. 

Είμαστε επίσης αντίθετοι στους ρεφορμιστές (ΣΥ- 
ΡΙΖΑ, ΚΚΕ κ.λπ.), που η πολιτική τους είναι αποσπα¬ 
σματική, μερική, διασπαστική και σπέρνει αυταπά¬ 
τες, κατά κανόνα υποτιμώντας ή αδιαφορώντας για τη 
ρίζα του κακού, την κρίση του ίδιου του καπιταλιστικού 
συστήματος. Με μια «καλύτερη» διαχείριση μέσα στο 
Ευρώ (ΣΥΡΙΖΑ) ή μια σεχταριστική πολιτική (ΚΚΕ), 
δεν πρόκειται να πετύχουμε τίποτα. 

Στο ευρωψηφοδέλτιο της ΟΚΔΕ συμμετέχουν μέλη 
διοικήσεων σωματείων, συνδικαλιστές και απλοί εργα¬ 
ζόμενοι με σημαντική συμβολή στις απεργίες και τους 
αγώνες, άνεργοι εργάτες που δραστηριοποιούνται σε 
επιτροπές γειτονιών ενάντια στους πλειστηριασμούς 
και τις κατασχέσεις, αγωνιστές που δραστηριοποιού¬ 
νται για την υπεράσπιση των μεταναστών και ενάντια 
στο ρατσισμό/φασισμό, φοιτητές ενεργοί στο φοιτητι¬ 
κό κίνημα. Έτσι, συμβολίζουμε και αναδεικνύουμε και 
εκείνους τους αγώνες, εκείνο το κομμάτι της εργατικής 
τάξης (με μερική απασχόληση και κάθε είδους ελαστική 
εργασία, ανασφάλιστους, άνεργους, μετανάστες κ.λπ.) 
που αποσιωπάται απ’ τα ΜΜΕ, τη συνδικαλιστική γρα¬ 
φειοκρατία, την αστική διαπλοκή. Που έπαιξε και παί¬ 
ζει σημαντικό ρόλο σε όλα τα κινήματα, στους μικρούς 
ή μεγάλους αγώνες. 

Στηρίξτε - Ψηφίστε 
Ο.Κ.Δ.Ε. 

ΔΗΜΟΤΙΚΗ ΚΙΝΗΣΗ 


ΕΡΓΑΤΙΚΗ 

ΑΧΤΕΠΙΒΕΣΗ 



Η Δημοτική Κίνηση «Εργατική 
Αντεπίθεση» -που υποστηρίζε¬ 
ται από την ΟΚΔΕ (Οργάνωση 
Κομμουνιστών Διεθνιστών Ελλάδας)- 
κατεβαίνει στις εκλογές στο Δήμο Γαλα¬ 
τσίου στην Αθήνα και στο Δήμο Αμπε¬ 
λοκήπων-Μενεμένης στη Θεσσαλονίκη. 
Συμμετέχει στις δημοτικές και περιφερει¬ 
ακές εκλογές της 18ης Μαΐου: 

- Για να καταγγείλει και να αγωνιστεί 
ενάντια στις πολιτικές και κοινωνικές 
δυνάμεις που οδήγησαν τη οικονομία 
στη χρεοκοπία και τώρα υποστηρίζουν 
το «Μνημόνιο», τη χούντα Συγκυβέρνη- 
σης-Τρόικας που μας κυβερνά, τη σήψη 
και διαφθορά του πολιτικού συστήμα¬ 
τος. 

-Για να αναδείξει τα ουσιαστικά προ¬ 
βλήματα των εργαζομένων, των φτωχών 
λαϊκών στρωμάτων και της νεολαίας: την 
ανεργία, φτώχεια και εξαθλίωση - τη δι¬ 
άλυση των συστημάτων υγείας, παιδεί¬ 
ας και κοινωνικής ασφάλισης - τη φορο¬ 
λογική αφαίμαξη - την ιδιωτικοποίηση 
των δημόσιων και κοινωνικών αγαθών 
και υπηρεσιών - τη λεηλασία της δημό¬ 
σιας περιουσίας - τους πλειστηριασμούς 
και τις κατασχέσεις τις κινητής και ακί¬ 
νητης περιουσίας του εργαζόμενου λαού 
κ.λπ. Να προειδοποιήσει για τα απίστευ¬ 
της σκληρότητας μέτρα που έρχονται (3° 
Μνημόνιο) μετά τις διπλές εκλογές του 
Μαΐου, και επιπλέον για να προβάλει μια 
ριζικά διαφορετική, μια αντικαπιταλιστι- 
κή πολιτική και ένα σχέδιο αγώνων που 
να μπορεί να αντιμετωπίσει τις βάρβαρες 
επιθέσεις της κατοχικής συγκυβέρνησης 
ΝΔ-ΠΑΣΟΚ και της Ευρωπαϊκής Ένω¬ 
σης. 

- Να συμβάλλει στην οργάνωση της ερ¬ 
γατικής αντίστασης και αντεπίθεσης, 

αξιοποιώντας όλα τα πρόσφατα παρα¬ 
δείγματα: την εξέγερση του Δεκέμβρη 
του 2008, τους αγώνες των νέων σωμα¬ 
τείων, την πάλη ενάντια στις διαθεσιμό¬ 
τητες και απολύσεις, τη μεγάλη εργατική 
έκρηξη της περιόδου 2010-2012 (γενική 
απεργία στις 5 Μάη, καταλήψεις υπουρ¬ 
γείων, κίνημα των πλατειών (25 Μάη 
2011), εξεγερσιακοί και συγκρουσιακοί 
αγώνες στο κέντρο της Αθήνας (στις 15 
και 29 Ιούνη/«Ιουνιανά» και 12 Φλεβάρη 
2012), διαμαρτυρίες στις παρελάσεις (28 
Οκτωβρίου 2011). Τους αγώνες των με¬ 
ταναστών και του αντιρατσιστικού και 
αντιφασιστικού κινήματος, για το χτύ¬ 
πημα του νεοναζισμού. Τους αγώνες για 
την υπεράσπιση των δημοκρατικών δι¬ 
καιωμάτων και ελευθεριών, ενάντια στη 
νέα χούντα του Κράτους Έκτακτης Ανά¬ 
γκης. Τους αγώνες ενάντια στην κερδο¬ 
σκοπική καταστροφή του περιβάλλο¬ 
ντος. Τις μορφές αυτοοργάνωσης, τα δί¬ 
κτυα κοινωνικής αλληλεγγύης και αλλη¬ 
λοβοήθειας (σε αντίθεση με την υποκρι¬ 
τική «φιλανθρωπία»-ελεημοσύνη των 
δυνάμεων του συστήματος), τις κινήσεις 


ανυπακοής (στα διόδια, την πληρωμή 
χαρατσιών, τους πλειστηριασμούς/εξώ- 
σεις/κατασχέσεις) κ.λπ. 

- Να καταγγείλει και να αγωνιστεί ενα¬ 
ντία στη μετατροπή των δήμων σε επιχει¬ 
ρήσεις με τον «Καλλικράτη», που σημαί¬ 
νει εφαρμογή του Μνημονίου στην Το¬ 
πική Αυτοδιοίκηση (Δήμοι και Περιφέ¬ 
ρειες), γιατί: Ιδιωτικοποιεί τις δημόσιες/ 
κοινωνικές υπηρεσίες και αγαθά. Μετα- 
κυλύει το κόστος τους στις πλάτες των 
δημοτών/κατοίκων. Μετατρέπει την ΤΑ 
σε όργανο των νεοφιλελεύθερων κρατι- 
κών/κυβερνητικών/ιδιωτικών πολιτικών, 
που τους χρησιμοποιεί σαν μέσα για την 
επιβολή νέων φόρων, τελών κ.λπ. 

- Να προτάξει μια άλλη, ριζικά διαφορε¬ 
τική λογική για τους δήμους, τη διαχεί¬ 
ριση των οικονομικών πόρων τους, τις 
σχέσεις τους με τους πολίτες, τα κοινω¬ 
νικά και πολιτικά προβλήματα, το περι¬ 
βάλλον, την αλληλεγγύη και ψυχαγω¬ 
γία, τις ανθρώπινες, ηθικές και πνευματι¬ 
κές αξίες, τον πολιτισμό. Για να συμβάλ¬ 
λει στην υπεράσπιση των ελεύθερων χώ¬ 
ρων, του περιβάλλοντος, της ποιότητας 
ζωής των εργαζόμενων και φτωχών λαϊ¬ 
κών στρωμάτων, των δημοτών - ενάντια 
στην κερδοσκοπική διαχείριση όλων αυ¬ 
τών των θεμάτων από εργολάβους ιδιώ¬ 
τες, σε αγαστή συνεργασία με τις επίση¬ 
μες πολιτικές δυνάμεις και δήθεν «ανε¬ 
ξάρτητες» δημοτικές κινήσεις. Να συν¬ 
δέσει τα μικρά και μεγάλα τοπικά προ¬ 
βλήματα με τα μεγάλα προβλήματα, που 
αντιμετωπίζουν οι εργαζόμενοι, τα φτω¬ 
χά λαϊκά στρώματα και η νεολαία. Να 
κάνει σημαία και πολιτική την αλληλεγ¬ 
γύη και την αλληλοβοήθεια: Κανένας 
χωρίς εργασία, χωρίς τροφή, χωρίς στέ¬ 
γη, ρεύμα και θέρμανση, χωρίς ιατρο¬ 
φαρμακευτική περίθαλψη! 

- Να προτάξει άλλες δομές διοίκησης 


των δήμων, που θα στηρίζονται σε μορ¬ 
φές αυτοοργάνωσης των κατοίκων, σε 
επιτροπές και συνελεύσεις στις γειτο¬ 
νιές, στους χώρους δουλειάς, στα σχο¬ 
λεία. Μόνο έτσι μπορούν γίνουν οι δή¬ 
μοι πραγματικά όργανα Τοπικής Αυτοδι¬ 
οίκησης, μια ασπίδα προστασίας απένα¬ 
ντι στη φτώχεια, την ανεργία, την εξαθλί¬ 
ωση, την ανασφάλεια, την ξενοφοβία και 
το ρατσισμό. 

- Να αγωνιστεί έμπρακτα ενάντια στην 
αναβίωση του φασιστικού κινδύνου στις 
γειτονιές, στις ακροδεξιές συμμορίες που 
σπεκουλάρουν πάνω στην ανασφάλεια 
και εξαθλίωση των εργαζομένων, των 
άνεργων, των φτωχών, των νέων, για να 
ριζώσουν στις γειτονιές και στα σχολεία 

- και που αποτελούν έναν θανάσιμο κίν¬ 
δυνο, το μακρύ δολοφονικό χέρι των μη¬ 
χανισμών καταστολής και του Κράτους 
Έκτακτης Ανάγκης, στην υπηρεσία του 
μεγάλου κεφαλαίου. 

Όλα τα παραπάνω δείχνουν ότι η Δη¬ 
μοτική Κίνηση «Εργατική Αντεπίθεση» 
έχει μια πολιτική και πρακτική δημοκρα¬ 
τική, ριζοσπαστική και αντικαπιταλιστι- 
κή. Επομένως είναι απόλυτα αντίθετη με 
τα ψηφοδέλτια που προτείνονται από τα 
αστικά κόμματα (ΝΔ, ΠΑΣΟΚ κ.λπ.), απ’ 
όλους τους υποστηρικτές, φανερούς και 
κρυφούς ή δήθεν «ανεξάρτητους» του 
Μνημονίου, της ανάλγητης επίθεσης της 
κυβέρνησης-Τρόικας ενάντια στους ερ¬ 
γαζόμενους. Είναι απόλυτα εχθρική απέ¬ 
ναντι στους φασίστες της Χρυσής Αυγής 


και την εγκληματική τους δράση ενά¬ 
ντια στο εργατικό κίνημα και τους μετα¬ 
νάστες. 

Επίσης, η δημοτική μας κίνηση είναι 
διαφορετική από τις δημοτικές κινήσεις 
που υποστηρίζονται από την ρεφορμι¬ 
στική αριστερά (ΣΥΡΙΖΑ, ΚΚΕ κ.λπ.), 
που παρά την ευαισθησία τους σε ορι¬ 
σμένα προβλήματα έχουν μια μερική πο¬ 
λιτική, που δεν συνδέει τα «τοπικά προ¬ 
βλήματα» με τα γενικότερα και συνήθως 
υποτιμούν ή αδιαφορούν για τη ρίζα του 
κακού, την κρίση του ίδιου του καπιταλι¬ 
στικού συστήματος και την υποταγή της 
Τοπικής Αυτοδιοίκησης στο σάπιο αστι¬ 
κό καθεστώς. Οι ρητορικές καταγγελίες 
του Μνημονίου πολλές φορές ακυρώνο¬ 
νται από τις συμμαχίες τους με γνωστές 
«προσωπικότητες» του αστικού στρατο¬ 
πέδου και κυρίως από την πολιτική που 
εφάρμοσαν σε όσους δήμους είχαν τη 
διαχείριση ή την στάση τους απέναντι 
στους αγώνες των εργαζομένων και της 
νεολαίας. 

- Στα ψηφοδέλτια της Δημοτικής Κίνη¬ 
σης «Εργατική Αντεπίθεση» συμμετέ¬ 
χουν μέλη διοικήσεων σωματείων, συν¬ 
δικαλιστές και εργαζόμενοι, αγωνιστές 
του δημόσιου και ιδιωτικού τομέα, εκ¬ 
παιδευτικοί δευτεροβάθμιας και πρωτο¬ 
βάθμιας εκπαίδευσης με σημαντική συμ¬ 
βολή σε όλες τις απεργίες και τους αγώ¬ 
νες για μια δημόσια και δωρεάν εκπαί¬ 
δευση, αγωνιστές των παλαιότερων και 
πρόσφατων μεγάλων αγώνων, άνεργοι 
και εργάτες που δραστηριοποιούνται σε 
Επιτροπές Ανέργων ή Επιτροπές Δράσης 
σε γειτονιές, φοιτητές με πλούσια δράση 
στο φοιτητικό κίνημα. 

Με τα ψηφοδέλτιά της, η Δημοτική 
Κίνηση «Εργατική Αντεπίθεση», εκτός 
των μεγάλων αγώνων και κινητοποιή¬ 
σεων των εργαζομένων, συμβολίζει και 
αναδεικνύει και εκείνους τους αγώνες 
και εκείνο το κομμάτι της εργατικής τά¬ 
ξης (με μερική απασχόληση και κάθε εί¬ 
δους ελαστική εργασία, ανασφάλιστους, 
άνεργους, μετανάστες) που αποσιωπά- 
ται απ’ τα ΜΜΕ, τη συνδικαλιστική γρα¬ 
φειοκρατία, την αστική διαπλοκή. Που 
έπαιξε και παίζει σημαντικό ρόλο σε όλα 
τα κινήματα, στους μικρούς ή μεγάλους 
αγώνες της εργατικής τάξης, που αγωνί¬ 
ζεται ανυποχώρητα ενάντια στην εκμε¬ 
τάλλευση και καταπίεση, που θαρραλέα 
προτείνει τη μόνη πραγματική, ριζική και 
ρεαλιστική διέξοδο από τα μνημόνια και 
τον καπιταλιστικό μεσαίωνα. 


Οι Δήμοι κέντρα Αγώνα-Αλληλεγγύης-Αλληλοβοήθειας 
Κάτω η Χούντα Τρόικας-Συγκυβέρνησης 

Στη ρ ίξτε-Ψη φ ίστε 

Δημοτική κίνηση «Εργατική Αντεπίθεση» 

«Αντίσταση» Σαμαρά ίσον. 
3° Μνημόνιο! 

Α υτή την εποχή που η συ¬ 
γκυβέρνηση «διαπραγ¬ 
ματεύτηκε» με την τρό¬ 
ικα και φέρνει στη Βου¬ 
λή, πάλι, ένα τεράστιο 
πολυνομοσχέδιο με βάρβαρες αντεργατι- 
κές και αντιλαϊκές διατάξεις, έχει ξεκινή¬ 
σει ένας νέος ορυμαγδός θριαμβολογιών 
για το «πρωτογενές πλεόνασμα», το «τέ¬ 
λος της κρίσης», την «αρχή της ανάπτυ¬ 
ξης», την «ημερομηνία εξόδου στις αγο¬ 
ρές» κ.λπ. Ωστόσο αυτή τη φορά, επειδή 
η ημερομηνία των διπλών εκλογών πλη¬ 
σιάζει, αυτά τα μυθεύματα του “δίκχεδδ 
δίοΓγ” συνοδεύονται από «παροχές», που 
περιλαμβάνουν το μοίρασμα του «πρω¬ 
τογενούς πλεονάσματος» (505 εκ. ευρώ 
σε 1 εκ. άτομα) και μερικά άλλα, όπως η 
επίσπευση της χορήγησης του επιδόμα¬ 
τος τέκνων από τον ΟΑΕΔ πριν τις εκλο¬ 
γές, το επίδομα των πολυτέκνων, η «από¬ 
συρση» διαφόρων αντιλαϊκών ρυθμίσεων 
από το πολυνομοσχέδιο (π.χ. για τους τα¬ 
ξιτζήδες) κ.λπ. Όλα αυτά βέβαια είναι ψέ¬ 
ματα ή απλά προσπάθειες για να εξαπατη- 
θεί για ακόμη μια φορά ο ελληνικός λαός, 
μήπως και περιορίσουν της απώλειες τους 
ΝΔ και ΠΑΣΟΚ στις επικείμενες εκλογές. 
Γιατί και τα δυο αστικά κόμματα και ιδι¬ 
αίτερα το ΠΑΣΟΚ, γνωρίζουν πολύ καλά 
ότι διακυβεύεται η φαύλη και διεφθαρμέ¬ 
νη εξουσία τους. 

Νέο πολιτικό πραξικόπημα 

Κανένας δεν γνωρίζει, πέρα από τη συμ¬ 
μορία Σαμαρά-Βενιζέλου-Στουρνάρα 
ποια είναι η «συμφωνία» που έκαναν με 
την τρόικα. Σε κάθε περίπτωση πάντως, 
οι συνεχείς διαβεβαιώσεις τους ότι δεν θα 
ληφθούν άλλα μέτρα αποδεικνύονται για 
ακόμη μια φορά χυδαία ψέματα, καθώς γί¬ 
νεται γνωστό ότι ήδη έχουν στα συρτάρια 
τους συμφωνία με την τρόικα για σαρω- 
τικές αλλαγές μέσα στο 2014 (κατά πάσα 
πιθανότητα ένα 3° Μνημόνιο, ανεξάρτητα 
από την ονομασία που θα του δώσουν), οι 
οποίες διαλύουν ό,τι έχει απομείνει από τα 
δικαιώματα των εργαζομένων και τις ερ¬ 
γασιακές σχέσεις. Τα μέτρα που ετοιμά¬ 
ζονται να περάσουν από τη Βουλή με το 
πολυνομοσχέδιο είναι ένα μέρος μόνο της 
μυστικής συμφωνίας με την τρόικα και μια 
μικρή πρόγευση του νέου Μνημονίου που 
προτίθενται να μας «φορέσουν» μετά τις 
εκλογές. 

Όπως είναι η συνηθισμένη τακτική όλων 
των μνημονιακών κυβερνήσεων, έτσι και 
τώρα κρατάνε τον ελληνικό λαό σε πλή¬ 
ρη άγνοια γύρω από το πολυνομοσχέδιο 
αλλά και τι γενικότερα συμφώνησαν με 
την τρόικα. Ακόμη και οι βουλευτές που 
καλούνται να ψηφίσουν το πολυνομοσχέ¬ 
διο δεν γνωρίζουν απολύτως τίποτα και 
πολύ περισσότερο δεν γνωρίζουν για το 
σύνολο της συμφωνίας. Όχι βέβαια ότι το 
τελευταίο έχει καμιά ιδιαίτερη σημασία, 
αλλά έστω για τα προσχήματα, έστω για 
να προλάβουν να δουν τι περιλαμβάνει 
αυτό το πολυνομοσχέδιο. Για ακόμη μια 
φορά, οι δεκάδες σελίδες του πολυνομο- 
σχεδίου (πάνω από 200 σελίδες) έχουν συ- 
μπεριληφθεί σ’ ένα άρθρο, σκόπιμα, για να 
αποτραπεί έστω και μια αρνητική ψήφος. 


I Σωφρόνης Πατταδόττουλος 

Όπως συμβαίνει όλα αυτά τα μνημονιακά 
χρόνια, το νομοσχέδιο που θα επηρεάσει 
τη ζωή σχεδόν του συνόλου του ελληνι¬ 
κού λαού θα το φέρει η χουντική συγκυ¬ 
βέρνηση με τη διαδικασία του κατεπεί- 
γοντος, για να εμποδιστεί ακόμη και μια 
απλή ανάγνωση του - και θα «ψηφιστεί» 
σε μια «συνεδρίαση» της βουλής και μέσα 
σε λίγες ώρες. Εκτός απ’ αυτά τα πραξικο¬ 
πήματα υπάρχει πάντα και ο χιλιοειπωμέ¬ 
νος χοντρός εκβιασμός, «πρέπει να ψηφι¬ 
στεί για να πάρουμε τη δόση», «για να μεί¬ 
νουμε στο ευρώ», «για να σωθεί η χώρα», 
«είναι τα τελευταία μέτρα» κ.λπ. Και όπως 
πάντα, έτσι και τώρα και αυτή η «συμφω¬ 
νία» με τα βάρβαρα μέτρα έρχεται λίγο 
πριν τη σύνοδο κάποιου ΕιιΐΌ§ΐΌΐιρ, που 
θα αποφασίσει την εκταμίευση κάποιας 
δόσης, πράγμα που σημαίνει ότι πρέπει να 
δεχτούμε απνευστί τις μνημονιακές πολι¬ 
τικές, γιατί αλλιώς χανόμαστε! Αυτή τη 
φορά, οι χυδαίοι εκβιασμοί της εγκλημα¬ 
τικής ομάδας Σαμαρά-Βενιζέλου συνο¬ 
δεύονται και από ένα πελώριο ψέμα, ότι 
τελειώνει το μνημόνιο! Αυτά τα πολιτικά 
πραξικοπήματα, που έχουν γίνει η συνη¬ 
θισμένη πρακτική με την οποία λειτουργεί 
το αστικό κοινοβούλιο, σημαίνουν επί της 
ουσίας κατάργηση της λαϊκής κυριαρχίας. 

Προσωποποίηση του ψεύδους 

Παρόλα τα πραξικοπήματα, από τα λίγα 
που έχουν γίνει γνωστά -κυρίως από δη¬ 
μοσιεύματα- μέχρι τώρα, μόνο στο πολυ¬ 
νομοσχέδιο (όχι στο μνημόνιο που θα έρ¬ 
θει μετά τις εκλογές) περιλαμβάνονται 
σκληρότατα μέτρα (κάποια αναλύονται 
σε άλλη στήλη της Εργατικής Πάλης) ενά¬ 
ντια στους εργαζόμενους, τα φτωχά λαϊ¬ 
κά στρώματα, τη νεολαία. Συγκυβέρνη¬ 
ση και ΜΜΕξαπάτησης εσκεμμένα έχουν 
αναδείξει σαν κύρια θέματα τα γάλα και 
τα φαρμακεία, αλλά σε καμιά περίπτωση 
αυτά δεν είναι τα σημαντικότερα. Όχι ότι 
και αυτά δεν είναι σημαντικά, μια που και 
στις δυο αυτές περιπτώσεις από τη μια με¬ 
ριά πρόκειται για φωτογραφικές διατά¬ 
ξεις που ευνοούν συγκεκριμένα καπιταλι¬ 
στικά συμφέροντα και από την άλλη, ειδι¬ 
κά στην περίπτωση της «μεταρρύθμισης» 
(φρέσκο 15 ημερών!) του γάλακτος μπαί¬ 
νει σε κίνδυνο η υγεία τεράστιων πληθυ- 
σμιακών ομάδων. Όμως, το πολυνομοσχέ¬ 
διο περιέχει πλήθος αντεργατικών διατά¬ 
ξεων, όπως απελευθέρωση των απολύσε¬ 
ων, πλήρη απελευθέρωση στις ενοικιά¬ 
σεις εργαζομένων χωρίς όρους και προ¬ 
ϋποθέσεις, μείωση των ασφαλιστικών ει¬ 
σφορών, δίνει το δικαίωμα της ανταπεργί¬ 
ας (ΙοοΕουΐ) στους εργοδότες... και πάρα 
πολλά άλλα. Μέχρι χθες η χουντική συ¬ 
γκυβέρνηση έλεγε ότι δεν πρόκειται να 
πάρει άλλα μέτρα και σε καμιά περίπτω¬ 
ση μέτρα «οριζόντια». Όλοι γνώριζαν ότι 
αυτό είναι ένα ακόμη ψέμα, μια ακόμη 
προσπάθεια εξαπάτησης του ελληνικού 
λαού. Ωστόσο, κανείς ή πολύ λίγοι θα 
μπορούσαν να φανταστούν το μέγεθος 
των βάρβαρων μέτρων, των νέων μειώσε¬ 
ων σε μισθούς και συντάξεις, της καταπά¬ 
τησης της αξιοπρέπειας των εργαζομένων, 
της καταστροφής των εργατικών δικαιω¬ 
μάτων και του εργατικού δικαίου... που 


περιεχονται στο πο¬ 
λυνομοσχέδιο. Κα¬ 
νείς ή πολύ λίγοι 
θα μπορούσαν να 
φανταστούν πόσο 
ακραία ταξική είναι 

η συγκυβέρνηση Σαμαρά-Βενιζέλου, μια 
που ταυτόχρονα με τα αντεργατικά μέ¬ 
τρα, δίνει στους τραπεζίτες νέα τεράστια 
ποσά για ανακεφαλαιοποίηση των τραπε¬ 
ζών! Επιπλέον, υπάρχει ακόμη πιο οδυνη¬ 
ρή συνέχεια (δηλώνεται ρητά και στο πο¬ 
λυνομοσχέδιο) για μετά τις εκλογές, αν 
μπορέσουν να κρατηθούν στην εξουσία 
οι υπηρέτες του κεφαλαίου, των τραπεζι- 
τών/κερδοσκόπων, της Ε.Ε. και των ιμπε¬ 
ριαλιστών. 

Τέλος, κάθε φορά που είναι να περάσουν 
αντεργατικά μέτρα από τη Βουλή, υπάρ¬ 
χει και ο γνωστός θίασος των «ανταρ¬ 
τών», που πριν τη ψηφοφορία έχει «ανέβει 
στο βουνό» σηκώνοντας μπαϊράκι, συνή¬ 
θως για δευτερεύοντα θέματα, αλλά τελι¬ 
κά τα ψηφίζει όλα για να μην «πέσει η κυ¬ 
βέρνηση», για τη «δημοκρατική ομαλότη- 
τα» κ.λπ. Αυτή η αλητεία, που κατά πάσα 
πιθανότητα είναι σε διατεταγμένη υπηρε¬ 
σία, είναι της ίδιας ποιότητας ή και χειρό¬ 
τερης από τα μέλη της κυβέρνησης. 

Πρέπει να τους συντρίψουμε 

Μέσα στο γενικό «χαμό» για το φρέσκο 



γάλα των 15 ημερών, οι δοσίλογοι της συ¬ 
γκυβέρνησης έδωσαν στον φίλο τους Λά¬ 
τση και το Ελληνικό. Αφού έφτιαξαν έναν 
σικέ διαγωνισμό, ξεπουλούν μια τεράστια 
έκταση πάνω από 6.000 στρέμματα, σε μια 
θαυμάσια και πανάκριβη περιοχή, ούτε 
για ένα πιάτο φακή. Αυτή τη συγκυβέρνη¬ 
ση, που κάθε μέρα βάζει και πιο βαριά τα¬ 
φόπλακα στα κοινωνικά και πολιτικά δι¬ 
καιώματα των εργαζομένων, που βάζει σε 
κίνδυνο τη δημόσια υγεία, που δίνει όσο 
όσο σε ημέτερους μαφιόζους την περιου¬ 
σία του ελληνικού λαού, πρέπει να τη συ¬ 
ντρίψουμε πριν να είναι πολύ αργά. Όσο 
παραμένουν στην εξουσία, όχι μόνο κατα¬ 
στρέφουν την οικονομία, το βιοτικό επί¬ 
πεδο και τις ζωές μας αλλά και κάθε προ¬ 
οπτική για οποιαδήποτε καλυτέρευση στο 
μέλλον. 

Οι εργαζόμενοι, τα φτωχά λαϊκά στρώ¬ 
ματα και η νεολαία, όλοι μαζί, στηριγμέ¬ 
νοι στις δυνάμεις και με τους αγώνες μας, 
μπορούμε ν’ ανατρέψουμε τη συγκυβέρ¬ 
νηση και ν’ ανοίξουμε το δρόμο για να 
επιβάλουμε λύσεις που θα εξυπηρετούν 
τα συμφέροντα των εργατικών και λαϊκών 
μαζών. 


Γαλλία - Α' γύρος δημοτικών εκλογών 

Παρηπέει 

στοσύνης» στις προοπτικές της γαλλικής 
οικονομίας θα χειροτερέψει με τη σειρά 
της την κρίση. 

Όλα αυτά οδηγούν αναπόφευκτα σε 
«μνημόνιο» ενάντια στους γάλλους ερ¬ 
γαζόμενους. Στις αρχές Μαρτίου, η Κο¬ 
μισιόν ανακοίνωσε ότι θέτει τη Γαλλία σε 
στενή επιτήρηση, καλώντας την ν’ αντιμε¬ 
τωπίσει το «υψηλό κόστος εργασίας» που 
«βαρύνει τα περιθώρια κέρδους των επι¬ 
χειρήσεων». Στις 16 Απρίλη, η Γαλλία θα 
πρέπει ν’ αποστείλει στην Κομισιόν λε¬ 
πτομέρειες για τα δημόσια έξοδά της. Ο 
Ολάντ είχε από τον Γενάρη υποσχεθεί να 
περικόψει σε ορίζοντα 3 ετών τις δημόσιες 
δαπάνες κατά 50 δις, προκειμένου κυρίως 
να μειώσει τα «κοινωνικά έξοδα» των επι¬ 
χειρήσεων κατά 30 δις. Αλλά οι ανακοινώ¬ 
σεις του για μέτρα φαντάζουν, όπως παν- 
θομολογείται, «ψίχουλα» μπροστά στα 
προβλήματα που συσσωρεύονται. Από 
παντού ακούγονται τα γνωστά νεοφιλε¬ 
λεύθερα δόγματα για «διαρθωτικές με¬ 
ταρρυθμίσεις» και «αναμόρφωση της αγο¬ 
ράς εργασίας», πράγμα που σημαίνει ότι 
προετοιμάζεται μια επίθεση τύπου Ελλά¬ 
δας στα δικαιώματα των γάλλων εργαζο¬ 
μένων, που θα ξεκινήσει το αργότερο μετά 
τις ευρωεκλογές. Η επίθεση αυτή θα προ- 
καλέσει σοκ, δεδομένου του βιοτικού επι¬ 
πέδου και της σχετικής ηπιότητας των νε¬ 
οφιλελεύθερων μέτρων στη χώρα το προ¬ 
ηγούμενο διάστημα. 


Η γαλλική οικονομία εξελίσσε¬ 
ται γοργά σ’ έναν απ’ τους 
«πονοκεφάλους» της Ε.Ε. και 
Ευρωζώνης. Έχει πολύ χαμη¬ 
λούς ρυθμούς ανάπτυξης (0,3% το 2013) 
και προβλέπεται επιβράδυνση το πρώ¬ 
το τετράμηνο του 2014. Αυτά δείχνουν τη 
μεγάλη κρίση της, καθώς το ΑΕΠ αύξανε 
κατά 1,7% και 2% το 2010 και 2011 αντί¬ 
στοιχα, πριν «κολλήσει» στο 0% το 2012. 
Η βιομηχανική παραγωγή στους τομείς- 
κλειδιά είναι η μικρότερη τα τελευταία 
20 χρόνια. Παραγγελίες, λιανικές πωλή- 
σεις, εξαγωγές μειώνονται σε πάρα πολ¬ 
λούς κλάδους, ενώ μείωση παρουσιάστη¬ 
κε στα τέλη του 2013 ακόμη και στον το¬ 
μέα των υπηρεσιών. Το εμπορικό έλλειμμα 
με τη Γερμανία αυξάνει, ενώ το συνολικό 
ξεπέρασε τον περασμένο Γενάρη τα 5,7 δις 
ευρώ (το εμπορικό ισοζύγιο ήταν πλεονα- 
σματικό το 2002!). Η ανεργία ανεβαίνει 
σταθερά από το 2008, όταν βρισκόταν πε¬ 
ρίπου στο 7,5%, και αγγίζει το 11% (στους 
νέους έως 25 ετών αυξάνει πιο γρήγορα, 
αγγίζοντας το 25%). Στη Γαλλία υπάρχουν 
πλέον περισσότεροι από 3,3 εκ. άνεργοι. 
Το δημόσιο χρέος βρίσκεται πλέον περί¬ 
που στο 95% του ΑΕΠ, από μόλις 68,2% 
το 2008. Το κόστος δανεισμού αυξήθηκε 
απότομα, με τα δεκαετή κρατικά ομόλογα 
να δημοπρατούνται τον περασμένο Γενά¬ 
ρη με επιτόκιο σχεδόν 2,5% (από 1,7% τον 
Απρίλη του 2013). Αυτή η «μείωση εμπι- 

Πρωτομαγιά 1944-2014 

Τιμάμε τους Ηρωές μας 

Εκδήλωση Μνήμης και Διαδήλωση, Σάββατο 3 Μάη, Καισαριανή-Σκοπευτήριο 


Τ ην Πρωτομαγιά του 1944 στο 
σκοπευτήριο της Καισαριανής 
εκτελέστηκαν 200 αγωνιστές 
του εργατικού κινήματος, της 
αντίστασης ενάντια στην φασιστική κατο¬ 
χή και της πάλης για μια καλύτερη σοσια¬ 
λιστική κοινωνία. Οι «200» εκτελέστηκαν 
ως αντίποινα για το θάνατο ενός Γερμανού 
στρατηγού, τριών συνοδών του αξιωματι¬ 
κών και τον τραυματισμό πολλών στρατιω¬ 
τών στους Μολάους της Λακωνίας, στις 27 
Απριλίου του 1944. Ακόμη, σε συνέχεια των 
αντιποίνων, η διαταγή του στρατιωτικού δι¬ 
οικητή Ελλάδας προέβλεπε τον «τυφεκι¬ 
σμό όλων των ανδρών, τους οποίους θα συ¬ 
ναντήσουν τα γερμανικά στρατεύματα επί 
της οδού Μολάων προς Σπάρτην, έξωθι των 
χωρίων», την οποία στο μεγαλύτερο μέρος 
εκτέλεσαν οι ταγματασφαλίτες, είδωλα των 
σημερινών νεοφασιστών της Χρυσής Αυ¬ 
γής, δολοφονώντας «αυτοβούλως 100 άλ¬ 
λους κομμουνιστάς». 

Τους «200» αγωνιστές τους πήραν από 
το στρατόπεδο Χαϊδαρίου, η μεγάλη πλειο- 
ψηφία των οποίων ήταν πρώην κρατούμε¬ 
νοι στην Ακροναυπλία (περίπου 170) και οι 
υπόλοιποι ήταν πρώην εξόριστοι στην Ανά¬ 
φη. Παρά τη μεγάλη κινητοποίηση που έγι¬ 
νε για τη σωτηρία τους, αυτό δεν έγινε κα¬ 
τορθωτό. Έτσι, τα χαράματα της Πρωτομα¬ 
γιάς του 1944, τα πολυβόλα των φασιστών 
άρχισαν τις εκτελέσεις ανά 20 άτομα, υπο¬ 
χρεώνοντας την επόμενη 20σάδα πριν εκτε- 
λεστούν να φορτώσουν τους νεκρούς στα 


αυτοκίνητα! Αυτή η σκηνή θα επαναλη- 
φθεί πολλές φορές μέχρι να εκτελεστούν 
και οι 200 και το μακάβριο έργο των ναζι- 
στών θα τελειώσει λίγο μετά τις 10 το πρωί! 
Ήταν η δεύτερη μαζική εκτέλεση, ως αντί¬ 
ποινα, μετά την εκτέλεση 106 αγωνιστών 
στις 6 Ιουνίου 1943 στο Κούρνοβο/Νεζερό, 
ανάμεσα στους οποίους ήταν 4 τροτσκιστές 
(μεταξύ των οποίων και ο θεμελιωτής του 
επαναστατικού μαρξισμού στη χώρα μας Π. 
Πουλιόπουλος) και ένας αρχειομαρξιστής 
Όλοι οι εκτελεσθέντες μπροστά στο 
εκτελεστικό απόσπασμα επέδειξαν αξιο¬ 
θαύμαστο ηρωισμό που θα μείνει για πάντα 
την ιστορία του ελληνικού και παγκόσμιου 
λαϊκού, εργατικού και επαναστατικού κινή¬ 
ματος. Ωστόσο, αξίζει να αναφέρουμε την 
περίπτωση του Ναπολέοντα Σουκατζίδη, 
που προτίμησε να εκτελεστεί ο ίδιος παρά 
να έχει ευνοϊκή μεταχείριση από τους φασί¬ 
στες και να εκτελεστεί άλλος στη θέση του. 
Αυτή η στάση τον κάνει αιώνιο και παγκό¬ 
σμιο σύμβολο, αυτοθυσίας, ηρωισμού και 
αγωνιστή με υψηλά ιδανικά. Ανάμεσα στους 
«200» εκτελεσθέντες αγωνιστές ήταν 7 τρο- 
τσκιστές και 5 αρχειομαρξιστές, που έπε- 
σαν-όπως και οι σύντροφοί τους στο Κούρ- 
νοβο πριν από 1 περίπου χρόνο, φωνάζο- 
ντας για την νίκη της σοσιαλιστικής επα¬ 
νάστασης και το Σοσιαλισμό! Για ακόμη μια 
φορά στην Ιστορία, η Πρωτομαγιά του 1944 
ήταν κόκκινη, κόκκινη σαν το αίμα τους που 
πότισε το Σκοπευτήριο της Καισαριανής, 
κόκκινη σαν τα υψηλά ιδανικά των αγωνι¬ 


στών του εργατικού και κομμουνιστικού κι¬ 
νήματος. 

Εβδομήντα χρόνια μετά την αιματηρή 
Πρωτομαγιά του 1944, τη φετινή Πρωτομα¬ 
γιά οι εργαζόμενοι, τα φτωχά λαϊκά στρώ¬ 
ματα και η νεολαία βρίσκονται αντιμέτω¬ 
ποι με μια επίθεση απίστευτης σκληρότητας 
που έχει καταβαράθρωση το βιοτικό τους 
επίπεδο και έχει δημιουργήσει μια κοινωνι¬ 
κή και ανθρωπιστική κρίση που συγκρίνεται 
με τα αντίστοιχα φαινόμενα της ναζιστικής 
κατοχής. Η αστική τάξη και το κεφάλαιο, τα 
κόμματά τους ΝΑ και ΠΑΣΟΚ και βέβαια 
οι ιμπεριαλιστές Ε. Ένωσης, με τα Μνημό¬ 
νια και τις μνημονιακές πολιτικές τους προ¬ 
σπαθούν με όλα τα μέσα να φορτώσουν την 
κρίση του χρεοκοπημένου συστήματος τους 
στις πλάτες του εργαζόμενου λαού. Πρέπει 
και μπορούμε, εμπνεόμενοι και από το ηρω¬ 
ικό παράδειγμα των «200» της Καισαρια- 
νής, να τους ανατρέψουμε και να στείλου- 
με τους σύγχρονους δωσίλογους εκεί που 
είναι η θέση τους, στο σκουπιδοτενεκέ της 
Ιστορίας. Όμως η φετινή Πρωτομαγιά, ακρι¬ 
βώς 100 χρόνια μετά την έκρηξη του Α' Πα¬ 
γκόσμιου Πολέμου, βρίσκει την παγκόσμια 
εργατική τάξη και την ανθρωπότητα αντι¬ 
μέτωπους με την απειλή ενός γενικευμέ- 
νου πολέμου που δημιουργούν: Η πραξικο¬ 
πηματική κατάληψη της εξουσίας στην Ου- 
κρανίας-με την βοήθεια των ιμπεριαλιστών 
των ΗΠΑ-ΕΕ-από ακροδεξιές και φασιστι¬ 
κές δυνάμεις, η σύγκρουση Κίνας-Ιαπωνίας 
(ΗΠΑ) και η προσπάθεια ανατροπής του 



προοδευτικού καθεστώτος της Βενεζουέ¬ 
λας από ακροδεξιές δυνάμεις με την αμέ- 
ριστη βοήθεια του αμερικάνικου ιμπερια¬ 
λισμού. Μόνο η κινητοποίηση και ο αγώ¬ 
νας του παγκόσμιου προλεταριάτου μπορεί 
να τσακίσει τις ακροδεξιές, φασιστικές και 
ιμπεριαλιστικές δυνάμεις-όχι ο αυταρχικός 
και δεσποτικός ηγέτης της ιμπεριαλιστικής 
Ρωσίας, Πούτιν-και να αποτρέψει τον κίνδυ¬ 
νο ενός νέου καταστροφικού πολέμου στην 
καρδιά της Ευρώπης που θα μπορούσε να 
σημάνει ακόμη και την εξαφάνιση της αν¬ 
θρωπότητας. 

Η Οργάνωση Κομμουνιστών Διεθνι- 
στών Ελλάδας στη μνήμη των 200 εκτελε- 
σθέντων αγωνιστών του λαϊκού, εργατικού 
και κομμουνιστικού κινήματος διοργανώνει 

εκδήλωση στο Σκοπευτήριο της Καισαρια- 
νής Κυριακή 3 Μάη, 12.30 ώρα. Θα προ- 
ηγηθεί Προσυγκέντρωση στις 12.00 και 
Πορεία από την Πλατεία Καισαριανής στο 
Σκοπευτήριο. 

Πληροφορίες συμμετοχής & μετακίνηση: 
210-5247227, 2310217938, 6936941470 

ο γαλλικός καπιταλισμός, σκληρή επίθεση ενόψει 


Αυτή η κατάσταση θα αλλάξει απότομα τις 
σχέσεις Γαλλίας-Ε.Ε. Ήδη η παλιά Ε.Ε. της 
Γερμανίας-Γαλλίας έχει αντικατασταθεί από 
μια καθαρά «γερμανική» Ε.Ε. Η Γαλλία κιν¬ 
δυνεύει αυτή τη στιγμή ν’ αντιμετωπιστεί ως 
ένας «ασθενής» επιπέδου Ισπανίας ή ακό¬ 
μη και Ελλάδας, ένας εταίρος που όχι μόνο 
κρατά πίσω την Ε.Ε. και την Ευρωζώνη από 
το υποτίθεται προσδοκώμενο ξεπέρασμα 
της κρίσης αλλά και αποτελεί απειλή για την 
κατάρρευση της Ευρωζώνης. Έτσι, η Γαλλία 
κινδυνεύει να υποβιβαστεί στο επίπεδο μιας 
χώρας που θα δέχεται -το λιγότερο- ασφυ¬ 
κτικές πιέσεις σε μόνιμη βάση απ’ τη «γερ¬ 
μανική» Ε.Ε. Η επίθεση που έρχεται θα έχει 
τη σφραγίδα της Ε.Ε. και αυτό δεν μπορεί ν’ 
αγνοηθεί. 

Τα εκλογικά αποτελέσματα 

Στον α' γύρο των δημοτικών εκλογών (23 
Μαρτίου), όλα τα βλέμματα έπεσαν στην 
άνοδο του ακροδεξιού κόμματος της Μα- 
ρίν Λεπέν (Εθνικό Μέτωπο, ΕΝ), συσκοτί¬ 
ζοντας έτσι τη μεγάλη καταδίκη του κυβερ- 
νώντος Σοσιαλιστικού Κόμματος (ΣΚ) του 
Ολάντ, που είναι εξάλλου επίσημα ο λιγότε¬ 
ρο δημοφιλής πρόεδρος όλων των εποχών 
στη Γαλλία. Οι κυβερνητικοί υποψήφιοι κυ¬ 
ριολεκτικά καταβαραθρώθηκαν και σε αρκε¬ 
τές περιπτώσεις οι λίστες τους ήρθαν ακό¬ 
μη και τρίτες (το ΣΚ αποφάσισε ν’ αποσύρει 
αρκετούς στο β' γύρο). Συγκέντρωσαν συ¬ 
νολικά 35,2%, ενώ το δεξιό ΙΜΡ (παρά την 


κρίση και τα σκάνδαλα στο εσωτερικό του) 
έφτασε το 43%. Ο Ολάντ θεωρείται βέβαιο 
ότι θα προχωρήσει σε ανασχηματισμό, ακό¬ 
μη και αντικατάσταση του πρωθυπουργού 
Ζαν-Μαρκ Αϊρό, ανάλογα με τ’ αποτελέ¬ 
σματα του β' γύρου, που διεξάγεται την ώρα 
που γράφονται αυτές οι γραμμές. 

Η επικέντρωση από τα ΜΜΕ στην άνοδο 
της ακοροδεξιάς συσκοτίζει επίσης και την 
αποχή-ρεκόρ του 38% (33% στις προηγού¬ 
μενες δημοτικές, 2008), που έφτασε το 45% 
στο Παρίσι, ποσοστό που είναι σημαντικά 
υψηλότερο στους νέους. Η αποχή εκφράζει 
την αγανάκτηση πλατιών μαζών, το σπάσιμο 
των δεσμών τους με τα κόμματα, την έλλει¬ 
ψη εμπιστοσύνης στους αστικούς θεσμούς. 
Το ακροδεξιό Εθνικό Μέτωπο της Μαρίν 
Λεπέν ήρθε πρώτο σε 21 κοινότητες, κερ¬ 
δίζοντας μάλιστα έναν δήμο 25.000 κατοί¬ 
κων στη βόρεια Γαλλία από τον α' γύρο, ενώ 
αναμένεται να κερδίσει ορισμένους ακό¬ 
μη στον δεύτερο. Σε εθνικό επίπεδο, συγκέ¬ 
ντρωσε λιγότερο από 5% στον α' γύρο, κα¬ 
τεβαίνοντας ωστόσο σε μόλις 596 κοινότη¬ 
τες σε σύνολο σχεδόν 37.000 (απευθυνόμε¬ 
νο έτσι στο 1/3 περίπου των ψηφοφόρων). 
Στο Παρίσι, ο κεντρικός του υποψήφιος 
έφτασε μόλις το 5,9%. 

Οι λίστες του ρεφορμιστικού Κόμματος της 
Αριστερός του Ζαν-Λυκ Μελανσόν πήγαν 
αρκετά καλά, δεδομένου ότι το ΚΚ Γαλλί¬ 
ας (που συμμετέχει στο Μέτωπο, μαζί με το 
Κόμμα της Αριστερός), αποφάσισε να κατέ- 


βει σε κοινές λίστες με τους σοσιαλιστές του 
Ολάντ. Οι «αυτόνομες» λίστες του Μελαν¬ 
σόν έλαβαν κατά μέσο όρο περίπου 12% σε 
εθνικό επίπεδο. 

Η τροτσκιστική οργάνωση Ειιΐΐε ΟυνπεΓε 
(Εργατική Πάλη) εξέλεξε 10 δημοτικούς 
συμβούλους σε 8 πόλεις, συγκεντρώνοντας 
συνολικά 72.000 ψήφους σε 204 ανεξάρτη¬ 
τες λίστες (182 πόλεις). Το 2008, οι 118 ανε¬ 
ξάρτητες λίστες της ΕΟ είχαν συγκεντρώσει 
52.000 ψήφους (1,91%), ενώ είχε συμμετά- 
σχει σε συνολικά 188 λίστες (168 πόλεις) και 
είχε εκλέξει 14 συμβούλους. 

Τα αποτελέσματα του Νέου Αντικαπιταλι- 
στικού Κόμματος (ΝΡΑ - έχει προέλθει από 
την αυτοδιάλυση της ΕΟΚ, πρώην τμήματος 
της Ενιαίας Γραμματείας της 4 ης Διεθνούς, 
και βρίσκεται σε μεγάλη κρίση) είναι δύσκο¬ 
λο να υπολογιστούν, γιατί αυτό στις περισ¬ 
σότερες περιπτώσεις «εξαφανίστηκε», όπως 
επιδίωξε, σε κοινές λίστες με το Κόμμα της 
Αριστερός, το ΚΚ ή το Μέτωπο της Αριστε¬ 
ρός. Οι ανεξάρτητες λίστες του σε ορισμένα 
διαμερίσματα του Παρισιού κινήθηκαν γύρω 
στο 1-1,5%. 

Κρίση στην Αριστερά, 
ανάγκη ανασυγκρότησης 

Σίγουρα τ’ αποτελέσματα θα ενισχύσουν 
τις απόψεις που μιλάνε για «συντηρητικο- 
ποίηση» ή «αποπολιτικοποίηση» της γαλλι¬ 
κής κοινωνίας. Ωστόσο τα πράγματα δεν εί¬ 
ναι έτσι. 


Ένας από τους βασικούς λόγους για την άνο¬ 
δο της άκρας δεξιάς, όπως και την ισχυρο¬ 
ποίηση της παραδοσιακής δεξιάς έναντι του 
σοσιαλιστικού κόμματος και της Αριστερός, 
είναι η ίδια η κρίση της γαλλικής Αριστε- 
ράς. Αυτή έχει τις ρίζες της στον πλήρη εκ¬ 
φυλισμό του γαλλικού ΚΚ (που ενδιαφέρε- 
ται μονάχα για την εκλογική-θεσμική του 
επιβίωση) και στο αδυνάτισμα της άκρας 
αριστερός (αυτοδιάλυση ΕΟΚ, ίδρυση ΝΡΑ 
και κρίση του τελευταίου). Επιπλέον, από 
το γαλλικό κίνημα και την Αριστερά απου¬ 
σιάζει ένα πρόγραμμα αγώνων που ν’ απα¬ 
ντά στη ρίζα των προβλημάτων της εργα¬ 
τικής τάξης, να συγκρούεται όχι μόνο με το 
γαλλικό καπιταλισμό αλλά και με την Ε.Ε., η 
οποία θ’ αποτελέσει την αιχμή του δόρατος 
στην επίθεση που επίκειται. 

Όταν το ζήτημα της Ε.Ε. και του ευρώ θεω¬ 
ρείται «ταμπού» ή «αδιάφορο» για τη γαλ¬ 
λική Αριστερά (με κάποιες διαφοροποιήσεις 
απ’ τον Μελανσόν), δεν κάνει εντύπωση η 
ενίσχυση της Λεπέν, που δηλώνει ότι όχι 
μόνο επιθυμεί τη διάλυση της Ε.Ε., αλλά και 
ότι οι Γάλλοι θα πρέπει να βοηθήσουν προς 
αυτή την κατεύθυνση. 

Στους αγώνες που θα ξεσπάσουν το επόμε¬ 
νο διάστημα, η ανάπτυξη και προσπάθεια 
εφαρμογής ενός προγράμματος ρήξης με 
τον καπιταλισμό και την Ε.Ε. είναι η μόνη 
ελπίδα ανασυγκρότησης της επαναστατικής 
αριστερός, σε μια χώρα-κλειδί και με με με¬ 
γάλες αγωνιστικές παραδόσεις. 

ΤΟΥΡΚΙΑ 

Η επανεμφάνιση του κινήματος και 
η σύγκρουση του Ερντογάν με τους αντιπάλους του 

μ Σοφία Καρασαρλίδου 



Ο δεύοντας προς τις Δημοτικές και Περιφε¬ 
ρειακές εκλογές της 30ης Μαρτίου, η κυ¬ 
βέρνηση του Ερντογάν στην Τουρκία βρίσκεται 
διαρκώς αντιμέτωπη με καταιγισμό αποκαλύψε¬ 
ων για σκάνδαλα διαφθοράς, που ξεκίνησε από 
τον Δεκέμβρη. Υπουργοί της κυβέρνησής του (ο 
υπουργός Οικονομικών Ζαφέρ Τσαγλαγιάν για 
μίξες, ο πρώην υπουργός Δικαιοσύνης για έλεγ¬ 
χο των ΜΜΕ) αλλά και ο ίδιος ο Ερντογάν και ο 
γιος του Μπιλάλ είναι αναμεμειγμένοι σε σκάν¬ 
δαλα, όπως δείχνουν οι αποκαλυπτικές συνομι¬ 
λίες τους που δημοσιεύονται στο διαδίκτυο. 

Η κατάσταση για τον Ερντογάν και το Κόμ¬ 
μα Δικαιοσύνης και Ανάπτυξης (ΑΚΡ) γί¬ 
νεται αρκετά δύσκολη, εν όψει και των προεδρι¬ 
κών εκλογών το ερχόμενο καλοκαίρι, όπου ο Ερ¬ 
ντογάν προαλειφόταν για πρόεδρος και ετοίμα¬ 
ζε και αλλαγές στο πολίτευμα (προεδρευόμενη 
δημοκρατία με αυξημένες αρμοδιότητες στον 
πρόεδρο). 

Α πό το περασμένο καλοκαίρι και την εξέγερ¬ 
ση στο πάρκο Γκεζί αρχίζει η έντονη αμφι¬ 
σβήτηση και αποδυνάμωση του Ερντογάν, που 
είχε εκλεγεί το 2011 με ποσοστό 50%. Αυτή την 
αμφισβήτηση και αποδυνάμωση του Ερντογάν 
από το κίνημα προσπαθούν να εκμεταλλευτούν 
οι ιμπεριαλιστές, μια μερίδα της αστικής τάξης, η 
κεμαλική «αντιπολίτευση» (που όμως είναι ανα¬ 
ξιόπιστη και αφερέγγυα στα μάτια των μαζών) 
και μια μερίδα των ισλαμιστών. 

Ο ι αμερικάνοι ιμπεριαλιστές, και από δίπλα 
και οι ευρωπαίοι, επιθυμούν τη συντριβή 
του Ερντογάν και της εξωτερικής του πολιτικής, 
σε μια περιοχή που τους ενδιαφέρει ιδιαίτερα. Η 
στήριξη των σουνιτών στη Συρία και στο Ιράκ, 
των Αδελφών Μουσουλμάνων στην Αίγυπτο, οι 
έντονες διαμάχες με το Ισραήλ, οι οικονομικές 
συναλλαγές με Ρωσία και Κίνα, η ιδιαίτερη βια¬ 
σύνη για άρση του εμπάργκο στο Ιράν (ο Ερντο¬ 
γάν υπέγραψε μια σειρά συμφωνίες με το Ιράν), 
η συμφωνία με τον Νίγηρα (4η χώρα παραγω¬ 
γής ουρανίου στον κόσμο) για τις έρευνες και τη 
συνεκμετάλλευση του ουρανίου (την ώρα που η 
γαλλική εταιρία Ανβηα εκμεταλλεύεται το μεγα¬ 
λύτερο μέρος του νιγηριανού ουρανίου), η συμ¬ 
φωνία τουριστικής συνεργασίας με τη Ρωσία για 
δύο χρόνια, και μάλιστα όταν γινόταν το δημο¬ 
ψήφισμα στην Κριμαία, το οποίο η Τουρκία επι¬ 
δοκίμασε, είναι ιδιαίτερα ενδεικτικές της εξωτε¬ 
ρικής πολιτικής του Ερντογάν και της διαφορο¬ 
ποίησής του από τους ιμπεριαλιστές. Μέσα λοι¬ 
πόν στο κύμα ιμπεριαλιστικής επίθεσης, από την 
Ουκρανία μέχρι τη Βενεζουέλα, από το πραξι¬ 
κόπημα στην Αίγυπτο με τον Σίσι μέχρι τη νέα 
επίθεση των μισθοφόρων στη Συρία, εντάσσεται 
και η μεθοδευμένη προσπάθεια των ιμπεριαλι¬ 
στών για συντριβή του Ερντογάν. 


Α πό την άλλη, στο εσωτερικό της Τουρκί¬ 
ας, ολόκληρη η παλιά αστική τάξη (η πα¬ 
ραδοσιακή βιομηχανική αστική τάξη και οι ερ¬ 
γολάβοι) είναι εναντίον του, καθώς ο Ερντογάν 
ευνόησε την ανάπτυξη μιας νέας αστικής τάξης 
(από κατασκευές μέχρι εξαγωγικές βιομηχανίες 
και από τα νέα ΜΜΕ μέχρι τις χρηματοπιστωτι¬ 
κές υπηρεσίες). Το ίδιο ισχύει και για ολόκληρο 
τον «κεμαλικό» κρατικό μηχανισμό και ιδιαίτερα 
τους στρατιωτικούς, που ηττήθηκαν με την εκ¬ 
δίκαση των υποθέσεων «Εργκένεκον» και «Βα- 
ριοπούλα», αλλά και την κλασική πολιτική αντι¬ 
πολίτευση, όπως το κεμαλικό Ρεπουμπλικανικό 
Λαϊκό Κόμμα. Σε όλους αυτούς τους αντιπάλους 
προστέθηκε και ο ισλαμιστής Γκιουλέν (μέχρι 
πρότινος στενός σύμμαχος του Ερντογάν), που 
βρίσκεται αυτοεξόριστος στην Πενσιλβάνια των 
ΗΠΑ και που είναι επικεφαλής του δικτύου Χιζ- 
μέτ, δηλαδή μιας αλυσίδας ιδιωτικών σχολείων 
στην Τουρκία και σε γύρω χώρες αλλά και μιας 
σειράς επιχειρηματικών δραστηριοτήτων. 

πέναντι σε αυτή την επίθεση, ο Ερντογάν 
απαντά με μια προσπάθεια ασφυκτικού 
ελέγχου του κράτους, και ιδιαίτερα της αστυνο¬ 
μίας και του δικαστικού σώματος, με περιορισμό 
των αντίπαλων ΜΜΕ, με κλείσιμο των μέσων 
κοινωνικής δικτύωσης και ιδιαίτερα με την ψή¬ 
φιση ενός νόμου για το κλείσιμο των προπαρα¬ 
σκευαστικών σχολείων του Γκιουλέν. Διακηρύσ¬ 
σει ότι η επίθεση που δέχεται είναι «εθνική υπό¬ 
θεση» και ότι ξένες δυνάμεις απειλούν την «εθνι¬ 
κή ασφάλεια και την άνεση του λαού μας». Τέ¬ 
λος, επιχειρεί να δημιουργήσει γέφυρες με τους 
στρατιωτικούς, γι’ αυτό και απελευθέρωσε τέσ¬ 
σερις καταδικασμένους στρατιωτικούς και κα¬ 
τάργησε τα ειδικά δικαστήρια που τους καταδί¬ 
κασαν. 

Α πό την άλλη, το κίνημα διατηρεί όλη την 
ορμή του, όπως δείχνουν οι τεράστιες δια¬ 
δηλώσεις στα μέσα Μαρτίου, με αφορμή τον θά¬ 
νατο του 15χρονου Μπερκίν Ελβάν, που πέθα- 
νε μετά από 269 ημέρες νοσηλείας σε κατάσταση 
κώματος, χτυπημένος από κάνιστρο δακρυγό- 
νου τον περασμένο Ιούνιο, κατά τη διάρκεια της 
εξέγερσης. Οι διαδηλωτές σε αρκετές πόλεις της 
Τουρκίας κρατούσαν καρβέλια ψωμί, καθώς το 
άτυχο παιδί χτυπήθηκε ενώ πήγαινε στον φούρ¬ 
νο να αγοράσει ψωμί. Η κυβέρνηση απάντησε 
με άγρια καταστολή και εκατοντάδες συλλήψεις, 
ανάμεσά τους και 32 παιδιών. 

περιφρονητική, αλαζονική και προκλητική 
στάση του Ερντογάν απέναντι στο κίνημα 
είναι και η αχίλλειος πτέρνα του. Η διάθεσή του 
να συγκρουστεί με τους ιμπεριαλιστές, την πα¬ 
ραδοσιακή μερίδα της αστικής τάξης, την πολι¬ 
τική αντιπολίτευση των κεμαλικών αλλά και με 
τη μερίδα των ισλαμιστών γύρω από τον Γκιου¬ 
λέν και την ίδια στιγμή να θέλει να συντρίψει και 
το κίνημα είναι καταδικασμένη σε αποτυχία και 
ήττα. Με αυτή την έννοια, η μοίρα του είναι λίγο 
πολύ προδιαγεγραμμένη, παρά την επιρροή που 
διαθέτει ακόμη μέσα στις μάζες. Αυτό φαίνεται 
και από τη διαρροή κάποιων βουλευτών και τη 
διαφοροποίηση του προέδρου Γκιουλ από την 
άκαμπτη και σκληρή γραμμή του Ερντογάν. 

μως και το κίνημα θα πρέπει να προσέξει 
ιδιαίτερα, καθώς οι κεμαλικοί στοχεύουν 
σε μια νέα δικτατορία, ώστε η Τουρκία να βγει 
από την κρίση και ταυτόχρονα να εξυπηρετήσει 
τα σχέδια των αμερικάνων ιμπεριαλιστών στην 
περιοχή. 






στον κόσμο... 


ΟΛΛΑΝΔΙΑ 

Τα αποτελέσματα των δημοτικών εκλογών στις 16/3 
έδειξαν σαφή ενίσχυση της άκρας δεξιάς. Τα κόμματα που 
συμμετέχουν στον κυβερνητικό «μεγάλο συνασπισμό» 
υπέστησαν βαριά ήττα. Οι Εργατικοί κατέλαβαν την τρί¬ 
τη θέση και υπέστησαν πανωλεθρία, αφού μετά από 60 
χρόνια έχασαν την πρωτεύουσα Χάγη (έδρα της ολλαν¬ 
δικής κυβέρνησης) από το «φιλελεύθερο» Ό66, που ήρθε 
πρώτο με πολύ μικρή διαφορά από το ακροδεξιό, ρατσι¬ 
στικό, «ευρωσκεπτικιστικό» Κόμμα της Ελευθερίας του 
Χέερτ Βίλντερς. 

Κύριος κερδισμένος το Κόμμα της Ελευθερίας, με 
μεγάλα ποσοστά σε Χάγη και Αλμέρε (μοναδικοί δή¬ 
μοι όπου κατέβασε υποψήφιους), το οποίο είχε ανατρέ¬ 
ψει την κυβέρνηση συνασπισμού τον Απρίλιο του 2012. 
Ο Βίλντερς απολογήθηκε πρόσφατα στην εισαγγελία για 
τον ρατσιστικό, ξενοφοβικό λόγο του κατά την προεκλο¬ 
γική του εκστρατεία, πράγμα που είχε ξαναγίνει το 2007 
όταν είχε υποστηρίξει ότι «το Ισλάμ είναι φασιστική ιδε¬ 
ολογία». 

Κερδισμένο και το επίσης ακροδεξιό κόμμα «Κατοι¬ 
κήσιμο Ρότερνταμ». Ο πολιτικός «επίγονος» του Εθνικού 
Κόμματος (που είχε ιδρύσει ο Πιμ Φόρτουιν), ήρθε ορι¬ 
ακά δεύτερο πίσω απ’ τους Εργατικούς και έτσι τα δύο 
κόμματα διαθέτουν πλέον ισάριθμες έδρες στο δημοτι¬ 
κό συμβούλιο του μεγαλύτερου λιμανιού της Ευρώπης. 
Τα αποτελέσματα θέτουν σε δοκιμασία την κυβερνητική 
συνοχή, παρόλο που ο πρωθυπουργός Μαρκ Ρούτε δε¬ 
σμεύτηκε πως «δεν θ’ αλλάξει πολιτική». Χαρακτηριστι¬ 
κό της ανατροπής του πολιτικού σκηνικού είναι ότι, σύμ¬ 
φωνα με δημοσκοπήσεις, αν διεξάγονταν σήμερα βου¬ 
λευτικές εκλογές, ο κυβερνητικός συνασπισμός Φιλελεύ- 
Θερων-Εργατικών δεν θα ξεπερνούσε τις 35 απ’ τις 150 
έδρες (στις εκλογές του 2012 είχαν πάρει 79), ενώ το κόμ¬ 
μα του Βίλντερς θα αναδεικνυόταν το ισχυρότερο με 27 
έδρες, τριπλασιάζοντας τη δύναμή του. 

ΙΣΠΑΝΙΑ 

Με βασικό σύνθημα «Για την παιδεία, υγεία και ισότη¬ 
τα, για ψωμί και δουλειά. Για ελευθερία, δικαιοσύνη, αν¬ 
θρώπινα δικαιώματα. Για την αξιοπρέπεια.», κοντά 2 εκ. 
διαδηλωτές παρέλυσαν στις 22/3 το κέντρο της Μαδρί¬ 
της. Η διαδήλωση ήταν η μεγαλύτερη από το 2012 και απ’ 
τις πολυπληθέστερες που έγιναν ποτέ. 

Η κυβέρνηση αντιμετώπισε εξαρχής εχθρικά τους δι¬ 
αδηλωτές. Ο επικεφαλής της αυτόνομης περιφέρειας της 
Μαδρίτης, Ιγνάθιο Γκονθάλεθ, παρομοίασε τους διαδη¬ 
λωτές με την Χρυσή Αυγή στην Ελλάδα, σχολιάζοντας 
ότι και οι μεν και οι δε είναι ακραίοι που στοχεύουν στην 
«ανατροπή της τάξης»! 

Τα καθεστωτικά ΜΜΕ κατέβαζαν τον αριθμό σε μερι¬ 
κές δεκάδες χιλιάδες και έριξαν το βάρος μόνο στα επει¬ 
σόδια και τον τραυματισμό 67 αστυνομικών. Στην πραγ¬ 
ματικότητα, οι πολύωρες οδομαχίες ξεκίνησαν όταν τα 
ισπανικά ΜΑΤ, στην προσπάθειά τους να διαλύσουν τους 
διαδηλωτές, έβαλαν εναντίον τους με πλαστικές σφαίρες, 
τραυματίζοντας 24. Όμως η απάντηση των συγκεντρω¬ 
μένων ήταν τόσο δυναμική, που μόνο τις πρώτες πρωινές 
ώρες κατάφερε η αστυνομία να ελέγξει ξανά το κέντρο. 

Οι επίδοξοι «ανατροπείς» δεν δείχνουν διατεθιμένοι 
να φύγουν. Στις 23 Μάρτη, είχαν συνέλευση στην κεντρι¬ 
κή πλατεία Πουέρτα δελ Σολ (η κεντρική πλατεία των 
«αγανακτισμένων») και αποφάσισαν να πραγματοποιή¬ 
σουν διαδηλώσεις έξω από το υπουργείο Οικονομικών, το 
χρηματιστήριο και άλλα δημόσια κτίρια, ενώ το σύνθη¬ 
μα που συζητιέται έντονα τις τελευταίες μέρες είναι «Γε¬ 
νική Απεργία». 

Αυτή η «πορεία για την αξιοπρέπεια» πραγματοποιή¬ 
θηκε τη στιγμή που η ανεργία είναι στο 26% και η δυ¬ 
σοσμία των σκανδάλων καλύπτει τα πάντα, τρία χρόνια 
μετά τις μεγάλες διαδηλώσεις των «αγανακτισμένων» και 
δυο μήνες πριν από τις ευρωεκλογές, όπου (σύμφωνα με 
τις δημοσκοπήσεις), το δεξιό Λαϊκό Κόμμα του Ραχόι θα 
ναυαγήσει. Ο ίδιος ισχυρίζεται ότι «η χώρα βγαίνει από 
την κρίση»! 

ΒΕΝΕΖΟΥΕΛΑ 

Συνεχίζεται η «εξέγερση των πλουσίων» 


Ο ι αντιδραστικές αστικές δυνά¬ 
μεις της Βενεζουέλας, με την 
αμέριστη στήριξη του αμερι¬ 
κάνικου ιμπεριαλισμού, κλιμα¬ 
κώνουν τα βίαια επεισόδια σε πολλές πό¬ 
λεις της χώρας, με στόχο την ανατροπή της 
δημοκρατικά εκλεγμένης προοδευτικής κυ¬ 
βέρνησης του Νικολάς Μαδούρο. Οι ταρα¬ 
χές ξεκίνησαν στα μέσα του περασμένου 
Φλεβάρη, κυρίως από φοιτητές που προ¬ 
έρχονται από εύπορα στρώματα, παράλλη¬ 
λα με τη δράση ακροδεξιών συμμοριών (βλ. 
προηγούμενο φύλλο της Ε.Π.). Οι ακροδεξι- 
οί τραμπούκοι στήνουν οδοφράγματα, καί¬ 
γοντας κορμούς δέντρων, λάστιχα και κά¬ 
δους απορριμμάτων, καταστρέφουν ιατρι¬ 
κά κέντρα, δημόσιες υπηρεσίες, τις λαϊκές 
αγορές όπου πωλούνται προϊόντα σε χαμη¬ 
λές τιμές με καθεστώς διατίμησης, ακόμα 
και πυλώνες ηλεκτρικής ενέργειας, βυθίζο¬ 
ντας στο σκοτάδι για ώρες πολλές περιοχές. 
Σε πολλές περιπτώσεις καίνε ακόμα και λε¬ 
ωφορεία και φορτηγά που μεταφέρουν τρό¬ 
φιμα. Φυσικά, για το χάος που δημιουργούν 
ευθύνεται η κυβέρνηση, σύμφωνα και με τα 
«αντικειμενικά» διεθνή ΜΜΕ, όπως και για 
τη «βίαιη καταστολή» των διαδηλώσεων. 

Οι συγκρούσεις έχουν στοιχίσει τη ζωή 
σε τουλάχιστον 35 άτομα. Στη συντριπτι¬ 
κή πλειονότητα των περιπτώσεων, αποκλει¬ 
στικά υπεύθυνοι είναι οι αντιδραστικοί «δι¬ 
αδηλωτές», καθώς συχνά η δράση τους συ¬ 
νοδεύεται από πυροβολισμούς ελεύθερων 
σκοπευτών, όπως στην Ουκρανία. Το τελευ¬ 
ταίο και πιο αποκρουστικό κρούσμα είναι η 
δολοφονία μιας 28χρονης εγκύου, η οποία 
είχε αναγκαστεί να αποβιβαστεί από λεωφο¬ 
ρείο που είχε μπλοκαριστεί από οδόφραγμα 
και προσπαθούσε να διασχίσει τον δρόμο. 


Έχουν σκοτωθεί επίσης 6 άνδρες της κυβερ¬ 
νητικής εθνοφρουράς, ενώ πολλοί είναι οι 
τραυματισμοί αστυνομικών αλλά και απλών 
πολιτών που προσπαθούσαν να διαλύσουν 
οδοφράγματα ή απλά να καθαρίσουν υπο¬ 
λείμματα από φωτιές. Τεράστιο είναι βέ¬ 
βαια και το υλικό κόστος των καταστροφών, 
που σύμφωνα με ανακοίνωση του Μαδού¬ 
ρο πλησιάζει τα 10 δις δολάρια. Οι ακροδε¬ 
ξιές συμμορίες έχουν προκαλέσει βαν¬ 
δαλισμούς σε συνολικά 15 πανε¬ 
πιστήμια της χώρας, ενώ ένα 
από αυτά έχει καταστρα¬ 
φεί ολοσχερώς. Η κυ¬ 
βέρνηση έχει προχωρή¬ 
σει στη σύλληψη του Λε- 
οπόλδο Λόπες - ενός από 
τους πιο σκληρούς ακροδε- 
ξιούς ηγέτες - και δύο δημάρ¬ 
χων της αντιπολίτευσης για υπο¬ 
κίνηση των βιαιοτήτων, ενώ συνελήφθη- 
σαν και τρεις πτέραρχοι με την κατηγορία 
ότι προετοίμαζαν πραξικόπημα. Παράλλη¬ 
λα, ο Μαδούρο έχει απευθύνει αρκετές φο¬ 
ρές πρόσκληση για διάλογο στην αντιπολί¬ 
τευση, η οποία όμως για να την αποδεχτεί 
θέτει ως προϋπόθεση την απελευθέρωση 
όλων των «πολιτικών» κρατουμένων. 

Η πραγματική εικόνα και ο πραγματι¬ 
κός συσχετισμός δύναμης στη Βενεζουέλα 
απέχει πολύ από όσα παρουσιάζουν τα διε¬ 
θνή ΜΜΕ, που μεταξύ όλων των άλλων εμ¬ 
φανίζουν ως θέμα ημερών την κατάρρευ¬ 
ση της κυβέρνησης Μαδούρο. Καταρχάς, η 
ογκώδης συγκέντρωση υποστήριξης προς 
την κυβέρνηση στις 22 Μάρτη είχε βασι¬ 
κό πρωταγωνιστή τη φοιτητική νεολαία. Η 
όποια επιρροή της αντιπολίτευσης στα πα¬ 
νεπιστήμια βασίζεται, εκτός από την ταξική 


προέλευση πολλών φοιτητών, σε μια συστη¬ 
ματική και πολύχρονη εκστρατεία εξαγο¬ 
ράς συνειδήσεων φοιτητών αλλά και καθη¬ 
γητών πανεπιστημίου από τις αμερικανικές 
μυστικές υπηρεσίες - την οποία αποκάλυ¬ 
ψε ένας Κουβανός πράκτορας, που είχε κα¬ 
ταφέρει να παραπλανήσει τη ΟΙΑ εισχωρώ¬ 
ντας στις τάξεις της και ο οποίος είχε άμε¬ 
ση επαφή με τους «εγκεφάλους» του συγκε¬ 
κριμένου σχεδίου - με διάφορους τρό¬ 
πους («υποτροφίες», χρηματο¬ 
δότηση έρευνας και συμμε¬ 
τοχής σε διεθνή επιστημο¬ 
νικά συνέδρια κ.α.). Πα¬ 
ράλληλα, σύμφωνα και 
με τον ανταποκριτή της 
έγκυρης βρετανικής εφη¬ 
μερίδας ΟυαΓάίαη, η έκτα¬ 
ση της «εξέγερσης» δεν ξε¬ 
περνά τα όρια των πλούσιων συ¬ 
νοικιών της πρωτεύουσας Καράκας και 
άλλων πόλεων, ιδιαίτερα σε περιοχές όπου 
οι δήμαρχοι ή οι περιφερειακοί κυβερνήτες 
πρόσκεινται στη δεξιά αντιπολίτευση. Αυ¬ 
τοί φροντίζουν ώστε η τοπική αστυνομία όχι 
μόνο να μην εμποδίζει αλλά και να υποστη¬ 
ρίζει τους ακροδεξιούς τραμπούκους, προ¬ 
στατεύοντας τα οδοφράγματά τους από 
τους υποστηρικτές της κυβέρνησης ή από 
ανθρώπους που απλά θέλουν να πάνε στη 
δουλειά τους. Χαρακτηριστικά, η δολοφο¬ 
νία της εγκύου κοπέλας συνέβη σε πόλη της 
επαρχίας Μιράντα, όπου κυβερνήτης είναι ο 
βασικός ηγέτης της αντιπολίτευσης και υπο¬ 
ψήφιος στις προεδρικές εκλογές Ενρίκε Κα- 
πρίλες. Στο μεταξύ, το μέτωπο της αντιπο¬ 
λίτευσης κάθε άλλο παρά αρραγές είναι. Ο 
Καπρίλες, ο οποίος εμφανίζεται ως «μετρι¬ 
οπαθής», δείχνει να έχει παραμεριστεί από 


τους εκπροσώπους της πιο ακραίας πτέρυ¬ 
γας, τον Λόπες, τη βουλευτή Κορίνα Μα- 
τσάδο και τον δήμαρχο του μητροπολιτι- 
κού Καράκας Αντόνιο Λεντέσμα, οι οποίοι 
βέβαια ενθαρρύνονται από την υποστήριξη 
του αμερικάνικου ιμπεριαλισμού. Ωστόσο, ο 
τελευταίος υπέστη μια σημαντική διπλωμα¬ 
τική ήττα στη σύνοδο του Οργανισμού Αμε¬ 
ρικανικών Κρατών, όπου οι αντιπρόσωποι 
29 κρατών της ηπείρου δήλωσαν την υπο¬ 
στήριξή τους στην κυβέρνηση της Βενεζουέ¬ 
λας, ενώ το ψήφισμα του αμερικανού υπουρ¬ 
γού Εξωτερικών Τζον Κέρι υποστηρίχθηκε 
μόνο από τον Καναδά και τον Παναμά. 

Η κατάσταση που έχει δημιουργηθεί στη 
Βενεζουέλα, παρότι δεν έχει ξεφύγει από τον 
έλεγχο της κυβέρνησης, δείχνει ανάγλυφα 
τα όρια των αριστερών κυβερνήσεων, ακό¬ 
μα και των πιο ριζοσπαστικών, όπως αυτή 
του αείμνηστου Τσάβες και του Μαδούρο. 
Η δυναμική που τους επέτρεψε να κερδί¬ 
σουν την εμπιστοσύνη των μαζών και να κυ¬ 
βερνήσουν επί 16 χρόνια δεν φαίνεται αρκε¬ 
τή απέναντι στην κτηνώδη αντεπίθεση που 
έχει εξαπολύσει ο ιμπεριαλισμός σε παγκό¬ 
σμια κλίμακα (Ουκρανία, Αίγυπτος κ.λπ.), 
παίζοντας τα τελευταία χαρτιά του για να 
αντιμετωπίσει τη θανάσιμη κρίση του καπι¬ 
ταλισμού. Η βασική αιτία είναι το ουσιαστι¬ 
κό «πάγωμα» της επαναστατικής διαδικασί¬ 
ας που, σύμφωνα με τον Τσάβες, θα οδηγού¬ 
σε στον σοσιαλισμό του 21ου αιώνα. Ο ιμπε¬ 
ριαλισμός και η αστική αντίδραση μπορούν 
να νικηθούν μόνο με επαναστατικά εργα¬ 
λεία: την εθνικοποίηση όλων των τραπεζών 
και των βασικών τομέων της οικονομίας με 
εργατικό έλεγχο, την πλατιά αυτοοργάνωση 
και εξοπλισμό του προλεταριάτου και των 
φτωχών λαϊκών στρωμάτων, την επικράτη¬ 
ση μιας επαναστατικής κυβέρνησης των ερ¬ 
γαζομένων. 

■ Γιάννης Χαλάς 



Εκλογές στο Ελ Σαλβαδόρ 


Σ τον δεύτερο γύρο των προεδρι¬ 
κών εκλογών στις 9 Μαρτίου, 
το ΕΜΕΝ, όπως είχαμε προβλέ- 
ψει στην προηγούμενη Ε.Π., επι¬ 
κράτησε του δεξιού ΑΚΕΝΑ με 50,1% ένα¬ 
ντι 49,9%. Αυτό το (όντως μη αναμενόμε¬ 
νο) αποτέλεσμα δεν έγινε αποδεκτό από την 
αντιπολίτευση, η οποία κατήγγειλε «νοθεία», 
«τσαβικούς εκβιασμούς», «κομμουνιστική 
τρομοκρατία» κ.λπ., προχωρώντας σε κινητο¬ 
ποιήσεις ενάντια στην αναγνώριση του νέου 
προέδρου και ζητώντας την ολική επανακα- 
ταμέτρηση των ψήφων.Ύστερα από προσφυ¬ 
γή της, το Ανώτατο Εκλογικό Δικαστήριο 
(ΑΕΔ) προχώρησε σε διαδικασία επαλήθευ¬ 
σης, εξετάζοντας τα πρακτικά της ψηφοφορί¬ 
ας από 10.445 εκλογικά τμήματα, στα οποία 
δεν διαπιστώθηκε παράβαση ή παρατυπία. 
Φυσικά αυτός δεν ήταν λόγος για την αντι¬ 
πολίτευση να σταματήσει τις προκλήσεις, ορ¬ 
γανώνοντας διαδηλώσεις «αγανάκτησης» 
και επιμένοντας να μετρηθούν ξανά μία προς 
μία οι ψήφοι. Το αίτημα αυτό επανειλημμέ- 
νως απορρίφθηκε από το ΑΕΔ, αφού η νομο¬ 
θεσία της χώρας δεν το προβλέπει, και τελικά 
ο πρώην αντάρτης Σαλβαδόρ Σάντσες Σερέν 
ανακηρύχθηκε πρόεδρος του Ελ Σαλβαδόρ 
και θα αναλάβει καθήκοντα την 1η Ιουνίου. 

Οι δηλώσεις του Κιχάνο, φιλοδυτικού 
ολιγάρχη και ηγέτη της αντιπολίτευσης, δεί¬ 
χνουν με τον καλύτερο τρόπο τον «αέρα» που 
φυσάει στα πανιά της δεξιάς αντίδρασης σε 
όλη τη Λατινική Αμερική, που σηκώνει κεφά¬ 
λι παίρνοντας θάρρος από τη χυδαία παρέμ¬ 
βαση των Αμερικάνων στη Βενεζουέλα: «Θέ¬ 
λουν να μας κλέψουν αυτή τη νίκη. Είμαστε 
αποφασισμένοι να υπερασπιστούμε τη δημο¬ 
κρατία ακόμα και με τη ζωή μας.» και «Δεν θα 


επιτρέψουμε πραξικοπήματα όπως στη Βενε¬ 
ζουέλα. Εδώ είμαστε στο Ελ Σαλβαδόρ». Πα¬ 
ρόλο που το πρόγραμμα και η πολιτική του 
ΕΜΕΝ μικρή σχέση έχουν με τις κομμουνι¬ 
στικές και ριζοσπαστικές ρίζες του κινήμα¬ 
τος, για τη δεξιά αντίδραση αποτελεί μια μό¬ 
νιμη απειλή, έστω και σε συμβολικό επίπεδο. 

Προς το παρόν όμως, δεν είναι σε θέση να 
εξαπολύσει μια γενικευμένη αντεπίθεση ενά¬ 
ντια στο ΕΜΕΝ. Στις τάξεις της, ήδη πριν τις 
εκλογές, είχαν βγει οι φαλτσέτες και διεξάγε¬ 
ται μια μεγάλη σύγκρουση για την ηγεσία. 
Ιστορικά στελέχη του ΑΚΕΝΑ όπως η Γλό- 
ρια Γρος ζητούν την παραίτηση της κομματι¬ 
κής Εθνικής Εκτελεστικής Επιτροπής, κατη¬ 
γορώντας την ότι χειραγωγείται από επιχει¬ 
ρηματικά συμφέροντα και καλούν σε «πραγ¬ 
ματική επανίδρυση και επανασχεδιασμό» του 
κόμματος. Κατηγορούν την ηγεσία ότι παρα¬ 
δόθηκε στους μεγαλύτερους επιχειρηματί¬ 
ες της χώρας (ομάδα που ονομάστηκε 0-20), 
οι οποίοι τους υποκατέστησαν, εφαρμόζο¬ 
ντας μια δική τους εκλογική στρατηγική, η 
οποία οδήγησε στην ήττα. Η Γρος, πολιτικός 
και επιχειρηματίας, γνωστή ως «αντικομμου- 
νίστρια πρώτης γραμμής», προσπαθεί να εν¬ 
σαρκώσει μια διαφορετική στρατηγική για τη 
δεξιά, θέλοντας να αποφύγει προς το παρόν 
τη σύγκρουση και να δώσει προσωρινά στο 
κόμμα «σύγχρονα χαρακτηριστικά». Με δη¬ 
λώσεις «όχι στη λογική του ψυχρού πολέ¬ 
μου» και «ενάντια στη στρατηγική του φό¬ 
βου», κομμάτια της αντιπολίτευσης προσπα¬ 
θούν να ισορροπήσουν τις αντίρροπες δυνά¬ 
μεις στο εσωτερικό του ΑΚΕΝΑ, ενώ ανοί¬ 
γουν συνεχώς νέες μαύρες τρύπες, με πρό¬ 
σφατη την αποκάλυψη ότι ο πρώην πρόεδρος 
Φρανσίσκο Φλόρες καταχράστηκε κατά τη 


θητεία του (1999-2004) 70 εκατομμύρια δο¬ 
λάρια. 

Παρά τις Συμφωνίες Ειρήνης του 1992, 
η χούντα δεν έπαψε να βασιλεύει στους ερ¬ 
γασιακούς χώρους. Η διακυβέρνηση της δε¬ 
ξιάς επέβαλε τη δολαριοποίηση της οικονο¬ 
μίας, την πώληση των τραπεζών σε ξένα κε¬ 
φάλαια, την καταστροφή της εγχώριας βι¬ 
ομηχανίας προς όφελος των γιάνκικων εξα¬ 
γωγών, τον εκμηδενισμό των εργασιακών δι¬ 
καιωμάτων και ελευθεριών. Σύμφωνα με επί¬ 
σημα στοιχεία, πάνω από το 50% των εργα¬ 
ζομένων εργάζονται ανασφάλιστοι και χω¬ 
ρίς καμιά δυνατότητα περίθαλψης, συνταξι- 
οδότησης ή πρόνοιας, μόνο το 0,46% (!) των 
εργαζομένων του ιδιωτικού τομέα καλύπτε¬ 
ται από κάποια Συλλογική Σύμβαση Εργασί¬ 
ας, ενώ ο λεγόμενος «εργοδοτικός αντισυν- 
δικαλισμός» είναι οπλισμένος ως τα δόντια, 
με απειλές, εκβιασμούς και απολύσεις εκατο¬ 
ντάδων εργαζομένων που τόλμησαν να ορ¬ 
γανωθούν. Σε ποιον λοιπόν να προκαλέσει 
έκπληξη η ανακοίνωση του Υπουργείου Ερ¬ 
γασίας ότι 164 εταιρείες - μεταξύ των οποίων 
22 δημοτικές επιχειρήσεις - εκβίασαν υπό την 
απειλή απόλυσης τους εργαζομένους τους να 
ψηφίσουν τη δεξιά; 

Η ιστορική προοπτική για την κατάκτη- 
ση της εξουσίας που χάραξε το ΕΜΕΝ έχει 
βαθιές ρίζες στην ιστορία των καταπιεσμέ¬ 
νων μαζών του Ελ Σαλβαδόρ. Στα 100 χρόνια 
μεταξύ των δύο μεγάλων ιστορικών εξεγέρ¬ 
σεων, του 1832 (εξέγερση των ιθαγενών υπό 
την ηγεσία του Αηαδΐαδίο Αηιιίπο) και του 
1932 (εξέγερση υπό τον ΡαιπΒυηάο ΜαΗί), 
σταθεροποιήθηκε στην εξουσία μια από τις 
πιο σκληρές και αιμοσταγείς ολιγαρχίες στο 
δυτικό ημισφαίριο, η οποία ελέγχει μέχρι σή¬ 
μερα την οικονομία της χώρας και κυβέρνησε 
δια πυρός και σιδήρου. 

Με στρατηγική «μηδενικής ανοχής» ενά¬ 


ντια και στα στοιχειωδέστερα δικαιώμα¬ 
τα των μαζών, η ολιγαρχία «έβλεπε πάντα 
τον λαό μέσα από το στόχαστρο», όπως λέει 
και ο ποιητήςΐ. Έτσι εξανάγκασαν τις δυνά¬ 
μεις του εργατικού κινήματος να καταφύ¬ 
γουν στην ένοπλη πάλη, ως μόνη αυτοάμυ¬ 
να ενάντια στη βίαιη αφαίρεση κάθε δυνατό¬ 
τητας συμμετοχής στους κοινωνικούς και πο¬ 
λιτικούς αγώνες. Επαναλαμβανόμενες νόθες 
εκλογικές διαδικασίες ανεβάζουν στην εξου¬ 
σία στρατηγούς γορίλες και πράκτορες των 
ιμπεριαλιστών, όπως ο Κάρλος Ρομέρο, υπεύ¬ 
θυνος για τη σφαγή πάνω από 100 φοιτητών 
και μαθητών στις 30 Ιουλίου 1975 στην πρω¬ 
τεύουσα Σαν Σαλβαδόρ. 

Το 1980 οι κυριότερες επαναστατι¬ 
κές δυνάμεις και οι μαζικές οργανώσεις 
που συνδέονταν με αυτές δημιουργούν το 
Επαναστατικό Συντονιστικό Όργανο Μα¬ 
ζών, το οποίο προχωρά στην ενοποίηση 5 
οργανώσεων (Απελευθερωτικές Λαϊκές 
Δυνάμεις (ΕΡΕ), Λαϊκός Επαναστατικός 
Στρατός (ΕΚΡ), Ένοπλες Δυνάμεις Εθνι¬ 
κής Αντίστασης (ΡΑΚΝ), Επαναστατι¬ 
κό Κόμμα των Κεντροαμερικανών Εργα¬ 
τών (ΡΚΤΟ), Απελευθερωτικές Ένοπλες 
Δυνάμεις (ΡΑΕ)), που συγκρότησαν το 
ΕΜΕΝ. Το ΕΜΕΝ κατόρθωσε στα επόμε¬ 
να χρόνια να εξαπλωθεί σε όλη τη χώρα, 
ελέγχοντας πολλές περιοχές και αριθμώ¬ 
ντας στο απόγειό του 5 με 6 χιλιάδες μέλη. 
Στη μεγαλύτερή του επίθεση, στις 11 Νο¬ 
εμβρίου του 1989, φτάνει ως τα προάστια 
του Σαν Σαλβαδόρ, μάχη στην οποία σκο¬ 
τώθηκαν περισσότεροι από χίλιοι άνθρω¬ 
ποι. Ωστόσο δεν προκλήθηκε μαζική λαϊ¬ 
κή κινητοποίηση (όπως στη Νικαράγουα) 
και αναγκάστηκε σταδιακά, κάτω από τη 
συστηματική γενοκτονία κυβέρνησης - 
ΗΠΑ, να συρθεί σε «διαπραγματεύσεις», 
οι οποίες τελικά ολοκληρώθηκαν το 1992. 

Από την ένταξη στην ΕΟΚ (1980) 
Μέχρι την χρεοκοπία (2008) 

ΜΗρακλής Χριστοφορίδης 


Η σύνδεση του ελληνικού κα¬ 
πιταλισμού με την Ευρωπα¬ 
ϊκή Ένωση (τότε ΕΟΚ - Ευ¬ 
ρωπαϊκή Οικονομική Κοινό¬ 
τητα) θα πραγματοποιηθεί 
το 1961 και αφού είχε ήδη προηγηθεί η έντα¬ 
ξή του στους σημαντικότερους ιμπεριαλιστι¬ 
κούς οργανισμούς: το ΝΑΤΟ, το ΔΝΤ και 
τον Ο ΟΣΑ (η ένταξή του σ’ αυτούς δεν έγι¬ 
νε βέβαια γιατί ήταν ιμπεριαλιστικός ο ελλη¬ 
νικός καπιταλισμός, αλλά λόγω της σημασί¬ 
ας του στα σχέδια των ιμπεριαλιστών). Η δι¬ 
αδικασία σύνδεσής του με την ΕΟΚ θα προ¬ 
χωρώ με αργούς ρυθμούς, που θα βαλτώσουν 
στην περίοδο της δικτατορίας (1967-74) 
αλλά θα γνωρίσουν μια επιτάχυνση αμέσως 
μετά και θα καταλήξουν στην ένταξη στην 
ΕΟΚ επί κυβέρνησης Κωνσταντίνου Καρα¬ 
μανλή, την 1 η Γενάρη του 1980. 

Η ένταξη στην τότε ΕΟΚ θα χαιρετιστεί 
με τυμπανοκρουσίες από την ελληνική αστι¬ 
κή τάξη. Είναι αλήθεια πως αποτέλεσε μια 
σημαντική στρατηγική της, που καθόρισε και 
τις μετέπειτα εξελίξεις στον ελληνικό καπι¬ 
ταλισμό. Είναι επίσης αλήθεια πως η ένταξη 
έγινε πραξικοπηματικά, παρά τη θέληση της 
ελληνικής εργατικής τάξης και των λαϊκών 
στρωμάτων, πράγμα που έστω και διαθλα- 
σμένα εκφραζόταν και στην εναντίωση όλων 
των κομμάτων (πλην της ΝΔ) στην ένταξη. 

Μετά την ένταξη, ο ελλ. καπιταλισμός θα 
συμμετέχει, έστω και με κάποιες καθυστερή¬ 
σεις, σε κάθε προσπάθεια ολοκλήρωσης της 
ΕΟΚ. Η Συνθήκη Σένγκεν αρχίζει να ισχύ¬ 
ει από το 1985, ενώ η Ελλάδα θα ενταχθεί το 
1992. Το 1986 θα υιοθετηθεί η Ενιαία Ευρω¬ 
παϊκή Πράξη (που προωθούσε την ολοκλή¬ 
ρωση της ενιαίας αγοράς), στην οποία θα 
συμμετέχει και η Ελλάδα, αποσπώντας βέ¬ 
βαια κάποιες παραχωρήσεις-καθυστερήσεις 
στα χρονοδιαγράμματα εφαρμογής της. 

Η Συνθήκη του Μάαστριχτ, που θα ψη¬ 
φιστεί το 1992 και θα τεθεί σε εφαρμογή από 
την 1 η Γενάρη 1993, είναι υποχρεωτική για 
κάθε κράτος-μέλος και καθιερώνει μια για 
πάντα την εφαρμογή της άγριας νεοφιλε¬ 
λεύθερης πολιτικής (πληθωρισμός μέχρι 3%, 
δημόσιο έλλειμμα μέχρι 3% του ΑΕΠ, δημό¬ 
σιο χρέος μέχρι 60% του ΑΕΠ κ.α.). Αυτή η 
συνθήκη σηματοδοτεί και την μετεξέλιξη της 
ΕΟΚσεΕ.Ε. 

Το 1999 θα δημιουργηθεί η Ευρωζώνη, 
με το ευρώ να αποτελεί ένα λογιστικό νόμι¬ 
σμα, ενώ από την 1 η Γενάρη του 2002 θα με- 
τεξελιχθεί σε κανονικό νόμισμα. Ο ελληνικός 
καπιταλισμός θα συμμετάσχει από την πρώ¬ 
τη στιγμή στο ευρώ, παρά τις κάποιες καθυ¬ 


στερήσεις μέχρι να καλυφθούν τα κριτήρια 
του Μάαστριχτ, με τις γνωστές πλέον σήμε¬ 
ρα μεθοδεύσεις. 

Η πορεία του ελληνικού 
καπιταλισμού μέσα στην Ε.Ε. 

Για περίπου 2 δεκαετίες, μέχρι την κρί¬ 
ση του 1973, ο ελλ. καπιταλισμός αναπτυσ¬ 
σόταν με ραγδαίους ρυθμούς (μαζί με τη Ν. 
Κορέα, από τους μεγαλύτερους παγκοσμί- 
ως). Από την κρίση του 1973 και μετά, θα βυ¬ 
θίζεται στην κρίση και θα περιθωριοποιείται 
σε παγκόσμιο επίπεδο. Η παραγωγική βάση 
που είχε δημιουργηθεί στην περίοδο ανάπτυ¬ 
ξης, συνεχώς θα συρρικνώνεται και θ’ αποψι- 
λώνεται. Και η είσοδος του ελληνικού καπι¬ 
ταλισμού στην τότε ΕΟΚ δεν θα αλλάζει σε 
τίποτε αυτή τη μοιραία καθοδική του πορεία. 

Το ΑΕΠ μεταξύ 1960 και 1979 σχεδόν τε¬ 
τραπλασιάστηκε, αλλά μεταξύ 1980 και 2001 
θα αυξηθεί μόνο κατά 50%, ενώ μεταξύ 2002 
και 2007 (ήδη μέσα στο ευρώ) κατά άλλο ένα 
25%. Συνολικά, λοιπόν, τα τελευταία 30 χρό¬ 
νια μέσα στην Ε.Ε. θα φέρουν μια αύξηση του 
ΑΕΠ κατά 75% μόνο και παρά την αύξηση 
του πληθυσμού. 

Οι επενδύσεις ως ποσοστό του ΑΕΠ, με¬ 
ταξύ 1960 και 1979 βρίσκονταν κατά μέσο 
ετήσιο όρο στο 26% του ΑΕΠ, αλλά μετα¬ 
ξύ 1980 και 2001 θα μειωθούν στο 22,5% του 
ΑΕΠ, όπου θα παραμείνουν και μεταξύ 2002 
και 2007. Ακόμη χειρότερα, την περίοδο 
μέσα στην ΕΕ, αυτές θα κατευθυνθούν κυ¬ 
ρίως στην κατασκευή κατοικιών παρά προς 
παραγωγικές επενδύσεις (στη βιομηχανία 
κ.α.). Η παραγωγικότητα (προϊόν ανά απα¬ 
σχολούμενο) μεταξύ 1960 και 1979 θα αυξη¬ 
θεί κατά 135%, αλλά μεταξύ 1980 και 2001 
μόνο κατά 25%, ενώ μέσα στο ευρώ, από το 
2002 μέχρι το 2007 θα μειωθεί κατά 3,5%. 

Πριν την ένταξη στην τότε ΕΟΚ, στην 
περίοδο 1967-73 , οι εξαγωγές προς την 
ΕΟΚ ήταν το 38,4% των εισαγωγών απ’ αυ¬ 
τήν, στην περίοδο 1974-80 (παρά την τότε 
παγκόσμια κρίση) το ποσοστό ανέβηκε στο 
51,2% και στην περίοδο 1981-87 ανέβηκε 
λίγο ακόμη και έφτασε στο 52,9%, που ήταν 
και το ανώτερο σημείο. Απ’ αυτό το σημείο 
και μετά αρχίζει μια καθοδική πορεία, που 
επιταχύνεται όσο προχωράει και η ενοποίη¬ 
ση της Ε.Ε. Στην περίοδο 1988-92 οι εξαγω¬ 
γές πέφτουν στο 43,7% των εισαγωγών, στην 
περίοδο 1993-98 πέφτουν στο 34% και στην 
περίοδο 1999-2008 ακόμη πιο χαμηλά, στο 
30,2%. Αν λαμβάναμε υπόψη την Ε.Ε. των 15 
κρατών-μελών , δηλαδή τον σκληρό πυρή¬ 
να, τότε το ποσοστό πέφτει ακόμη πιο χαμη¬ 


λά, κοντά στο 25%. 

Με άλλα λόγια, η ένταξη στην Ε.Ε. όχι 
μόνο δεν θ’ αναστρέψει την καθοδική πο¬ 
ρεία και παρακμή του ελληνικού καπιταλι¬ 
σμού, αλλά θα την επιταχύνει και ακόμη πε¬ 
ρισσότερο θα τον αποδιαρθρώσει. 

Ωστόσο, η εκδήλωση της κρίσης θα επι¬ 
βραδυνθεί όχι μόνο λόγω των συνεχών και 
διαδοχικών μέτρων λιτότητας, που υιοθε¬ 
τούν οι κυβερνήσεις, αλλά και λόγω της αύ¬ 
ξησης των χρεών κάθε είδους. Το δημόσιο 
χρέος ως ποσοστό του ΑΕΠ ενώ κατά την ει¬ 
κοσαετία 1960-79 κυμαινόταν από 22 έως 
29% του ΑΕΠ, με την είσοδο στην τότε ΕΟΚ 
άρχισε ν’ αυξάνεται συνεχώς. Από 23,8% το 
1980 θα εκτιναχθεί στο 90% το 1990 και επί 
κυβέρνησης Μητσοτάκη θα χτυπήσει κόκ¬ 
κινο (111,6% το 1993). Θα ξαναπέσει μέχρι 
το 1999 στο 105% και θ’ ανέβει το 2001 στο 
114,7%, ενώ το 2010 θα εκραγεί στο 122%, 
σηματοδοτώντας την χρεοκοπία και αρχή 
της κατάρρευσης του ελληνικού καπιταλι¬ 
σμού. Αυτή η τεράστια άνοδος του δημόσιου 
χρέους οφείλεται αποκλειστικά στην προ¬ 
σπάθεια της αστικής τάξης αφενός να φορ¬ 
τώσει τα χρέη των επιχειρήσεων που καταρ¬ 
ρέουν στο κράτος και αφετέρου στην προ- 
σπάθειά της να διασώσει, για όσο διάστη¬ 
μα ήταν αυτό δυνατόν, τις υπόλοιπες επιχει¬ 
ρήσεις. Μαζί με την εκτίναξη του δημόσιου 
χρέους θα αρχίσει, έστω και με καθυστέρη¬ 
ση μιας δεκαπενταετίας περίπου, να εκτο¬ 
ξεύεται και το ιδιωτικό χρέος (νοικοκυριών 
και επιχειρήσεων). Το τελευταίο, ως ποσο¬ 
στό του ΑΕΠ, ενώ το 1995 ήταν στο 41%, το 
2001 θα εκτιναχθεί στο 62,8% και το 2007 θα 
σκαρφαλώσει στο 106,3%. Ταυτόχρονα θα 
γιγαντωθεί και το χρέος των ασφαλιστικών 
ταμείων, που υπολογίζεται σε 1 με 1,5 ΑΕΠ. 
Έτσι, το 2008, πάνω στην αρχή του ξεσπά¬ 
σματος της κρίσης, όλο το χρέος θα ανέρχε¬ 
ται σε παραπάνω από 3 ΑΕΠ. 

Ένας επιπλέον παράγοντας για την κα¬ 
θυστέρηση εκδήλωσης της κρίσης, αν και 
δευτερεύων, είναι και οι πολυδιαφημισμένες 
ευρωπαϊκές επιδοτήσεις. Αυτές ανάλογα με 
την περίοδο κυμαίνονται από 0,5 έως 1,5% 
του ΑΕΠ ετησίως. Ενδεικτικά, στη δεκαε¬ 
τία 1999-2008 θα ανέλθουν σε 40,4 δις ευρώ 
σε τρέχουσες τιμές. Ωστόσο αυτές οι επιδο¬ 
τήσεις αποτέλεσαν απλώς το ναρκωτικό για 
τον ακρωτηριασμό του ελληνικού καπιταλι¬ 
σμού από την Ε.Ε. Χαρακτηριστικά, την ίδια 
δεκαετία 1999-2008, οι εξαγωγές των χωρών 
της Ε.Ε. στην Ελλάδα ανέρχονταν σε 239,3 
δις ευρώ, ενώ το εμπορικό έλλειμμα έφθανε 
τα 167 δις ευρώ (πάντα σε τρέχουσες τιμές). 
Έτσι, στην πράξη, οι όποιες επιδοτήσεις, επι¬ 
δοτούσαν και επιδοτούν ένα μέρος των εξα¬ 
γωγών της Ε.Ε. προς την Ελλάδα, ενώ ταυ¬ 
τόχρονα αποδεικνύονταν απλώς μια εξα¬ 
γορά της ελληνικής μπουρζουαζίας και κά¬ 
ποιων μικροαστικών στρωμάτων χωρίς να 
αναστρέφουν (το ακριβώς αντίθετο) την χει¬ 
ροτέρευση της ελληνικής οικονομίας. 

Ο απολογισμός της ένταξης 

Αν είναι γεγονός ότι η ένταξη στην Ε.Ε. 
δεν αντέστρεψε αλλά επιτάχυνε την κρίση 
του ελληνικού καπιταλισμού, είναι επίσης γε¬ 
γονός η ακόμη χειρότερη διαπίστωση ότι η 
κρίση του μετεξελίχθηκε σε μια διαρκή απο- 
διάρθρωση και αποδιοργάνωσή του, σε μια 
διαρκή περιθωριοποίησή του μέχρι και διά¬ 


λυσή του (και χωρίς ν’ αφήσει «ίχνη») μέσα 
στη δίνη της κρίσης της Ε.Ε. Το ελληνικό κε¬ 
φάλαιο δεν θα συμμετάσχει στην τεράστια 
συγκέντρωση και συγκεντροποίηση του κε¬ 
φαλαίου που θα πραγματοποιηθεί μέσα στην 
Ε.Ε. (αλλά και παγκόσμια). Εκτός από λίγες 
εξαιρέσεις (κι αυτές θα αποδειχθούν προσω¬ 
ρινές), το ξένο κεφάλαιο έφευγε τα τελευ¬ 
ταία τριάντα χρόνια από την Ελλάδα, με επι¬ 
ταχυνόμενους ρυθμούς ειδικά μετά την κα¬ 
τάρρευση του «υπαρκτού σοσιαλισμού» το 
1990. Ταυτόχρονα, το ελληνικό κεφάλαιο 
δεν θα διεισδύσει στους πιο σύγχρονους βι¬ 
ομηχανικούς κλάδους ούτε θα εκσυγχρο¬ 
νίσει ουσιαστικά την παραγωγική τεχνική 
του. Ακόμη χειρότερα, και ήδη πριν την κα¬ 
τάρρευση του 2008, θα υποχωρήσει στους 
εντελώς παραδοσιακούς κλάδους (τρόφιμα, 
ποτά κ.α.). Όλα αυτά τη στιγμή που μια σειρά 
καπιταλισμών σε παγκόσμιο επίπεδο θ’ αρχί¬ 
σουν μέσα στο μακρύ κύμα κάμψης μετά το 
1973 να γνωρίζουν μια βιομηχανική ανάπτυ¬ 
ξη (στις δεκαετίες του 1980 και 1990 κυρίως 
οι λεγάμενες «τίγρεις» της Νοτιοανατολικής 
Ασίας και ιδιαίτερα στη δεκαετία του 2000 
οι λεγάμενες ΒΚΙΘ8). Έτσι, η κρίση του ελ¬ 
ληνικού καπιταλισμού δεν οδηγεί απλώς σε 
μια σημαντική συρρίκνωση της παραγωγι¬ 
κής του βάσης, όπου όμως τουλάχιστον δια¬ 
τηρείται ένας πυρήνας βιομηχανικών επιχει¬ 
ρήσεων που μπορούν να σταθούν σε παγκό¬ 
σμιο επίπεδο ή τουλάχιστον σ’ επίπεδο Ε.Ε. 
Το ακριβώς αντίθετο: η κρίση θα καταλήξει 
στη «διάλυσή» του, στην πλήρη περιθωριο¬ 
ποίησή του σε παγκόσμιο επίπεδο. 

Αυτή η εξέλιξη εξηγεί και τον σταδια¬ 
κό μετασχηματισμό της ελλ. μπουρζουαζίας 
από μια βιομηχανική αστική τάξη σε μια πα- 
ρασιτική άρχουσα τάξη. Κι αυτό εν μέρει δι¬ 
ευκολύνθηκε κι επιταχύνθηκε από την επιβο¬ 
λή της δομής/συγκρότησης του ευρωπαϊκού 
κεφαλαίου (και ιδιαίτερα με το ευρώ) πάνω 
στον ελλ. καπιταλισμό. Οι μεγάλες επιχειρή¬ 
σεις στα τελευταία 30 χρόνια θα στηρίζονται 
ολοένα και περισσότερο σε χρηματοπιστω- 
τικές-κερδοσκοπικές δραστηριότητες παρά 
στην παραγωγή, στα προγράμματα λιτότη¬ 
τας και υφαρπαγής της δημόσιας και λαϊκής 
περιουσίας παρά στη δημιουργία πλούτου. 
Και με το ξέσπασμα της κρίσης του 2008 θα 
εξανεμιστούν. Είναι ενδεικτικό ότι ήδη από 
τα μέσα της δεκαετίας του 1980, αυτοί που 
θα κυριαρχούν στην αστική τάξη δεν θα είναι 
οι μεγαλοκαρχαρίες βιομήχανοι του παρελ¬ 
θόντος αλλά οι λεγόμενοι «νταβατζήδες». 

Το γκρέμισμα των αυταπατών 

Η αποδιάρθρωση/συρρίκνωση της πα¬ 
ραγωγικής βάσης, η τεράστια ενδυνάμωση 
του χρηματοπιστωτικού και κερδοσκοπικού 
κεφαλαίου, η ενδυνάμωση του κρατικοδίαι¬ 
του ρόλου της αστικής τάξης, συνοδεύονται 
από τη σταδιακή μετατροπή της ελληνικής 
μπουρζουαζίας σ’ ένα είδος υψηλής υπαλλη¬ 
λίας της Ε.Ε. Κατ’ επέκταση, η «εθνική κυ¬ 
ριαρχία», η υπεράσπιση των «συνόρων» και 
των «εθνικών συμφερόντων» κ.α. θα εγκα- 
ταλειφθούν σταδιακά στα χέρια της Ε.Ε. 
Αυτό, με το ξέσπασμα της σημερινής κρίσης 
και τη συνακόλουθη όξυνση της κρίσης στο 
οικοδόμημα της Ε.Ε., δεν θα συντρίψει μόνο 
τον ήδη αποδιαρθρωμένο ελλ. καπιταλισμό, 

Τα διδάγματα της Παρισινής Κομμούνας 


«Η Κομμούνα αγωνίστηκε όχι για κάποιο τοπικό 
ή στενά εθνικό σκοπό, μα για την απελευθέρωση 
όλης της εργαζόμενης ανθρωπότητας, όλων των 
ταπεινωμένων, όλων των αδικημένων. Με την έννοια 
αυτή, το έργο της Κομμούνας είναι αθάνατο!» (Λένιν) 

Η εξέγερση των εργατών του Παρισιού το 1871 
είναι η πρώτη προλεταριακή επανάσταση και η 
Κομμούνα η πρώτη εργατική εξουσία, που παρά 
τις μόλις 72 μέρες ζωής της πρόσφερε πολλά στο εργα¬ 
τικό και επαναστατικό κίνημα, εξοπλίζοντάς το θεωρητι¬ 
κά και πολιτικά με πολύτιμα συμπεράσματα, που πολλά 
εφαρμόστηκαν επιτυχώς στην Οκτωβριανή Επανάστα¬ 
ση του 1917. 

Η Κομμούνα έχει τις ρίζες της στην ήττα της Γαλλί¬ 
ας στον γαλλοπρωσικό πόλεμο του 1870-71, στον εξο¬ 
πλισμό της εργατικής τάξης από τη γαλλική κυβέρνη¬ 
ση (ώστε η πρώτη να συμμετάσχει στον πόλεμο), στην 
ανεργία που μάστιζε τους εργάτες, στην καταστροφή 
των μικρομεσαίων στρωμάτων, στην αγανάκτηση ενά¬ 
ντια στις κυρίαρχες τάξεις, καθώς και στον αναβρασμό 
μέσα στο προλεταριάτο λόγω της εξαθλίωσής του και 
του πόθου για ένα άλλο κοινωνικό σύστημα. 

Με την ήττα της Γαλλίας στον πόλεμο και τη μετα¬ 
φορά της γαλλικής κυβέρνησης από το Παρίσι στις Βερ¬ 
σαλλίες, το Παρίσι μένει ακυβέρνητο και καταλαμβά¬ 
νεται από το οπλισμένο προλεταριάτο στις 18 Μαρτίου 
1871. Οχτώ μέρες αργότερα θα εγκαθιδρυθεί η Παρισι¬ 
νή Κομμούνα, ένα συμβούλιο εργατών και μικροαστών 
εκλεγμένο από τις μάζες. Η Κομμούνα θα θεσμοθετήσει 
μέτρα που δεν είχαν παρθεί ποτέ στο παρελθόν: κοινω¬ 
νικοποίηση εγκαταλειμμένων εργοστασίων, δήμευση εκ¬ 
κλησιαστικής περιουσίας, αντικατάσταση του μόνιμου 
στρατού από εργατικές-λαϊκές πολιτοφυλακές, εργατι- 
κός-λαϊκός έλεγχος, κατάργηση προστίμων και εξώσε¬ 
ων, εξίσωση μισθών των κρατικών λειτουργών μ’ αυτούς 


των εργατών, χωρισμός της Εκκλησίας από το κράτος, 
κατάργηση της νυχτερινής εργασίας των αρτοποιών κ.α. 

Αυτά δείχνουν τον εργατικό και λαϊκό χαρακτήρα 
της Κομμούνας, τη σοσιαλιστική της τάση, τη νέα κοι¬ 
νωνία που κυοφορούσε. Ιδιαίτερα έδωσαν, μέσα από μια 
ζωντανή ιστορική εμπειρία, απάντηση στο ερώτημα ποια 
πολιτική και κρατική μορφή μπορεί να πάρει (στις γενι¬ 
κές της κατευθύνσεις) η δικτατορία του προλεταριάτου: 
γενικός εξοπλισμός των εργατών, αιρετότητα και ανα- 
κλητότητα στις δημόσιες θέσεις, μισθός για τους εκλεγ¬ 
μένους αντιπρόσωπους όχι μεγαλύτερος από τον μι¬ 
σθό ενός ειδικευμένου εργάτη, απαλλοτρίωση της καπι¬ 
ταλιστικής ιδιοκτησίας. Όπως χαρακτηριστικά είπαν οι 
Μαρξ καιΈνγκελς, όποιος αναρωτιέται τι είναι η δικτα¬ 
τορία του προλεταριάτου, πρέπει να δει την Κομμούνα. 

Ακόμα, η Κομμούνα είχε έναν καθαρά διεθνιστικό 
χαρακτήρα, στις γραμμές της συμμετείχαν επαναστάτες 
από άλλες χώρες και η σημαία της ήταν «η σημαία της 
παγκόσμιας δημοκρατίας». 

Οι ανεπάρκειες και τα αίτια της ήττας της Κομμούνας 
θα μπορούσαν να συμπυκνωθούν στην ανεπαρκή τότε 
όξυνση των αντιφάσεων του γαλλικού καπιταλισμού, 
από τη μια, και στην ελλιπή προετοιμασία του γαλλικού 
προλεταριάτου, κάτω από μια επαναστατική ηγεσία, από 
την άλλη. Δεν υπήρχε μια συνειδητή επαναστατική δύ¬ 
ναμη/κόμμα, που να επεξεργάζεται τις ιστορικές εμπει¬ 
ρίες και τις πιθανές εξελίξεις των γεγονότων και βάσει 
αυτών να οργανώνει κατάλληλα τη δράση του προλε¬ 
ταριάτου, να το απεγκλωβίζει από αμφιταλαντεύσεις και 
λάθη. Πρωταγωνιστές ήταν οι εργάτες του Παρισιού, κά¬ 
ποιοι από τους οποίους μέλη της Πρώτης Διεθνούς, ενώ 
και ευρύτερα στρώματα ήταν επηρεασμένα από σοσιαλι¬ 
στικές ιδέες. Όμως είχαν μεγάλη επιρροή οι ιδέες αναρ¬ 
χικών αποχρώσεων, των οπαδών του Μπλανκί κ.α., που 
δεν μπορούσαν ν’ απαντήσουν αποτελεσματικά πάνω 
στα καθήκοντα της Κομμούνας, αφού δεν είχαν συνείδη¬ 



ση της ανάγκης ενός εργατικού κράτους (δικτατορία του 
προλεταριάτου). Έτσι π.χ. δεν απαλλοτρίωσαν τα χρή¬ 
ματα της Τράπεζας της Γαλλίας, ενώ άφησαν τους αντι¬ 
δραστικούς, υπό τον Θιέρσο, να αναδιοργανωθούν στις 
Βερσαλλίες, όπου είχαν καταφύγει. Αυτοί έμελλε σύντο¬ 
μα να γίνουν οι σφαγείς της Κομμούνας. Το πρόβλημα 
μεγάλωνε από τη συμμετοχή μικροαστών δημοκρατών, 
που ευελπιστούσαν ότι η Κομμούνα θα οδηγούσε σε νίκη 
της Γαλλίας στον πόλεμο. 

Από την άλλη είχε συσπειρωθεί όλη η γαλλική μπουρ¬ 
ζουαζία και αντίδραση, υποστηριζόμενη από τον μέ¬ 
χρι πρότινος αντίπαλό της γερμανό Μπίσμαρκ, ο οποί¬ 
ος απελευθέρωσε 100.000 αιχμάλωτους γάλλους φαντά¬ 
ρους για να συμμετάσχουν στην καταστολή της Κομμού¬ 
νας. Ένα από τα μεγάλα διδάγματα της Κομμούνας είναι 
ότι η αστική τάξη δεν είναι «εθνική», πως όταν απειλεί¬ 
ται από το προλεταριάτο καταφεύγει στην πιο ανοιχτή 
συνεργασία ακόμα και με τους πιο άσπονδους εθνικούς 
εχθρούς της. Η Κομμούνα, παρά τις αδυναμίες της, ήταν 
θανάσιμη απειλή για την παλιά τάξη πραγμάτων και γΓ 
αυτό οι αστοί την έπνιξαν στο αίμα, πριν εξαπλωθεί και 
σ’ άλλες πόλεις. Στις 21/5, τα στρατεύματα των Βερσαλ¬ 
λιών αρχίζουν γενική επίθεση στο Παρίσι. Ακολουθεί 
μια εβδομάδα αίματος, τρομοκρατίας και εκτελέσεων, η 
«Ματωμένη Εβδομάδα» όπου περίπου 100.000 εργάτες 
δολοφονήθηκαν, φυλακίστηκαν, εξορίστηκαν. 

■ Βασίλης Ζόγκας 


Από την ένταΕη στην ΕΟΚ μέχρι την χρεοκοπία 

αλλά και τις άλλες δύο μεγάλες αυταπάτες/απάτες που 
είχαν δημιουργηθεί από την είσοδό του στην Ε.Ε.: την 
«ισχυρή Ελλάδα» στην ευρύτερη περιοχή και την «παγί¬ 
ωση της δημοκρατίας». 

Η εγκατάλειψη της οικονομικής πολιτικής στα χέρια της 
Ε.Ε. θα συνοδευτεί από την σταδιακή εγκατάλειψη και 
της λεγάμενης «εξωτερικής πολιτικής» στα χέρια της, την 
ολοένα και μεγαλύτερη ευθυγράμμιση με την πολιτική 
των ιμπεριαλιστών στην περιοχή. Η Ελλάδα όχι μόνο δεν 
ισχυροποιήθηκε στην ευρύτερη περιοχή λόγω της έντα¬ 
ξής της στην Ε.Ε. αλλά, με το πέρασμα του χρόνου, τα 
όποια «οφέλη» είχε από την ένταξή της μετατράπηκαν σε 
τεράστιες ζημίες. Η ελληνική μπουρζουαζία «αποδέχθη¬ 
κε» τη διάλυση της Γιουγκοσλαβίας, με τα τεράστια προ¬ 
βλήματα που αυτή της δημιούργησε, και, επιπλέον, παρά 
τα όποια προσωρινά οικονομικά οφέλη, η επέκτασή της 
στα Βαλκάνια αποδείχθηκε ένα άπιαστο όνειρο. Η υπο- 
βάθμισή της στην περιοχή (ειδικά μετά την κατάρρευση 
των χωρών του «υπαρκτού σοσιαλισμού») ήταν συνεχής 
και ειδικά απέναντι στην τούρκικη μπουρζουαζία. Ειδικά 
απέναντι στην τελευταία, τα όποια οφέλη από την έντα¬ 
ξη στην Ε.Ε. περιορίζονται μόνο σε μια χρονική καθυστέ¬ 
ρηση της επιβολής της κυριαρχίας της τούρκικης μπουρ¬ 
ζουαζίας πάνω στην ελληνική. Αλλά η ένταξη στην Ε.Ε. 
δεν σταματά ούτε και αντιστρέφει αυτήν την κατάσταση 
(δες από τα «Ίμια» μέχρι το παλιό και νέο «σχέδιο Ανάν» 
στην Κύπρο). Ειδικά στην σημερινή φάση επίθεσης του 
ιμπεριαλισμού, η πλήρης ευθυγράμμιση με την πολιτική 
τους εγκυμονεί τεράστιους κινδύνους για το προλεταρι¬ 
άτο όχι μόνο της Ελλάδας αλλά και της ευρύτερης πε- 
ριοχής. 

Κατάρρευσε επίσης η άλλη μεγάλη «ευρωπαϊκή» αυ¬ 
ταπάτη, της «παγίωσης της δημοκρατίας», ότι «ποτέ πια 
δεν θα ξαναγυρίσουμε σε ανώμαλες καταστάσεις ή δι¬ 
κτατορίες». Σήμερα αποδεικνύεται περίτρανα ότι όχι 
μόνο η οικοδόμηση ενός «κράτους έκτακτης ανάγκης» 
και η μετατροπή της χώρας σε μια «αποικία χρέους» δεν 
παρεμποδίζεται από την Ε.Ε. αλλά μάλλον επιταχύνεται 
και επιβάλλεται από την τελευταία. 


Βιβλίο 

Παντελής Πουλιόπουλος 


«Εθνικισμός και Αγριανθρωπισμός» 


Κ υκλοφόρησε από τις εκ¬ 
δόσεις «Δρόμων» το μι¬ 
κρό βιβλίο του Παντελή 
Πουλιόπουλου (1900- 
1943), «Εθνικισμός και Αγριανθρωπι- 
σμός». Το κείμενο αυτό, που γράφτη¬ 
κε σε 9 συνέχειες στο «Ριζοσπάστη» 
(21 Ιούνη έως 29 Ιούνη 1925), μέσα 
από τις Φυλακές Συγγρού (ήταν κρα¬ 
τούμενος μαζί με άλλους 23 συντρό¬ 
φους του από τον δικτάτορα Πάγκα¬ 
λο για το «Μακεδονικό»), ήταν μια 
απάντηση σε άρθρο Α. Δελμούζου 
«Εθνισμός και Ανθρωπισμός», που 
είχε δημοσιευτεί σε σειρά άρθρων λί¬ 
γες μέρες πριν στην εφημερίδα «Δη¬ 
μοκρατία». 

Ο Α. Δελμούζος (1880-1956) 
ήταν την εποχή εκείνη ένας από τους 
σημαντικότερους αστούς διανοού¬ 
μενους και μάλιστα εκπροσωπούσε 
την προοδευτική διανόηση, δημοτι¬ 
κιστής, παιδαγωγός, καθηγητής και 
γενικά πασίγνωστος στα ελληνικά 
εκπαιδευτικά πράγματα. Σ’ αυτό λοι¬ 
πόν το «ιερό τέρας» της αστικής δια¬ 
νόησης ανέλαβε ν’ απαντήσει ο Που¬ 
λιόπουλος, Γενικός Γραμματέας του 
ΚΚΕ, μόλις 25 χρονών τότε. Η απά¬ 
ντησή του στις απόψεις του Δελ¬ 
μούζου (που απέρριπτε (1) τις θέσεις 
και την πρακτική του ΚΚΕ και γενι¬ 
κά του μαρξισμού απέναντι στο σχο¬ 
λείο, το οποίο κατ’ αυτόν ήταν ου¬ 
δέτερο κι αταξικό, και (2) την πολι¬ 
τική του ΚΚΕ για τα εθνικά ζητήμα¬ 
τα -με πολύ σκληρούς όρους, μιλού¬ 


σε για «βιολογική ανοησία»- και συ¬ 
γκεκριμένα για το «Μακεδονικό» 2 ) 
ήταν όχι μόνο πραγματικός καταπέλ- 
της (με επίσης σκληρούς όρους) για 
τον Δελμούζο, αλλά και ένα κείμενο 
ορόσημο. 

Γιατί: α) Το κείμενο του Πουλιό¬ 
πουλου ήταν το πρώτο που εγκαινί¬ 
αζε μια συστηματική και ολοκληρω¬ 
μένη επέμβαση του εργατικού και 
κομμουνιστικού κινήματος στα εκ¬ 
παιδευτικά πράγματα. Μέχρι τότε τα 
εκπαιδευτικά ζητήματα ήταν σχεδόν 
μονοπώλιο της αστικής ή μικροαστι¬ 
κής διανόησης. 

β) Αποδεικνύει και από μια άλλη 
πλευρά πόση μεγάλη γνώση του 
μαρξισμού είχε ο Πουλιόπουλος, για¬ 
τί η απάντηση στον Δελμούζο δεν εί¬ 
ναι μια καλή γενική απάντηση, αλλά 
μια μαρξιστική απάντηση. 

γ) Η απάντηση του Πουλιόπου¬ 
λου έμεινε στην ιστορία σαν η οριστι¬ 
κή ρήξη της μαρξιστικής αντίληψης 
με το μικροαστικό ριζοσπαστισμό 
για τα εκπαιδευτικά ζητήματα και 
επιπλέον, ακόμη και σήμερα, παρά τα 
90 χρόνια που πέρασαν, είναι ένα πο¬ 
λύτιμο και χρήσιμο κείμενο. 

Έτσι, είναι πράγματι μεγάλη προ¬ 
σφορά στο εργατικό και κομμουνι¬ 
στικό κίνημα που ο Βαγγέλης Σακ- 
κάτος φρόντισε να φέρει στην επιφά¬ 
νεια, να επιμεληθεί και να προλογίσει 
αυτό το πολύτιμο κείμενο. Γιατί πρέ¬ 
πει να πούμε ότι αυτό το κείμενο δεν 
είχε εκδοθεί ποτέ ολόκληρο, μόνο με- 

ΑΓΡΙΑΝΘΡΩΠΙΣΜΟΣ 

Απάντηση στο 

“Εθνισμός και Ανθρωπισμός” 
του Αλέξανδρου Δελμούζου 

Εισαγωγή, Επιμέλεια: 

Βαγγέλης Σακκάτος 


ΔΡΟΜΩΝ 



ρικά αποσπάσματα ή αναφορές μπο¬ 
ρούσε να βρει κάποιος σε μελέτες και 
βιβλία για τα εκπαιδευτικά ζητήματα 
της χώρα μας. 

1. Για την προσωπικότητα του Παντε¬ 
λή Πουλιόπουλου, δες το βιβλίο του Δ. 
Λιβιεράτου: Π. Πουλιόπουλος, Ένας 
διανοούμενος επαναστάτης, Εκδόσεις 
Εργατική Πάλη. 

2. Για περισσότερα δες το βιβλίο του 
Χαράλαμπου Νούτσου (Καθηγητής 
στο Πανεπιστήμιο Ιωαννίνων), Ιστορία 
της Εκπαίδευσης και Ιδεολογία (όψεις 
του μεσοπολέμου) και για την αντι¬ 
παράθεση Δελμούζου-Πουλιόπουλου 
σελ. 179-192, Εκδόσεις Ο Πολίτης. 

Ε.Π. 

ΟΥΚΡΑΝΙΑ 

Νέος «Ψυχρές Πόλεμος» - Απειλή για τους λαούς 

■ Κώστας Δίκαιος 


Ο ι εξελίξεις στην Ουκρανία 
οδηγούν σε «ψυχροπολε¬ 
μικές» καταστάσεις στην 
καρδιά της Ευρώπης, δη¬ 
μιουργώντας τεράστιες 
μαύρες τρύπες όπου συνθλίβονται ολόκλη¬ 
ροι λαοί, απειλώντας με πολεμικά σφαγεία, 
ενώ όλη η Ευρώπη, ίσως και ο πλανήτης, θα 
επηρεαστεί απ’ αυτές. 

Η προσάρτηση της Κριμαίας στη Ρώσι- 
κη Ομοσπονδία πρέπει να θεωρείται δεδο¬ 
μένη. Μετά το δημοψήφισμα (είχε μεγάλη 
συμμετοχή 82,7%, παρά το μποϊκοτάζ Ου¬ 
κρανών και Τατάρων) και το αναμενόμε¬ 
νο 97% υπέρ της ένωσης, η κριμαϊκή βου¬ 
λή ανακήρυξε την ανεξαρτησία, ζητώντας 
προσάρτηση στη Ρωσία. Ο Πούτιν ανα¬ 
γνώρισε την Κριμαία ως ανεξάρτητη και τα 
ρώσικα νομοθετικά σώματα προώθησαν τη 
διαδικασία σύνδεσης, που γιορτάστηκε σε 
Μόσχα, Συμφερούπολη, Σεβαστούπολη. 
Επομένως, αν και χωρίς αναγνώριση από 
κανένα δυτικό κράτος, η Κριμαία ελέγχεται 
στρατιωτικά και πολιτικά απ’ τη Ρωσία. Οι 
βάσεις του ουκρανικού στρατού παραδίνο¬ 
νται σε ρώσους στρατιώτες και «ομάδες αυ¬ 
τοάμυνας», ενώ τα περισσότερα πλοία του 
ουκρανικού ναυτικού εντάσσονται στο ρω¬ 
σικό στόλο. Παρά τους λεονταρισμούς της 
πραξικοπηματικής κυβέρνησης του Κιέβου 
(εντολή στους Ουκρανούς στρατιώτες ν’ 
ανοίγουν πυρ), δεν μπορούσε να κάνει τί¬ 
ποτα - όπως και οι δυτικοί ιμπεριαλιστές, 
αφού μια ένοπλη αποτροπή της Ρωσίας δεν 
ήταν δυνατή, τουλάχιστον τόσο άμεσα. 

Ιστορικά, απ’ τα πρώτα μεγάλα ρω¬ 
σικά κράτη ήταν η Ρωσία του Κιέβου 
(1054-1242). Σε ουκρανικά εδάφη έγι¬ 
νε η μάχη της Πόλταβα (1709) με τη Σου¬ 
ηδία, που έκανε τη Ρωσία κυρίαρχη στη 
Βόρεια Ευρώπη. Στον πόλεμο της Κριμαί¬ 
ας (1853-56), η Ρωσία αντιμετώπισε τις με¬ 
γάλες ευρωπαϊκές δυνάμεις για τον έλεγ¬ 
χο των ανατολικών περιοχών της Οθω¬ 
μανικής Αυτοκρατορίας. Εκεί αντιμετώπι¬ 
σαν οι μπολσεβίκοι (1918-19) τα γαλλικά 
(κυρίως) ιμπεριαλιστικά στρατεύματα, που 
ήθελαν ν’ αποσπάσουν τη σημαντική αυτή 
θέση από τη νεαρή ΕΣΣΔ. Στον Β' Παγκό¬ 
σμιο Πόλεμο, εκατομμύρια Ρώσοι χάθηκαν 
στις μάχες του Κιέβου, του Χαρκόβου (άλ¬ 
λαξε τρεις φορές χέρια), στην επική πολιορ¬ 
κία της Σεβαστούπολης από τους χιτλερι¬ 
κούς (τα μνημεία των πεσόντων κατέστρε¬ 
φαν οι φασίστες του Δεξιού Τομέα μαζί μ 
αυτά του Λένιν!). Πως λοιπόν η Ρωσία να 
μείνει απαθής στην προσπάθεια των δυτι¬ 
κών ιμπεριαλιστών να φτάσουν το ΝΑΤΟ 
μέχρι τα σύνορά της, στην απώλεια ελέγ¬ 


χου της Κριμαίας, του βόρειου τμήματος 
του Εύξεινου Πόντου, της Μαύρης Θάλασ¬ 
σας (βάση του ρωσικού στόλου, που εξα¬ 
σφαλίζει έξοδο στη Μεσόγειο). 

Οι ανατολικές ουκρανικές επαρχίες εν¬ 
διαφέρουν οικονομικά τη Ρωσία, ιδιαίτε¬ 
ρα το Χάρκοβο (ισχυρότερη βιομηχανική 
περιοχή της Ουκρανίας, τέταρτη ισχυρό¬ 
τερη σ’ όλη την πρώην ΕΣΣΔ). Επομένως, 
μαζί με τη ρώσικη και ρωσόφωνη σύνθεση 
του πληθυσμού, η νότια και ανατολική Ου¬ 
κρανία είναι στόχος της Ρωσίας. Ο στρα¬ 
τός που συγκεντρώνει στα σύνορα θα χρη¬ 
σιμοποιηθεί ανάλογα με τις εξελίξεις. Για¬ 
τί μια άμεση επέμβαση είναι εξαιρετικά δύ¬ 
σκολη. Πρώτον, η εμπλοκή σ’ έναν πόλε¬ 
μο με τους δυτικούς θα αποσταθεροποιού¬ 
σε ακόμα και τον Πούτιν (η σταθεροποίηση 
ενός μπλοκ εξουσίας στη Ρωσία προϋποθέ¬ 
τει την ένταξή της ως ισχυρού παίκτη στην 
παγκόσμια οικονομία, που θα υπονομευό¬ 
ταν από έναν τέτοιο πόλεμο). Δεύτερον, το 
κόστος θα καθήλωνε τη ρώσικη οικονο¬ 
μία. Το 70% των ρώσικων εξαγωγών φυσι¬ 
κού αερίου διέρχονται από ουκρανικό έδα¬ 
φος. Τρίτο, μετά την Κριμαία (προστέθη¬ 
κε στις αυτόνομες Ν. Οσετία και Αμπχαζία, 
που έχουν επίσης καταληφθεί απ’ το ρωσι¬ 
κό στρατό και περιμένουν την ένταξή τους 
στη Ρωσία), δεν είναι φρόνιμο ν’ ανοίξει πε¬ 
ραιτέρω το κουτί της Πανδώρας, των απο¬ 
σχίσεων, αφού η Ρωσία περιλαμβάνει ένα 
εθνοτικό μωσαϊκό που θα δυσκολευτεί να 
ελέγξει, ιδιαίτερα αν βάλουν το χέρι τους οι 
δυτικοί! 

Η Ρωσία εστιάζει στο να επιβάλει στο 
Κίεβο μια άλλη κυβέρνηση, με συμμετοχή 
και φιλορώσων, εξασφαλίζοντας ένα είδος 
ομοσπονδιοποίησης (με μεγάλη αυτονομία 
στις ανατολικές και νότιες περιοχές) και βέ¬ 
βαια δέσμευση ότι η Ουκρανία δεν θα μπει 
στο ΝΑΤΟ.Έχει όμως περιθώρια; Αν δεν ξε¬ 
καθαριστεί η κατάσταση σ’ όλη την Ουκρα¬ 
νία (εξαιρετικά δύσκολο), τότε κινδυνεύει: 
(α) Να χάσει την επιρροή της σε Μ. Ανατο¬ 
λή (Συρία, πυρηνικό πρόγραμμα Ιράν) και 
Ασία/Ειρηνικό. (β) Να ενισχυθούν οι τάσεις 
απομάκρυνσης των πρώην σοβιετικών δη¬ 
μοκρατιών σε Καύκασο και Κεντρική Ασία, 
συντρίβοντας το «ζωτικό χώρο» της. Επο¬ 
μένως, όσο οι φασίστες κυριαρχούν στο Κί¬ 
εβο, όλα είναι πιθανά: ίσως δεν έχουν άδικο 
οι Ρεπούμπλικάνοι επικριτές του Ομπάμα, 
που υποστηρίζουν ότι «ο Πούτιν δεν έχει 
τελειώσει στην Ουκρανία», ζητώντας αυξη¬ 
μένη παρέμβαση των ΗΠΑ για την στρατι¬ 
ωτική υπεράσπισή της! 

Η κυβέρνηση του Κιέβου υπέγραφε με 
την Ε.Ε. τη «Συμφωνία Σύνδεσης» (που είχε 


αρνηθεί πριν λίγους μήνες να υπογράψει ο 
Γιανουκόβιτς). Ο ακροδεξιάς, φιλοαμερι- 
κάνος μεταβατικός πρωθυπουργός Γιάτσε- 
νιουκ (προέρχεται απ’ το φιλοαμερικάνικο 
κόμμα της Τιμοσένκο) υπόγραψε μόνο τα 
«κεφάλαια πολιτικού χαρακτήρα». Τα υπό¬ 
λοιπα (ζώνη ελεύθερου εμπορίου, ευρεία 
οικονομική συνεργασία κ.λπ.) μετατέθηκαν 
για μετά τις εκλογές της 25ης Μαΐου, με 
απαράβατο προαπαιτούμενο ένα πρόγραμ¬ 
μα «εξυγίανσης και μεταρρυθμίσεων» (διά¬ 
βαζε Μνημόνιο), χωρίς αυτά να διασφα¬ 
λίζουν ένταξη της Ουκρανίας στην Ε.Ε. Η 
Ε.Ε. έχει υποσχεθεί οικονομική βοήθεια 11 
δις ευρώ, οι ΗΠΑ συζητάνε για 1 δις δολά¬ 
ρια και το ΔΝΤ για 15 δις δολάρια, αλλά 
με την προϋπόθεση προσφυγής σ’ αυτό και 
άρα εφαρμογής «προγραμμάτων-σοκ». 

Οι πραξικοπηματίες του Κιέβου ξεπου¬ 
λάνε τη χώρα, αλλά το συνονθύλευμα τους 
απειλείται σύντομα με αποσταθεροποίηση. 
Οι μάζες δεν θα δεχθούν ακόμη μεγαλύτε¬ 
ρη φτωχοποίηση στο όνομα της εισόδου 
στη «δημοκρατική Ευρώπη». Απ’ την άλλη, 
αυτό το συνονθύλευμα έχει τόσες πολλές 
εσωτερικές αντιθέσεις, που από μόνο του 
δύσκολα θα κρατηθεί ενωμένο εν μέσω των 
αντιπαραθέσεων φιλοαμερικάνων, φιλοευ- 
ρωπαίων, φασιστών, ολιγαρχών. Να προ¬ 
σθέσουμε τις ρώσικες πιέσεις (αύξηση της 
τιμής του φυσικού αερίου) και την εκρηκτι¬ 
κή κατάσταση του πληθυσμού στις ανατο¬ 
λικές και νότιες περιοχές, που ενθαρρυμέ- 
νος διεκδικεί απόσχιση ή τουλάχιστον ομο- 
σπονδιοποίηση. Τη δράση των φασιστών, 
με συμβολικό κατόρθωμα το ξυλοκόπημα 
του διευθυντή της ουκρανικής τηλεόρασης 
ΝΤυ, επειδή μετέδωσε την ομιλία του Πού¬ 
τιν για την προσάρτηση της Κριμαίας - με¬ 
ταξύ των τραμπούκων ήταν και ο αντιπρόε¬ 
δρος της νεοσυσταθείσας «Εθνικής Επιτρο¬ 
πής για την Ελευθερία του Λόγου»! 

Αυτή η μαύρη τρύπα μπορεί να σταθεί 
μόνο με χούντα και οικονομική καταστρο¬ 
φή των εργαζομένων και της νεολαίας ή με 
εμφύλιο πόλεμο και επέμβαση των ιμπε¬ 
ριαλιστών. Ο Γιατσενιούκ δήλωσε: «Όλος 
ο κόσμος πρέπει να κατανοήσει ότι υπάρ¬ 
χει ένα τίμημα για την σταθερότητα στον 
κόσμο. Υπάρχουν δύο τρόποι: είτε θύματα, 
είτε τα ευρώ και τα δολάρια. Είναι καλύ¬ 
τερο να θυσιαστούν τα ευρώ και τα δολά¬ 
ρια, παρά να θρηνήσουμε χιλιάδες νεκρούς 
σ’ έναν αιματηρό πόλεμο!». Αυτός ο ηλίθι¬ 
ος φασιστάκος δεν έχει καταλάβει τίποτα 
από την ιστορία του καπιταλισμού και ιμπε¬ 
ριαλισμού, που ακριβώς για να σωθούν τα 
ευρώ και τα δολάρια, εκατομμύρια εργαζό¬ 
μενοι και νέοι μετατρέπονται σε κρέας για 
τα κανόνια. 

Η απάντηση των ιμπεριαλιστών 

Οι δυτικοί ιμπεριαλιστές κατάφεραν 
μια δυνατή μαχαιριά στα πλευρά της Ρωσί¬ 
ας με τον έλεγχο του Κιέβου. Ωστόσο φαί¬ 
νεται ότι ταυτόχρονα αιφνιδιάστηκαν από 
την άμεση κινητοποίησή της . Μέχρι στιγ¬ 
μής δεν έχουν επιχειρήσει καμία ουσιαστι¬ 
κή απάντηση και αντιμετωπίζουν σοβαρά 
προβλήματα: 

Α. Μια μακροχρόνια σύγκρουση στην καρ¬ 
διά της Ευρώπης, που σίγουρα ανοίγει σει¬ 
ρά νέων εστιών, όπως η Υπερδνειστερία (εί¬ 
ναι στα νοτιοδυτικά σύνορα της Ουκρα¬ 
νίας, έχει κηρύξει μονομερώς ανεξαρτη¬ 
σία απ’ τη Μολδαβία το 1990, έχει επίση¬ 
μη γλώσσα τα ρωσικά, «φιλοξενεί» ρώσικα 


στρατεύματα και έχει ζητήσει προσάρτηση 
στη Ρωσία) μέχρι και τους Σέρβους της Βο¬ 
σνίας! 

Β. Τον έλεγχο του συνονθυλεύματος των 
πραξικοπηματιών του Κιέβου. 

Γ. Την χρηματοδότηση (έστω και με λη¬ 
στρικούς όρους) μιας «μαύρης τρύπας», 
ενώ η κρίση σαρώνει τις ίδιες τους τις χώ¬ 
ρες. 

Δ. Την επιβολή κυρώσεων, όταν π.χ. η Γερ¬ 
μανία έχει εμπορικές συναλλαγές με τη Ρω¬ 
σία πάνω από 40 δις ευρώ, ενώ εισάγει απ’ 
αυτή το 1/3 της ενέργειας που καταναλώ¬ 
νει. Η Γαλλία πρόσφατα υπέγραψε μεγά¬ 
λο αμυντικό συμβόλαιο (1,2 δις ευρώ) για 
προμήθεια στη Ρωσία δύο ελικοπτεροφό- 
ρων πλοίων τύπου Μίδίιπί. Οι βαλτικές χώ¬ 
ρες (από τους πρωτεργάτες του πραξικο¬ 
πήματος στο Κίεβο) ζητούν από την Ε.Ε. 
«αποζημιώσεις» σε όσες χώρες πληγούν απ’ 
τα ρωσικά αντίποινα. Οι ΗΠΑ, που έχουν 
τις λιγότερες σχέσεις με τη Ρωσία (γι’ αυτό 
και πιέζουν για κυρώσεις), το 2012 χρω¬ 
στούσαν στη Ρωσία 157,8 δις δολάρια (από 
αμερικάνικα χρεόγραφα). 

Ε. Επίσπευση των σχεδίων ενεργειακής 
απεξάρτησης της Ευρώπης απ’ τη Ρωσία. 
Π.χ. μέσω του αζέρικου φυσικού αερίου 
(αγωγός ΤΑΡ, η κατασκευή του δεν έχει ξε¬ 
κινήσει) ή των κοιτασμάτων της Αν. Μεσο¬ 
γείου (ισραηλινά και κυπριακά, που όμως κι 
αυτά δεν θ’ αξιοποιηθούν πριν το 2025!) ή 
την εισαγωγή μελλοντικά υγροποιημένου 
φυσικού αερίου απ’ τις ΗΠΑ! Ακόμη κι αν 
αποφάσιζαν να στραγγαλίσουν οικονομικά 
τη Ρωσία, δεν μπορούν να το κάνουν πριν 
το 2025! 

Ζ. Η απομόνωση της Ρωσίας ξανανοίγει 
όλα τα θερμά μέτωπα (Συρία, Ιράν), όταν οι 
ΗΠΑ θέλουν να ρίξουν δυνάμεις στο μέτω¬ 
πο της Ασίας/Ειρηνικού για την αντιμετώ¬ 
πιση της Κίνας. 

Η. Η Ρωσία «σπρώχνεται» σε πιο στενή 
συμμαχία με την Κίνα. Τον Μάιο, ο Πούτιν 
επισκέπτεται το Πεκίνο, ολοκληρώνοντας 
συμφωνία πώλησης φυσικού αερίου 37 δις 
κυβικών ανά έτος στην Κίνα! Οι τεράστι¬ 
ες ενεργειακές ανάγκες της Κίνας δίνουν 
εναλλακτική διέξοδο στη Ρωσία (οι αγωγοί 
είναι σχεδόν έτοιμοι). 

Θ. Είναι αλήθεια ότι, για πρώτη φορά μετά 
την κατάρρευση της ΕΣΣΔ, οι δυτικοί ιμπε¬ 
ριαλιστές εμφανίζονται ενωμένοι απέναντι 
στη Ρωσία και αυτό αυξάνει την ισχύ τους. 
Επίσης, η σύγκρουση στην Ουκρανία είναι 
η πρώτη μεγάλη άμεση (όχι έμμεση) σύ¬ 
γκρουση ανάμεσα στη Ρωσία και τους δυ¬ 
τικούς από την εποχή της κρίσης των πυ¬ 
ραύλων στην Κούβα. Ωστόσο, αυτά δύ¬ 
σκολα κρύβουν την πραγματικότητα των 
ενδοϊμπεριαλιστικών συγκρούσεων. Αλή¬ 
θεια, πως σκοπεύει η Ε.Ε. ν’ ανταγωνιστεί 
τις ΗΠΑ, Κίνα και Ινδία χωρίς τη συμμα¬ 
χία της Ρωσίας; Και γιατί δεν θα ήταν πιο 
«εύκολο» να προσπαθήσουν να προσεται¬ 
ριστούν τη Ρωσία; 

Ο κίνδυνος μιας γενικευμένης ανάφλε¬ 
ξης ίσως δεν είναι ακόμα άμεσος, αλλά τα 
γεράκια του πολέμου ζυγιάζουν την απει¬ 
λή τους σε ολοένα και πιο στενούς κύκλους 
πάνω απ’ τους λαούς. Μόνο το προλεταρι¬ 
άτο μπορεί να σταματήσει τον κατήφορο σ’ 
αυτό το αιματηρό χάος, με τις εξεγέρσεις 
και επαναστάσεις του, πρώτα και πάνω απ’ 
όλα στα προπύργια της διεθνούς αντίδρα¬ 
σης και αντεπανάστασης, στις μητροπόλεις 
των δυτικών ιμπεριαλιστών. 






























